LIVE: Miadhu Hingamundhaa Muhinmu Kanthahthah - Vaguthu\nއއ. ތޮއްޑޫގެ ކަރާ ދަނޑުތައް ހުންނަ ސަރަހައްދުގައި އަލިފާން ރޯވެ އަންދަމުން އެބަދޭ.\nBREAKING: Thohdoo Karaa Dhanduthakugai Alifaan Roave Andhanee https://t.co/8Y2GaNCJUE\nގެއްލިފައި ވަނީ ޒުވާން ފިރިހެނެއް.\nގާޒީގެ ބޭބެ ޖަލަށް ލާފައި ވަނީ ދޮން ދަރި އަކު ރޭޕް ކުރި ކަމުގެ ކުށް ސާބިތުވުމުން.\nKanduhulhudhoo Gaazeege Beybe Ves Rape Ge Massala Ehgai Jalu Gai!https://t.co/l0dlx2TGID\nއިސްލާމިކް މިނިސްޓްރީ އިން އިބްރާހިމް ދީދީ ވަޒީފާ އިން ވަތްކެއް ނުކުރޭ.\nBREAKING : Kujja Rape Kuri Kaafa Islamic Ministry In Kuree "Suspend"!https://t.co/n65ThE7Oy3\nކާފަ މަރާލީ ދަރިފުޅާއި ބެހުމުން.\nއިންޑިއާ ފަދަ ގައުމަކަށް ރާއްޖެ ވުމުގެ ފުރުސަތުވެސް ދީގެން ނުވާނެ.\nIndia Fadha Gaumakah Rajje Vaakah Dhivehin Neh Neydhey!https://t.co/s0XuYMq48Z\nއިތުރު މީހަކު ހިމަ ބިއްސަށް ޕޮސިޓިވް ވެއްޖެ.\nBREAKING : Ithuru Meehaku Hima Bissah Positive Vejjehttps://t.co/fLSmRVu45j\nއުމުރުން ދެ އަހަރުގެ ކުއްޖަކު ރޭޕްކުރި މައްސަލައިގައި ހައްޔަރުކުރި ކުއްޖާގެ ބައްޕަގެ ބަންދަށް 15 ދުވަސް ޖަހައިފި.\nBREAKING: Rape Kuri Kujjaa Ge Bappage Bandhah 15 Dhuvashttps://t.co/gXcQOfYrpq\nތިނަދޫގައި ކުރަމުން އަންނަ މުޒާހަރާ/ ފޮޓޯ : ވަގުތު އިމޭޖަސް\nތ.މަޑިފުށީގައި ކުރަމުން އަންނަ މުޒާހަރާތައް/ ފޮޓޯ : ވަގުތު އިމޭޖަސް\nއައްޑޫ ސިޓީ ހިތަދޫގައި ކުރަމުން އަންނަ މުޒާހަރާތައް / ފޮޓޯ : ކިޔުންތެރި އެއް\nމާލޭގައި ކުރިއަށް ދާ މުޒާހަރާ / ވަގުތު އިމޭޖަސް : މުހައްމަދު އަފްޒަލް\nޖެންޑާ އިން ކުދިން އެހެން ރަށަކަށް ބަދަލު ކުރި ނަމަވެސް ދޮން ބައްޕަ މިހާރު މިވަނީ އެރަށަށް ބަދަލުވެ އަނެއްކާ ޖިންސީ އަނިޔާ ކުރަން ފަށާފަ.\nBREAKING : Dhon Bappa Vany Dhe Kudhin Rape Koffaihttps://t.co/8uRHnlUqRO\nމި ކުދިންނަށް އެންމެ ފުރަތަމަ ޖިންސީ އަނިޔާ ކުރީ 10 އަހަރާއި 11 އަހަރުގަ.\nBREAKING : Dhe Kujjakah Dhon Bappa Jinsee Goanaa Kuraa Massala Ehhttps://t.co/Oq3XVrUvzY\nމާލޭގައި ކުރިއަށް ދާ މުޒާހަރާ/ ވަގުތު އިމޭޖަސް : އަހްމަދު އަފްޒަލް\nތިނަދޫގައި ކުރިއަށް ދާ މުޒާހަރާ / ވަގުތު އިމޭޖަސް\nކުއްޖާގެ މައްސަލަ ލިބުމާއި އެކު ފިޔަވަޅުތައް އަޅާފައިވާނެ ކަމަށް މިނިސްޓަރ ޝީދާތާ ވިދާޅުވެއްޖެ.\nKuda kuhjja Rape kurun: Massalla libumaai eku vaguthun fiyavalhu thah alhaifinhttps://t.co/tkZd6x6unB\nRape Aa Dhekolhah Madufusheegai ves Muzaaharaa Kuranee https://t.co/O9tk44RT2u\nފެއިލާ އެއް އޮތިއްޔާ އިސްތިއުފާ ދޭން ތައްޔާރުކަމަށް މިނިސްޓަރ ޝިދާތާ ވިދާޅުވެއްޖެ.\nFailure eh ulhenyaa isthiufaa dheyn thayyaaru: Shidhatha\nކަނޑުމަތީގެ އެކްސިޑެންޓެއްގައި ފަތުރުވެރިންތަކަކަށް އަނިޔާވެއްޖެ\nކަނޑުމަތީގައި އެކްސިޑެންޓެއްވެ ބަޔަކަށް އަނިޔާވެއްޖެ\nދެ އަހަރުގެ ކުޑަ ކުއްޖާ ރޭޕް ކޮށްފައިވާކަމުގެ ރިޕޯޓު ލިބުމާއެކު ވަގުތުން ފިޔަވަޅުތައް އެޅި ކަމަށް މިނިސްޓަރު ޝިދާތާ ވިދާޅުވެއްޖެ\nކުޑަ ކުއްޖާ ރޭޕްކުރުން: މައްސަލަ ލިބުމާއި އެކު ވަގުތުން ފިޔަވަޅުތައް އަޅައިފިން\nޖެންޑާ މިނިސްޓްރީގެ ފެއިލިއާއެއް އޮތިއްޔާ އިސްތިއުފާ ދެއްވާނެ ކަމަށް މިނިސްޓަރު ޝިދާތާ ވިދާޅުވެއްޖެ\nފެއިލިއާއެއް އޮތިއްޔާ އިސްތިއުފާ ދޭން ތައްޔާރު: ޝިދާތާ\nރޭޕް ކުރުމާއި ކުދަކުދިންނަށް ކުރާ އަނިޔާއާ ދެކޮޅަށް މަޑިފުށީގައިވެސް މުޒާހަރާ ކުރަނީ\nރޭޕާ ދެކޮޅަށް މަޑިފުށީގައިވެސް މިއަދު މުޒާހަރާ ކުރަނީ\nރާއްޖޭގެ ރިސޯޓަކަށް އިންސާނެއްގެ ބޮލުގެ ކަށިގަނޑުގެ ބައެއް ލައްގައިފި\nBREAKING NEWS: Resort Akah Insaanehge Boluge Baeh Laggaifi https://t.co/eoLtlgZQ4A\nރޭޕް ކުރި2އަހަރުގެ ކުޑަކުއްޖާއަށް އިންސާފު ހޯދައިދިނުމަށް ގޮވާލައި ގދ. ތިނަދޫގައިވެސް މުޒާހަރާ ކުރަން ނިންމައިފި. ތިނަދޫގައި މުޒާހަރާ ފަށާނީ މިއަދު ހަވީރު 16:15 ގައި އެރަށު ރަސްމީ ފާލަން ކައިރިން.\nKujjaa Rape Kuri Massalaagai Thinadhoo Gaives Muzaaharaa Kuranee https://t.co/vXqor8o5Ye\nއަނެއްކާވެސް ދެކުނުގެ ރަށެއްގައި ކުޑަކުއްޖަކަށް ޖިންސީ ގޯނާ ކުރި މައްސަލައެއް ފެންމަތިވެއްޖެ\nދެކުނުގެ ރަށެއްގައި5އަހަރުގެ ކުއްޖަކަށް އާއިލާ މީހަކު ޖިންސީ ގޯނާކޮށްފި\nކުއްޖާ ރޭޕް ކުރި މައްސަލާގައި ހައްޔަރު ކުރި ތިން މީހުންނަށް ކުރަނީ ތަފާތު ތުހުމަތުތަކެއް ކަމަށް ފުލުހުން ބުނެފި. ފުލުހުން ވިދާޅުވީ ހައްޔަރު ކުރި މީހުންގެ ތެރެއިން އެކަކަށް ކުރަނީ އިހުމާލުވި ތުހުމަތު ކަމަށާއި2މީހަކަށް ކުރަނީ ޖިންސީ ގޯނާ ކުރި ކަމުގެ ތުހުމަތު ކަމަށް\nރޭޕިސްޓުންނާ ދެކޮޅަށް ނުކުތީ އެހެން މަގްސަދެއް ހާސިލް ކުރަން: ފުލުހުން\nދެ އަހަރުގެ ކުޑަ ކުއްޖާ ރޭޕް ކުރި މައްސަލާގައި އެކުއްޖާގެ ބައްޕަ ހުޅުމާލެއިން ހައްޔަރު ކުރުމުން އެސަރަހައްދަށް އެއްވެ ތިބި މީހުންނަށް އަނިޔާވެފައިވަނީ މީހުން ގިނަވެ ފިތި ބާރުވެގެން އެކަކު އަނެކަކު ގައިގައި ޖެހި ވެއްޓިގެން ކަމަށް ފުލުހުން ވިދާޅުވެއްޖެ.\nBREAKING: Hamanujehumugai Aammunnah Aniyaavee Vettumun - Fuluhun https://t.co/MGr7soZte7\nސިފައިންގެ ދެ ބޭކަލަކު އުމުރުން 15 އަހަރުގެ އަންހެންކުއްޖަކު ރޭޕް ކުރި ކަމަށް ރޮޒޭނާ ދެއްކެވި ވާހަކައާ ގުޅޭ ގޮތުން އެމްއެންޑީއެފުން ވިދާޅުވީ އެފަދަ މައުލުމާތެއް އެއްވެސް އިދާރާއަކުން އެމްއެންޑީއެފަށް ހުށައަޅާފައި ނުވާ ކަމަށް. އަދި އެފަދަ މައްސަލައެއް ހުށައަޅައިފި ނަމަ މައްސަލަ ބެލުމަށްފަހު އަޅަން ޖެހޭ ފިޔަވަޅު އަޅާނެ ކަމަށް އެމްއެންޑީއެފުން ވިދާޅުވި.\nSifainge Bayaku Kudakujjaku Rape Kuri Kamuge Mauloomaathu Lifaeh Nuvey: MNDF https://t.co/w6tVxgr3UZ\nމިނިސްޓަރ ޝިދާތާ: އަޅުގަނޑުގެ ފެއިލިއާއެއް މިކަމުގައި އޮތްކަން ސާބިތުވެއްޖެނަމަ އިސްތިއުފާ ދޭކަށް ފަހެއް ނުޖެހޭނަން. އަޅުގަނޑަށް އިތުބާރު އެބައޮތް އަޅުގަނޑަށްކަން މިކަންކަން ރަނގަޅު ކުރެވޭނީ.\nޗީފް ސުޕްރިންޑެންޓެންޓް ދާއޫދު: އިއްޔެ ހުޅުމާލޭގައި ހިނގި ހަމަނުޖެހުމުގައި 17 ފުލުހަކަށް އަނިޔާވެފައިވޭ.\nމިނިސްޓަރ ޝިދާތާ: ބަލާ މީހަކަށް ފެންނާނީ މި ސަރުކާރު ފެއިލްވާ ތަނެއް ނޫން. ފެންނާނީ ސިސްޓަމެޓިކްކޮށް ކަންކަން ސަރުކާރުން ރަނގަޅު ކުރަމުންދާ މަންޒަރު.\nމިނިސްޓަރ ޝިދާތާ: މީގެ ކުރިން މިފަދަ މައްސަލަތަކުގައި ވާހަކަ ދެއްކުމުގެ ފުރުސަތެއް ވެސް ނެތް. މިހާރު މިނިވަންކަން ލިބި މިފަދަ ވާހަކަތައް ދެއްކުން ވަނީ އިތުރުވެފައި. އެފަދަ މައްސަލަތައް ފާހަގަކޮށް ވަނީ ފިޔަވަޅު އެޅިފައި.\nސްޓޭޓް މިނިސްޓަރ އިފްހާމް ހުސައިން: އަޅުގަނޑުމެންނަށް މައުލޫމާތު ލިބޭ ހިސާބުން ސެކްސް އޮފެންޑަރ ވެބްސައިޓް އަޕްޑޭޓް ކުރަން.\nޑެޕިއުޓީ ކޮމިޝަނަރ އަބްދުލް މަންނާން ޔޫސުފް: 2018 ވަނަ އަހަރު ޖޫން މަހު ހުށަހެޅުނު މައްސަލައިގައި އޭނާ ހައްޔަރު ނުކުރަން ފުލުހުން ނިންމީ މައްސަލައަށާއި އޭނާގެ ހާލަތައް ބެލުމަށްފަހު. 82 އަހަރުގެ މީހަކަށް އެކަނި މީގެ ކުރިން މިބާވަތުގެ ތުހުމަތެއް ކުރެވެނީ. އަޅުގަނޑުމެން ގަބޫލުކުރަން އެންމެ ސީރިއަސް މައްސަލައެއްގެ ގޮތުގައި ބަލަންޖެހޭ މައްސަލަތައް. އެހެންމަވެސް މުޅި ސިސްޓަމްގެ ތެރޭގައި ރަނގަޅު ކުރަންޖެހޭ ކަންތައްތައް އެބަހުރި. އޭގެ ސަބަބުން ތަޙްޤީޤުތައް ވެސް ބައެއް ފަހަރު ކުރިއަކަށް ނުގެންދެވޭ. 15 ވަނަ ދުވަހު މައުލޫމާތު ލިބިފައި އިއްޔެ ހައްޔަރު ކުރުމުން ބައެއް މީހުން ކަންބޮޑުވޭ. ތަޙްޤީޤެއްގެ މަޤުޞަދަކީ ހައްޔަރު ކުރުމެއް ނޫން. މަޤުޞަދަކީ ޝަރީޢަތައް ސާބިތުވާވަރަށް ހެކި ހޯދުން.\nޗީފް ސުޕްރިންޑެންޓެންޓް ދާއޫދު: އާއްމުވެފައިވާ ވީޑިއޯ އިން އިވެނީ ކާކުކަން ދެނެގަތުމުގެ މަސައްކަތް ދަނީ ކުރަމުން.\nޗީފް ސްޕްރިންޑެންޓެންޓް އޮފް ޕޮލިސް ހުސައިން ރަޝީދު: ފުލުހުންގެ ވަކި ޓީމެއް އެރަށަށް ދިޔައީ އިއްޔެ. ހައްޔަރު ކޮށްފައި ވަނީ މީހުންގެ ބަޔާންތައް ނެގުމަށްފަހު.\nޑެޕިއުޓީ ކޮމިޝަނަރ އަބްދުލް މަންނާން ޔޫސުފް: ދެމީހަކަށް ކުރަނީ ޖިންސީ އަމަލެއް ކުރުމުގެ ތުހުމަތު. ދެން ހުރި މީހާއަށް ކުރަނީ އިހުމާލު ވުމުގެ ތުހުމަތު. މައްސަލައިގެ މައުލޫމާތު އިތުރަށް ލިބުމުން އިތުރު ތުހުމަތުތަކެއް ކުރެވިދާނެ.\nމިނިސްޓަރ ޝިދާތާ: އަޅުގަނޑުމެން އެންމެ ބޮޑަށް މަސައްކަތް ކުރީ ކުއްޖާ ރައްކާތެރި ތަނަކަށް ބަދަލު ކުރުމަށް. އަޅުގަނޑުމެން އަބަދުވެސް މަސައްކަތް ކުރަނީ ކުއްޖާގެ މާހައުލުން ރައްކާތެރި ކަން ދެވޭތޯ. މާލެ ދަތުރުކޮށްފައި ވެސް ބެލޭ ކުއްޖާ އަށް އާއިލާގެ މީހަކަށް ރައްކާތެރިކަން ދެވޭނެ މީހަކާއި ހަވާލު ކުރެވޭތޯ.\nޑެޕިއުޓީ ކޮމިޝަނަރ އަބްދުލް މަންނާން ޔޫސުފް: މައްސަލަ ހުށަހެޅުނީ 15 ވަނަ ދުވަހު. އެ ދުވަހުގެ މެންދަމު ކުއްޖާ އެސަރަހައްދުގެ ރީޖަނަލް ހޮސްޕިޓަލަށް ގެންގޮސް ޑޮކްޓަރަށް ދެއްކުނު. 16 ވަނަ ދުވަހު އެމައްސަލައިގެ ކޯޓު އަމުރު ހޯދުމަށް މަސައްކަތް ކުރެވުނު. ހުކުރު ދުވަހު 10:00 ހާއިރު ކޯޓު އަމުރަށް އެދުނީ. 12:10 ހާއިރު ކޯޓު އަމުރުތައް ލިބުމުން ހަވީރު އަމުރުތައް ތަންފީޒު ކުރެވިފައި ވަނީ. އިއްޔެ މި މައްސަލައިގައި ތުހުމަތު ކުރެވޭ ކަމަށް މީޑިއާގައި ވާހަކަ ދެކެވޭ މީހަކު ހައްޔަރު ކުރުމަށް ގޮވާލައި ނުރަނގަޅު ކަންތައްތަތަކެއް ހިނގާފައިވޭ. އެކި މީހުންގެ މައްޗަށް ކުރެވެނީ އެކި ތުހުމަތުތައް.\nޗީފް ސްޕްރިންޑެންޓެންޓް އޮފް ޕޮލިސް ހުސައިން ރަޝީދު: މި މައްސަލަ ހުށަހެޅުމާއި އެކު ވަރަށް ސީރިއަސް މައްސަލައެއްގެ ގޮތުގައި ބަލަން ފެށުނު. 16 ވަނަ ދުވަހު ތަޙްޤީޤު ޓީމެއް އެރަށަށް ގޮސް ލިބުނު މައުލޫމާތުގެ އަލީގައި 17 ވަނަ ދުވަހު ކޯޓު އަމުރެއް ހޯދައިގެން ފުލުހުންގެ ބެލުމުގެ ދަށަށް ގެނެވުނު. މައްސަލަ ހުށަހެޅުނު ހިސާބުން ވަރަށް ދިގު މަރުހަލާތަކެއް ކަޑައްތު ކުރަން ޖެހުނު. ގދ.ގައި ތިބި ފުލުހުން ގއ.އަށް ގޮސް މަސައްކަތް ކުރަން ޖެހުނީ. ނަމަވެސް ވަރަށް ފުރިހަމައަށް މަސައްކަތް ކުރެވިފައި ވަނީ.\nމިނިސްޓަރ ޝިދާތާ: މައްސަލަ އަޅުގަނޑުމެންނަށް ހުށަހެޅިއިރު ކުއްޖާ ހުރީ މައިންބަފައިންގެ ބެލުމުގެ ދަށުގައި. އެވަގުތު މަންމަ ނެތުމުން އާއިލާ މީހަކު ކުއްޖާ ބެލެހެއްޓުމުގެ ކޮންމެވެސް ވަރެއްގެ ކަންކަން ކުރަމުން އައީ.\nމިނިސްޓަރ ޝިދާތާ: މިހާރުވެސް މީޑިއާތަކުގައި ތަފާތު ވާހަކަތަކެއް ދެކެވެމުން އެބަދޭ. މި ބައްދަލުވުމުގެ ބޭނުމަކީ މިމައްސަލައިގެ ސައްހަ މައުލޫމާތު ހާމަކުރުން. 15 ޖަނަވަރީގައި ހުށަހެޅުނު މައްސަލަ އާއި ގުޅިގެން ވަގުތުން ވަގުތައް ފުލުހުންނާއި ޖެންޑާގެ މުވައްޒަފުން އެ މާހައުލަށް ގޮސް މައްސަލަ ހުށަހެޅުނުތާ ދެގަޑިއިރު ތެރޭގައި އެ ކުއްޖާ މާހައުލުން ދުރުކުރެވިފައި ވަނީ.\nޑެޕިއުޓީ ކޮމިޝަނަރ އަބްދުލް މަންނާން ޔޫސުފް: މިއީ ވަރަށް ސެންސިޓިވް މައްސަލައަކަށް ވާތީ ސަލާމުކަން ދިނުން އެދުން. އެއްވެސް ވިކްޓިމަކު އިތުރަށް ވިކްޓިމައިސް ނުވާނެ ގޮތައް މީޑިއާތަކުން ވާހަކަ ދެއްކެވުން އެދެން.\nފުލުހުންނާއި ޖެންޑާ މިނިސްޓްރީން ނޫސްވެރިންގެ ބައްދަލުވުމެއް ފަށައިފި.\nރޭޕް ކުރުމަށް ފަހު ރާއްޖޭގައި މީގެ އަހަރުތަކެއް ކުރިން ދެ ކުއްޖަކު މަރާލާފައި ވެއެވެ.\nRaahjeygai6Aharun Dhashuge2Kuhjaku Rape Kohfa Maraalihttps://t.co/0vc2BpbxrX\nދެ އަހަރުގެ އަންހެން ކުއްޖާގެ ބައްޕަ ހައްޔަރު ކުރަން ގޮވާލާ އިއްޔެ ހުޅުމާލޭގައި މުޒާހަރާ ކުރި ސަރަހައްދުގައި އިން އަންހެނަކަށް ފުލުހުން ވަރަށް ބޮޑަށް އަނިޔާކޮށްފިއެވެ.\nBREAKING NEWS: Fuluhun Anhenakah Varah Bodah Aniyaakohfihttps://t.co/APrYZjdo2u\nCouncil Thakah Anhenunge Nisbatheh Kandaelhumuge Gaanoonee Haisihyathhttps://t.co/ukLmHApbLJ\nދެއަހަރު ނުފުރޭ ތުއްތު ކުޖަކަށް ޖިންސީ ގޯނާ ކުރި މައްސަލައިގައި އިހުމާލުވި ކަމަށް ތުހުމަތު ކުރާ އެކުއްޖާގެ ބައްޕަ ހައްޔަރު ކުރުމަށް ގޮވާލާ އޭނާ ހުރި ފްލެޓު ދޮށަށް އެއްވެ ހަމަނުޖެހުން ހިންގިކަަމަށްބުނެ ފުލުހުން ހައްޔަރު ކުރި 27 މީހުންގެ ތެރެއިން ބަޔަކު ދޫކޮށްލައިފިއެވެ.\nReyge Hamanujehumugai Hayyarukuri Meehunge Therein Bayaku Dhookohlaifihttps://t.co/m84FCjlesw\nReport: Mausoom Ithuru Kudhin Thakakah Gehllun Vumuge Kurin Fiyavalhu Alhaa!https://t.co/C2AnfgvAoH\nޖިންސީ ގޯނާކުރުމުގެ މައްސަލަތައް ދާއިމީ ގޮތެއްގައި ހައްލުކޮށް މުޖުތަމައުގައި ހިމެނޭ ފަރުދުންގެ ސަލާމަތާއި ރައްކާތެރިކަން ކަށަވަރު ކުރެވޭނީ މުޖުތަމައުގައި ހިމެނޭ އެންމެހާ ފަރާތްތަކުގެ ޒިންމާވެސް ފުރިހަމައަށް އަދާކޮށްގެން ކަމަށް ހޯމް މިނިސްޓަރ އިމްރާން ޢަބްދުﷲ ވިދާޅުވެއްޖެއެވެ.\nJinsee Goanaage Kurun Huhtuveynee Mujuthamauge Enmehaa Faraitha Zinmaa Nagaigen - Home Ministerhttps://t.co/SitNP9tjkF\nކާފަ ޖިންސީ ގޯނާކުރި ދެއަހަރު ނުފުރޭ ތުއްތު ކުއްޖާ މާލެ ގެނެސް ހޮސްޕިޓަލްގައި އެޑްމިޓްކޮށްގެން ފަރުވާދޭން ފަށައިފިއެވެ.\n2 Aharuge Kujja Male' Genes Faruvaadheyn Fashaifihttps://t.co/lc38j6LeuH\nކުޑަކުދިންނަށް ޖިންސީ ގޯނާ ކުރުމުގެ ބޮޑެތި އެތައް މައްސަލައެއް މީގެ ކުރިން ވެސް ފެންމަތިވެފައިވެއެވެ. ނަމަވެސް ކުޑަކުދިންނަށް ޖިންސީ ގޯނާ ކުރުމުގެ މައްސަލަތައް ހުއްޓުވުމަށް އެކަށީގެންވާ ފިޔަވަޅެއް އެޅެމުންދާ މަންޒަރެއް ނުފެނެއެވެ.\nސުވާލަކީ ތުއްތު ކުދިންނަށް ޖިންސީ ގޯނާ ކުރާ މައްސަލަ، ހައްލެއް ނުވާނެ ހެއްޔެވެ؟\nThuhthu Kudhinna Jinsee Goana Kurun Halle Nuvaanethe ??https://t.co/VBBZjXnJY4\nއަވައްޓެރި އިންޑިއާއަކީ ދުނިޔޭގެ ހަތްވަނައަށް އެންމެ ބޮޑު، އަދި ދެވަނައަށް އެންމެ އާބާދީ ބޮޑު ޤައުމެވެ. ނިސްބަތުން ބަލާއިރު، ރޭޕް އަދި ޖިންސީ ފުރައްސާރަ އާއި ގޯނާގެ މައްސަލަ މިވަގުތުގައި އެންމެ ގިނައިން ހުށަހެޅޭ ޤައުމުތަކުގެ ތެރޭގައި އިންޑިއާ މުޅި ދުނިޔެއިންވެސް ފާހަނގަކޮށްލެވޭއިރު، ކޮންމެ ދުވަހަކުވެސް އެތައް ބަޔަކު އެޤައުމުގައި ޖިންސީ ޝިކާރައަށް ވެގެންދެއެވެ.\nމިއީ ވެސް އެއްފަދަ އެންމެ ހާދިސާއެކެވެ.\nHiy Falhaiigen Dhaavaru Vey! - Mi Kujjaa Ah Vanee Dhan'diburi Eh Beynun Kohgen Ves Jinsee Goanaa Kohfaihttps://t.co/xsZMFVchPF\nމިދިޔަ މަހުގެ 28 ވަނަ ދުވަހު އުތުރުގެ ރަށެއްގެ އުމުރުން 18 އަހަރު ނުފުރޭ އަންހެން ކުއްޖަކަށް ފިހާރައެއްގެ ތެރޭގައި ޖިންސީގޯނާ ކުރި ފިރިހެނެއްގެ މައްސަލަ ފުލުހުންނަށް ހުށަހެޅުމުން ވެސް އޭނާ ހައްޔަރުކޮށްފައި ނުވުމުގެ ސަބަބުން އޭނާ، އިތުރު ކުދިންތަކަކަށް ޖިންސީ ފުރައްސާރަ ކޮށްފި.\nKujjakah Jinsee Goanaakuri Dhivessaku Hayyaru Nukoh Hutta Ithuru Bayakah Jinseegoanaa Kohffihttps://t.co/rgZBP1a05H\nއުމުރުން ދެއަހަރުގެ އަންހެން ކުއްޖަކު ރޭޕް ކުރި މައްސަލައިގައި ބަސްމަގު ބެހެއްޓުނު ގޮތުން ޔޫތު މިނިސްޓަރ އަހްމަދު މަހްލޫފް މިއަދު މަޢާފަށް އެދިވަޑައިގެންފި.\n2 Aharuge Kujjage Mahsalaigai Vaahaka Dhekevunu Gothun Mahloof Maafah Edhihjjehttps://t.co/CrFC0fwbtl\nއުމުރުން ދެ އަހަރު ނުވާ ތުއްތު ކުއްޖާއަށް ޖިންސީ ގޯނާ ކުރި މައްސަލައިގެ ތުހުމަތުގައި ހައްޔަރު ކުރި އެކުއްޖާގެ ކާފަ އުމުރުން 62 އަހަރުގެ އިބްރާހިމް ދީދީ އާއި މުނި ކާފަ 81 އަހަރުގެ ހަސަން މޫސާ ދީދީ މާލެ ގެނެސް ދޫނިދޫ ޖަލުގައި ބަންދު ކޮށްފި.\nThuhthu Kujja Ah Jinsee Goanaa Kuri2Meehun Dhoonidhoo Jalahhttps://t.co/OnfMxner2m\nއުމުރުން ދެއަހަރުގެ ކުއްޖާ އަށް ޖިންސީ ގޯނާ ކުރިކަމަށް ތުހުމަތު ކުރެވެނީ އެކުއްޖާގެ ކާފަގެ މައްޗަށް ކަމަށާއި، އެކުއްޖާގެ މުނިކާފަ ހައްޔަރުކޮށްފައި ވަނީ އޭނާ އަކީ ކުޑަކުދިންނަށް ޖިންސީ ފުރައްސާރަކުރުމުގެ ރެކޯޑް އޮންނަ މީހަކަށް ވާތީ ކަމަށް ފުލުހުންނާއި ޖެންޑާ މިނިސްޓްރީން ވިދާޅުވެއްޖެ.\nThuhumath Kurevenee Kaafa Ge Mahchah, Munikaafa Kuda Kudhinnah Jinsee Furahsaara Kurey - Fuluhunhttps://t.co/4c7N2xPazz\nRape Aa Gulhigen Mufthi Ge Bas: Fail Vy Naslu, Gaumeh Noonhttps://t.co/mwLGASiKN5\n— Vaguthu Online (@VaguthuOnline) January 17, 2020\nކާޑެއްދޫއަށް ކާފައާއި މުނިކާފަ ލުމަށްފަހު ތިނަދުއަށް ދިޔަ ފުލުހުންނާ ދެކޮޅަށް ތިނަދޫގައި ފާޑުކިޔާ ދަނީ އަޑު އުފުލަމުން.\nމިއަދު ހަވީރުން ފެށިގެން ހުޅުމާލޭގައި ހިނގި ހަމަނުޖެހުމުގައި ގިނަ ބަޔަކު ހައްޔަރުކޮށްފައިވޭ. ނަމަވެސް މިކަމުގައި ފުލުހުންގެ ބަހެއް އަދި ލިބިފައިއެއް ނުވޭ.\nކާފައާއި މުނިކާފަ މިހާރު ކުރީ ކާޑެއްދޫ ސިފައިންގެ ބެލުމުގެ ދަށުގައި\nކާފައާއި މުނިކާފަ ގެންނަ ފްލައިޓް ވެލާނާ އިންޓަރޭޝަނަލް އެއަރޕޯޓްގައި ޖެއްސުމަށް ހަމަޖެހިފައިވަނީ ހެނދުނު 06:30ގައި\nEvves Rashakun Furusathu Nudhinumun Kaafa Aai Munikaafa Male’Gennanyhttps://t.co/ri9MMfhh5y\nރޭޕްގެ ޝިކާރައަކަށްވި އެންމެ2އަހަރުގެ ކުއްޖާއަށް އިންސާފް ހޯދާދިނުމަށް ގޮވާލާ މާދަމާވެސް އިޙްތިޖާޖް ކުރަން ނިންމައިފި. އިޙްތިޖާޖް ކުރިޔަށްދާނީ މާދަމާ ހަވީރު4ޖަހާއިރު އާޓިފިޝަލް ބީވް ކުރިމަތިން.\nކުއްޖާގެ ބައްޕަ ކަމަށްބުނެ ދައުރުވަމުންދާ ފޮޓޯ އެއީ ކުއްޖާގެ ބައްޕައެއް ނޫން.\nDhauru Kuramundhany Kuhjaage Bahpage Photo Eh Noonhttps://t.co/OkERPeXpTr\nދެއަހަރު ނުފުރޭ ތުއްތު އަންހެން ކުއްޖާ ރޭޕް ކުރި މައްސަލައިގައި ހައްޔަރުކޮށްފައިވާ ކުއްޖާގެ ކާފައާއި މުނިކާފަ ގއ.ގެމަނަފުށިން ބާލައިފި\nKuhjaage Kaafa Aai Muni Kaafa Gemanafushin Baalaifihttps://t.co/XB4CnEbQMr\nއުމުރުން އެންމެ ދެއަހަރުގެ އަންހެން ކުއްޖަކު ރޭޕް ކުރި ޚަބަރާއި އެކު މުޅި ގައުމުގެ ސަމާލުކަން ވަނީ އެ ލާއިންސާނީ އަމަލަށް ހުއްޓިފައެވެ. ކުއްޖާ ރޭޕް ކުރުމުގައި ކުއްޖާގެ ބައްޕަ އާއި ކާފަ އަދި މުނިކާފަ ބައިވެރިވި ޚަބަރާއި އެކު ގިނަ ބަޔަކު ގެންދަނީ އެމީހުންނަށް އެންމެ ހަރުކަށި އަދަބު ދިނުމަށް ގޮވާލަމުންނެވެ.\nLIVE: Laainsaanee Amal Hingi Meehunnah Harukashi Adhab Dhinumah Ehmen Govaalanee https://t.co/zBvhRd5YHo\nއަންހެން ކުއްޖާ ރޭޕް ކުރި ކުއްޖާގެ ކާފަ އާއި މުނިކާފަގެ ބަންދަށް ކޯޓުން ވަނީ 15 ދުވަހުގެ މުއްދަތެއް މިރޭ ދީފައެވެ. ކުއްޖާގެ ބައްޕަ މިހާރު ފުލުހުންގެ ބެލުމުގެ ދަށުގައި ހުރިނަމަވެސް އޭނާގެ ބަންދުގެ މުއްދަތު އަދި އިތުރެއް ނުކުރެއެވެ.\nVideo: kuhjaa Ge Bappa Ah Hamalaa Dheny\nPosted by Vaguthu on Friday, January 17, 2020


COVID-19: Villamandhoo resort ah arai feybun manaakoffi - AO News\nކޮވިޑް-19: އދ.ވިލަމަންދޫ ރިސޯޓަށް އަރައި ފޭބުން މަނާކޮށްފި\nފަރުކޮޅުފުށީގައި ގާއިމްކޮށްފައިވާ އައިސޮލޭޝަން ފެސިލިޓީ - ހެލްތު މިނިސްޓްރީ\nއދ. ވިލަމަންދޫ ރިސޯޓުގައި މަސައްކަތްކުރަމުންދާ ދިވެއްސެއް #ކޯވިޑް19 އަށް ޝައްކުކުރެވޭ އަލާމާތްތައް ހުރުމުން ޓެސްޓު ހެދުމުގެ މަސައްކަތް ކުރިއަށް އެބަދޭ.\nއަދި މޮނިޓަރ ކުރުމަށާއި "ކޮންޓެކްޓް ޓްރޭސިންގ" ހެދުމަށް އެރަށަށް އަރައި ފޭބުން ވަނީ ވަގުތީ ގޮތުން ހުއްޓާލާފަ.\nހެލްތު ޕްރޮޓެކްޝަން އެޖެންސީ (އެޗްޕީއޭ) އިން ކުރި ޓުވީޓެއްގައި ވިދާޅުވެފައިވަނީ އދ. ވިލަމަންދޫ ރިސޯޓުގައި މަސައްކަތްކުރަމުންދާ ދިވެއްސެއް ކޮވިޑް-19 އަށް ޝައްކުކުރެވޭ އަލާމާތްތައް ހުރުމުން ޓެސްޓު ހެދުމުގެ މަސައްކަތް ކުރިއަށްދާ ކަމަށާއި އަދި މޮނިޓަރ ކުރުމަށާއި “ކޮންޓެކްޓް ޓްރޭސިންގ” ހެދުމަށް އެރަށަށް އަރައި ފޭބުން ވަނީ ވަގުތީ ގޮތުން ހުއްޓާލާފައިވާ ކަމަށެވެ.\nވިލަމަންދޫ ރިސޯޓަށް އަރައި ފޭބުން މަނާ ކުރުމުން އަރައި ފޭބުން މަނާކޮށްފައި އޮތް ރަށްތަކުގެ އަދަދު ވަނީ ތިނަކަށް އަރާފައެވެ. އެއީ ވިލަމަންދޫ ރިސޯޓާއި ޅ.ކުރެއްދޫ އައިލަންޑް ރިސޯޓް އަދި އއ. ސޭންޑީސް ބަތަލާއެވެ.\nމުޅި ރާއްޖެ ޔެލޯ އެލަރޓްގައި އޮތްއިރު، މި ބައްޔަށް ޕޮޒިޓިވްވީ ފަރާތްތައް ތިބި ދެ ރިސޯޓު ކަމަށްވާ ޅ.ކުރެއްދޫ އައިލަންޑް ރިސޯޓް އަދި އއ. ސޭންޑީސް ބަތަލާ ވަނީ އޮރެންޖް އެލަރޓުގައެވެ\n(ހެލްތު ޕްރޮޓެކްޝަން އެޖެންސީ (އެޗްޕީއޭކޮވިޑް-19ވިލަމަންދޫލޮކްޑައުން


Izzaiytheri membarunge eh dhuvahuge farikkolhah dhuvaalaku 13000 mee boduvaru! - One Online\nއެއްވެސް ޝައްކެއް ނެތެވެ. ރައްޔިތުންގެ މަޖިލީހުގައި ތިއްބަވަނީ "އިއްޒަތްތެރި" މެމްބަރުންނެވެ. އެ މެންބަރުން ރައްޔިތުންގެ ހައްގުގައި ކުރައްވަމުން ގެންދަވާ ބުރަ މަސައްކަތަށް އައްސަރިބަހާ ސާބަސް ހައްގެެވެ. ދުވާލާއި ރޭގަނޑު މަޖިލީހުގެ ތަޅުމުގައި އެބޭފުޅުން ހަރު އަޑުން ވަކާލާތު ކުރައްވަމުން އެގެންދަވަނީ ނިކަމެތި ރައްޔިތުމީހާގެ ހައްގުގައެވެ.\nރާއްޖޭގެ އެކި ކަންކޮޅުތަކުގައި ދިރިއުޅޭ، އެކި އަތޮޅުތަކަށް ނިސްބަތްވާ ރައްޔިތުންގެ އަޑު އުފުލައިދީ، އެރައްޔިތުންގެ ކަންބޮޑުވުންތައް ސަރުކާރާ ހަމައަށް ގެނެސްދޭ އެންމެ މުހިންމު އެއް ބަޔަކީވެސް، ދައުލަތުގެ ތިން ބާރުގެ ތެރޭގައި ހިމެނޭ ރައްޔިތުންގެ މަޖިލީހުގެ "އިއްޒަތްތެރި" މެމްބަރުންނެވެ. އެމެންބަރުންނަކީ ގާނޫނު ހެދުމުގެ ބުރަ މަސައްކަތް ކުރައްވާ ބޭފުޅުންނަށް ވުމާއެކު، އެ ކުރައްވާ މަސައްކަތަށް ނުހަނު ބޮޑު އުޖޫރައެއްވެސް އެބޭފުޅުން އަންނަނީ ނަންގަވަމުންނެވެ. އެކަން ނޭނގޭ ކުޑަ ކުއްޖަކުވެސް ހުރި ހެނެއް ހީއެއް ނުވެއެވެ.\nރައްޔިތުންގެ މަޖިލީހުގައި 87 މެމްބަރުން ތިއްބަވައެވެ. ކޮންމެ މެންބަރަކަށް މަހު މުސާރައިގެ ގޮތުގައި(އެލަވަންސްތަކާއެކު) 82،500 ރުފިޔާ ލިބިވަޑައިގަންނަވައެވެ. އެއީ އާންމު ރައްޔިތަކަށް ވަޒީފާގައި ސައުވީސް ގަޑިއިރު، ގައިން ދާ އޮހޮރުވައިގެން، ހޭބޯ ނާރާ މަސައްކަތް ކޮށްގެންވެސް ހޯދޭނެ އުޖޫރައެއް ނޫނެެވެ. މަޖިލީހުގެ މެމްބަރުންނަށް ލިބޭ މުސާރަ ބޮޑުކަމުން ރައްޔިތުން އެކަމުގެ ޝަކުވާ ކުރާތާ އަހަރުތަކެއް ވެއްޖެއެވެ. އެހެންނަަމަވެސް އެކަންވެސް ބަދަލު ކޮށްދެއްވަން ތިއްބެވީ "އިއްޒަތްތެރި" މެމްބަރުން ކަމަށްވާތީ، އެކަން ނުވެ އޮތީއެވެ. އެ މުސާރަ ކުޑަ ނުކޮށްގެން އުޅެނިކޮށް ރައްޔިތުންނަށް މި އެނގުނީ މުސާރައިގެ އިތުރުން އިއްޒަތްތެރިި މެމްބަރުންގެ ފަރިއްކޮޅަށްވެސް ރައްޔިތުންގެ ޖީބުން ބޮޑު ހަރަދެއް ކުރަމުންދާ ކަމެވެ. ރައްޔިތުން، އިއްޒަތްތެރި މެމްބަރުންނަށް ބަލަދުއަރާފައި ތިބި ކަހަލައެވެ.\nރައްޔިތުންގެ މަޖިލީހުގައި ބުދަ ދުވަހު އޮތް ޖަލްސާގައި ވާހަކަފުޅުދައްކަވަމުން، މަޖިލީހުގެ ރަައީސް، އަދި ކުރީގެ ރައީސް މުހައްމަދު ނަޝީދު ވިދާޅުވީ މަޖިލީހުގެ ޖަލްސާ އޮންނަ ކޮންމެ ދުވަހަކު މެމްބަރެއްގެ ކޮއްތަށް 159 ރުފިޔާ ހަރަދު ކުރާ ކަމަށެވެ. މަޖިލީހުގަައި ތިއްބަވާ 87 މެމްބަރުންނަށް ބަލާއިރު، މިއީ ކޮންމެ ދުވަހަކަށް 13،000އަށްވުރެ ގިނަ ރުފިޔާއެވެ. އާދައިގެ ރައްޔިތު މީހާއަށް 13،000 ރުފިޔާ އެއީ ޖަވާހިރެކެވެ. ނުވަތަ މާލޭގައި ދިރިއުޅޭ އެއްކަލަ ނިކަމެތި ރައްޔިތުމީހާގެ ގޭގެ ކުއްޔެވެ. މަޖިލީހުގެ މެމްބަރުންގެ އެއް ދުވަހުގެ ކެއުމަކީ އާދައިގެ ރައްޔިތު މީހާގެ ގޭގެ ކުއްޔެވެ. ފަރަގު ނިކަން ދެކި ބަލާށެވެ. މޮޅު މީހާއަށް މޮޅު ގޮތެވެ. ދެރަ ނިކަމެތި މީހާއަށް ދެރަ ގޮތެވެ. މިއީ ހަަމަ ޔަގީނުންވެސް ރައްޔިތުންނަށް ހައްގު މިންވަރެއް ނޫނެވެ.\nރައްޔިތުންގެ މަޖިލީހުގެ ޖަލްސާތައް އާންމުކޮށް ބާއްވަނީ ކޮންމެ ހަފުތާއެއްގެވެސް ހޯމަ، އަންގާރަ އަދި ބުދަ ދުވަހުއެވެ. އެހެންކަމުން ހަފުތާއަކު މެންބަރުންގެ ފަރިއްކޮޅަށް 41728 ރުފިޔާ ހަރަދުވާނެއެވެ. މަޖިލީހުގެ ރައީސް ވިދާޅުވި ގޮތުގައި މަޖިލީހުގެ އިދާރާގެ މުވައްޒަފުންގެ ކެއުންވެސް ހަމަޖައްސަނީ މެންބަރުންގެ ފަރިއްކޮޅަށް ހަރަދު ކުރާ ފަައިސާގެ ތެރެއިންނެވެ. އެހެންކަމުން، ކޮންމެ މެންބަރަކަށް ސީދާ 159 ރުފިޔާ ފަރިއްކޮޅަށް ހަރަދު ނުވާނެ ކަަމަށެވެ. އެ އުސޫލުން ބެއްޔަސް މަޖިލީހުގެ މެންބަރުންގެ ފަރިއްކޮޅަށް ރައްޔިތުންގެ ޓެކްސް ފައިސާއިން ކުރާ ހަރަދު ކުޑައޭ ނުބުނެވޭނެއެވެ.\nމަޖިލީހުގެ ރައީސް ވިދާޅުވީ، ދައުލަތުން މެންބަރުންގެ ކެއުމަށް އެހާ ބޮޑު ހަރަދެއް ކުރުމަކީ ސަގާފަތެއް ކަމަށެވެ. އެގޮތުން 1932އިން ފެށިގެން އެކަން އަންނަނީ ކުރަމުން ކަމަށެވެ. ޖަލްސާތަކާއި، ހާއްސަ ހަފުލާތަކުގެ ކެއުން މަޖިލީހުން ދިނުމާއި، ކޮންމެ ދުވަހެއްގެ ކެއުމަށް އެހާ ބޮޑު ހަރަދެއް ކުރުމާވެސް ހާސް ގުނަ ތަފާތެވެ. މިއީ ސަގާފަތުގެ ތެެރެއިން އަޔަސް ބަދަލު ކުރަން ޖެހޭ ކަމެކެވެ. ރައީސް ނަޝީދުވެސް ވަނީ އެކަން ބަދަލު ކުރެވިދާނެކަން ފާހަގަ ކުރައްވާފަައެވެ. އެގޮތުން، ކޮންމެ މެންބަރަކަށް ކޮއްތަށް ހަރަދުވާ މިންވަރު އިތުރު ކަމަށް މެންބަރުންނަށް ނުވަތަ ރައްޔިތުންނަށް ގަބޫލު ކުރެވޭނަމަ، އެ އަަދަދު ބަދަލު ކުރެވިދާނެ ކަމަަށް ރަައީސް ނަޝީދު ވިދާޅުވިއެެވެ.\nމެންބަރުންގެ ކޮއްތަށް ކުރާ ހަރަދު މަޖިލީހުގެ ރަައީސް ހާމަކުރެއްވުމާއެކު ދިވެހި ރައްޔިތުން އެކަމާ ނުރުހުން ފާޅުކުރިއެވެ. މީސްމީޑިއާގެ ކޮންމެ ވަސީލަތަކުންވެސް އެކަން އެހެރީ ފެންނާށެވެ. އެގޮތުން މަޖިލީހުގެ މެންބަރުންގެ ކެއުމަށް ކުރާ ހަރަދު އެހެނިހެން ކަންކަމަށް ކުރުން މާ ބޮޑަށް އެދެވިގެންވާ ކަމަށް ގިނަ ރައްޔިތުން ދަނީ ބުނަމުންްނެވެ.\nމިއަދު ދިވެހި ރައްޔިތުންްނަކީ ވަރަށް ހޭލުންތެރި ބައެކެވެ. އިންސާފުން ބޭރުން ހިނގާ ކަންކަން ބަލައިގަންނަން އެ ރައްޔިތުން މިއަދު ބޭނުމެއް ނުވެއެވެ.


Konme Dhuvahakuves Athirimahchah Dhaanvy Sababu - Vaguthu\nއުއްމީދީ ނަމްބަރަކަށް 100، ދޮޅު އަހަރަށްފަހު އާފެށުމެއް! - 21 ގަޑިއިރު ކުރިން\nކޮންމެ ދުވަހަކުވެސް އަތިރިމަށްޗަށް ދާންވީ ސަބަބު\nއިރު އަރާ އަދި އިރު އޮއްސޭ މަންޒަރު ބަލާލަން ކޮންމެ ދުވަހަކު ގޮނޑުދޮށަށް ( އަތިރިމަށްޗަށް) ދާ މީހުން މަދެއް ނޫނެވެ. އަދި މޫދަށް އެރިލާ ހިތްހަމަ ޖައްސާލުމަށްވެސް އަތިރިމަށްޗަށް ދާ މީހުންގެ އަދަދު މަދެއް ނޫނެވެ.\nސައިންޓިފިކް ނަޒަރަކުން ބަލާނަމަ ކޮންމެ ދުވަހަކުވެސް އަތިރިމަށްޗަށް ނުވަތަ މޫދުފެންނަ ހިސާބަށް ދިޔުމަކީ މުހިންމު ކަމެކެވެ. އަދި އެއީ ހަމަޖެހޭ ދުޅަހެޔޮ ސިއްހަތެއްގައި ހުރުމަށް އެޅޭ ބާރެއްވެސް މެއެވެ. އެގޮތުން ކޮންމެ ދުވަހަކު މޫދުފެންނަ ހިސާބަށް ނުވަތަ އަތިރިމަށްޗަށް ދިޔުމަށް ނިއުރޯސައިންސްވެރިން އިލްތިމާސް ކުރާ ބައެއް ސަބަބުތަށް ތިރީގައި އެވަނީއެވެ.\nސްޓްރެސް އާއި ދުރުވުން\nސްޓްރެސް އަކީ ކަމަކާއި މާބޮޑަށް ފިކުރު ބޮޑުވުމުން ތިމާގެ ހިތަށާއި ސިކުނޑިއަށް ކުރާ ބާރެވެ. ވަޒީފާގެ މާހައުލުގައިވެސް އައި އާންމު މާހައުލުގައިވެސް ސްޓެރެސް އާއި ކުރިމަތިލާން ޖެހޭލެއް ވަރަށް ގިނައެވެ. އެހެންކަމުން ކަންބޮޑުވުންތަކާއި ދުރުވުމަށް ކޮންމެ ދުވަހަކު މޫދު ފެންނަ ހިސާބުގައި ހޭދަކޮށްލުމަކީ ފައިދާހުރި ކަމެކެވެ. އެކަމުގެ ސަބަބުން ތިމާއަށް ހިތްހަމަ ޖެހުން ގެނެސްދީ ހަށިގަނޑަށް އަރާމު ލިއްބައިދޭނެެެއެވެ.\nޑިޕްރެޝަން އާއު ދުރުވުން\nޑިޕްރެޝަންއަކީ ނުވަތަ މާޔޫސް ބައްޔަކީ ކަންކަން ކުރުމުގެ މޫޑު ނެތުމާ، ތިމާގެ ވިސްނުމާ ފިކުރާ އިޙްސާސްތަކާ އަދި ޖިސްމާނީ ދުޅަހެޔޮކަމަށް އަސަރުކުރާ ކަންކަމުން ދުރުވާކަމެކެވެ. ޑިޕްރެޝަންގެ ސަބަބުން އަމިއްލަ ނަފްސު ކުށްވެރިކޮށް އަމިއްލަ ނަފްސަށް ގެއްލުން ދެވޭ ފަހަރު ވަރަށް ގިނައިން އާދެއެވެ. އަދި ސައިންސްވެރިންގެ ނަޒަރުގައި މުސްތަގުބަލިގައި ދުނިޔެއިން އެންމެ ގިނަ މީހުން މަރުވާނެ ސަބަބަކީވެސް ޑިޕްރެޝަންއެވެ. އެހެންކަމުން މޫދުފެންނަ ހިސާބަށާް ދިޔުމުން ތިމާގެ ހިތަށް ވެރިވެފައިވާ މާޔޫސްކަން ފިލާގޮސް ހިތްހަމަ ޖެހުން ލިބުމަށް މަގުފަހިވެއެވެ. އަދި އެކަމުގެ ސަބަބުން ފިކުރު ބޮޑުވުމާއި ދުރުކޮށްދެއެެވ.\nވިސްނުމުގެ ބާރު ގަދަކޮށްދިނުން\nމޫދު ފެންނަ ހިސާބަށް ނުވަތަ އަތިރިމަށްޗަށް ދިޔުމުން ތިމާގެ ސިކުނޑިއަށް ހަމަޖެހުން ލިއްބައިދެއެވެ. އަދި ކަންކަމާއި ފަސޭހައިން ވިސްނުމަށް އެހީތެރިވެދެއެވެ. އަދި ފަސޭހައިން އެންމެ ރަނގަޅު ގޮތް ނިންމުމަށް މަގުފަހިކޮށްދެެއެވެ.\nއޮކްޓޯބަރ 17, 2018 11:09\nޖަޒީރާ ރާއްޖެ އޭތީ\nއޮކްޓޯބަރ 17, 2018 15:50\nއަހަރަމެން ކުޑައިރު އަތިރިޔައް ދެއިދެދަޅައް ދިޔާމަ އިލޮށިފަތިހުސް ވަންދެން މަންމަމެން ތަޅާ ކުޑައިރު.\nއޮކްޓޯބަރ 18, 2018 00:18\nތިހެން ބުންޏަސް ހިނިއާދޭ.މަގޭ މަންމަވެސް ހަމަ ތިހެން.


galehiri: ފުވައްމުލަކުގެ ޢިލްމީ އުދަރެހުން2މުޙައްމަދު ޖަމާލުއްދީން ނާއިބު ތުއްތު\nފުވައްމުލަކުގެ ޢިލްމީ އުދަރެހުން2މުޙައްމަދު ޖަމާލުއްދީން ނާއިބު ތުއްތު\nޝައިޚު މުޙައްމަދު ޖަމާލުއްދީން، ނާއިބު ތުއްތުއަކީ މުސްލިމެއްގެކިބައިގައި ހުންނަންޖެހޭ "ގޮތާއި ފޮތާއި" ދުނިޔެވީ މުހުތާދަށްޓަކައި ބޮލާލައި ޖައްސަވައި ދޫކޮށްލެއްވި ބޭފުޅެއްނޫނެވެ. އޭނާއަކީ ހަރުދަނާ ދީނީ ބިންގަލެއްގެ މަތީ ފުރިހަމައަށް ސާބިޘުވެހުންނެވި ޢަޒުމް ވަރުގަދަބޭފުޅެކެވެ. ޙައްޤުގެމަގުގައި އޭނާގެ ބަސްފުޅާއި އޭނާގެ ގޮތަކީ އިރުވައިގެ ވަހުތާނެއްހެން އެކި އިރު އެކި ދިމާލަށް އެނބުރެމުން ބަދަލުވަމުން ދިޔަ އެއްޗެއްނޫނެވެ. އަދި އޭނާއަކީ އެނގިވަޑައިގެންފައިވާ ހެޔޮ ރަނގަޅުއެއްޗެއް އެހެންމީހަކަށް އުނގަންނައި ދެއްވުމެއް ނެތި އެ އެއްޗެއް އޭނާއާއި އެކީގައި “ކަށްވަޅަށް” ގެންދެވި ބޭފުޅެއް ވެސް ނޫނެވެ.\nޝައިޚު މުޙައްމަދު ޖަމާލުއްދީން (1907-1844) ނާއިބު ތުއްތު އަކީ ޢިލްމުވެރިކަމާއި ޚިދުމަތުގެ ހަރުދަނާ މަޝްހޫރު ބޭފުޅަކަށްވުމުން އެމަނިކުފާނުގެ އެކަންކަން ހާމަކޮށް ލިޔުންތެރިން ގިނަ ލިޔުންތަކެއް ލިޔުއްވާފައިވެއެވެ. މިހެންމެ ވިކިޕީޑިއާގައި ވެސް އޭނާގެ ޢިލްމާއި ޚިދުމަތަށް ބަލާލެވިފައި އެބަ ވެއެވެ. އެފަދަ ލިޔުންތަކަކީ ކޮންމެހެން އެބޭފުޅެއްގެ މާބޮޑު ޢާއިލީ ވަނަވަރެއް ގެނެސްދިނުން ލާޒިމް އެއްޗަކަށްނުވާތީ އެކަން ގެނެސްދީފައި ނުވަނީކަމަށް ބެލެވެއެވެ. ނަމަވެސް އެފަދަ ޝަޚުޞިއްޔަތެއްގެ ޢާއިލީ ވަނަވަރު އެނގިވަޑައިގަތުން ބޭނުންފުޅުވާ ފަރާތްތަކެއް ވެސް މުޖުތަމަޢުގައި ތިއްބެވިކަމަށް ބައެއް ބޭފުޅުންގެ ލިޔުއްވުމާއި ކޮމެންޓްތަކުން އެނގެއެވެ. ޝައިޚު މުޙައްމަދު ޖަމާލުއްދީން ނާއިބުތުއްތުއަކީ ފުވައްމުލަކު އެޅަތޮށިގޭ މުޙައްމަދު ތައްޚާނު (މުޙައްމަދު ތަކުރުފާނު)ގެ ޢީސާ ތައްޚާނު (ޢީސާ ނާއިބު ތަކުރުފާނު) މާލޭ ފުއްލާގޭ މަރިޔަމްފުޅާ ކާވެނިކުރައްވައިގެން ލިބިވަޑައިގަތް ދަރިކަލުންނެވެ.\nޝައިޚު މުޙައްމަދު ޖަމާލުއްދީން، ނާއިބު ތުއްތު އަކީ ޝައިޚުލް ފަޤީހު މުޙައްމަދު ޖަމާލުއްދީން، މަޝްހޫރު ވާދޫ ދަންނަކަލޭގެފާނުގެ އަރިހުން ދަރިވަރުވި ޤާރީވެރިކަމާއި ފިގުހުގެ ރޮނގުން އަރައިހުންނެވި ބޭފުޅެއްކަމަށްވާ ފުވައްމުލަކު ދަޑިމަގު ކޮއްކިރި މުޙައްމަދު އެދުރު ކަލޭގެފާނުގެ ފުވައްމުލަކު ދަޑުފީށި ޢަލިތައްޚާނުގެ މައިގޭ މުޙައްމަދު ތައްޚާނު(ހ)ގެ މައިގޭ ޢަލިތައްޚާނުގެ މައިގޭ މުޙައްމަދު ތައްޚާނު(ށ)ގެ މައިގޭ ޢަލިތައްޚާނުގެ އެޅަތޮށިގޭ މުޙައްމަދު ތައްޚާނު(ރ)ގެ އެޅަތޮށިގޭ ޢީސާ ތައްޚާނު (ޢީސާ ނާއިބު ތަކުރުފާނު)ގެ ޝައިޚު މުޙައްމަދު ޖަމާލުއްދީން، ނާއިބު ތުއްތު އެވެ.\nފުވައްމުލަކު "ފާނަންމަގު" ޢަލީ މުޞްޠަފާއަކީ ފުވައްމުލަކު ދަޑިމަގު ކޮއްކިރި މުޙައްމަދު އެދުރު ކަލޭގެފާނުގެ ފުވައްމުލަކު ދަޑުފީށި ޢަލިތައްޚާނުގެ މައިގޭ މުޙައްމަދު ތައްޚާނު(ހ)ގެ މައިގޭ ޢަލިތައްޚާނުގެ މައިގޭ މުޙައްމަދު ތައްޚާނު(ށ)ގެ މައިގޭ ޙުސައިން ތައްޚާނުގެ މައިގޭ މުޙައްމަދު ތައްޚާނު(ނ)ގެ ދަރިކަލުން މައިގޭ އަޙުމަދު ތައްޚާނުގެ ޢަލިދީދީގެ މަރިޔަމްދީދީގެ ފާނަންމަގު ޢަލީ މުޞްޠަފާ އެވެ.\nޝައިޚުމުޙައްމަދު ޖަމާލުއްދީން، ނާއިބު ތުއްތު އާއި ޢަލީ މުޞްޠަފާގެ ޢާއިލީ ވަނަވަރަށް ރަނގަޅަށް ބައްލަވައިލެއްވުމުން "މުޙައްމަދު ތައްޚާނު" ކިޔާ ބޭފުޅުންނާ މެދު އޮޅުމެއް ނާރާނެކަމަށް ފެނެއެވެ.ފުވައްމުލަކު ދަޑިމަގު ކޮއްކިރި މުޙައްމަދު އެދުރު ކަލޭގެފާނުގެ ޢާއިލާއަކީ ދީނީ އަދި ޤައުމީޚިދުމަތުގައި ވެސް ފާހަގަކުރެވޭ ޢާއިލާއެކެވެ. ޕީ.އެޗް.ޑީ، މާސްޓަރޒް، ޑިގްރީ ހޯލްޑަރުންނާއި ތަފާތު ގިންތީތަކުގެ ޢިލްމީ ބޭފުޅުން މިހާރުވެސް އެބަ ތިއްބެވިއެވެ. ކަމަށް އެކަށީގެންވާ ކޮންމެވެސް ބޭފުޅެއްގެ ޤަލަމުން މިފަދަ ބޭފުޅުންގެ ޚިދުމަތަށް ބައްލަވައިލެއްވުމަކީ ޤައުމީ އަދި ވަޠަނީ ޚިދުމަތަކަށްވާނެ އެވެ.\nޝައިޚު މުޙައްމަދު ޖަމާލުއްދީން، ނާއިބު ތުއްތުގެ ޢިލްމުވެރިކަމާއި ޙަޔާތުގެ ބައެއް ކަންކަމަށް ވިޔަސް ބަލައިލައި މިހާރުގެ މީހަކު އެއްޗެއް ބުނުމަށްވުރެ އެކަމަށް އެންމެ އެކަށީގެންވާނީ ނައިބު ތުއްތުގެ އަރިހުން ޢިލްމު ޙާޞިލްކުރެއްވި އެދުވަސްވަރުގެ ބޭފުޅަކު އެއްޗެއް ވިދާޅުވުންކަމަށް ވުމަކީ އިތުބާރުހުރި ގޮތެއްގައި ކަމުގެ ޙަޤީޤަތަށް ވާޞިލްވުންކަމަށް އަޅުގަނޑުދެކޭތީވެ ޝައިޚު މުޙައްމަދު ޖަމާލުއްދީން، ނައިބު ތުއްތުގެ ދަރިވަރުންގެ ތެރެއިން ކުޅަދާނަ އަދީބު އަދި ޢިލްމުވެރިޔާ ފަޟީލަތުއްޝައިޚު ޙުސައިން ޞަލާޙުއްދީން ލިޔުއްވާފައިވާ ލިޔުއްވުމެއްގެ ބައިތަކެއް މިލިޔުމުގެ ތިރީގައި ހިމަނާލީމެވެ. އެ މަނިކުފާނުގެ އަމިއްލަފުޅު ޢިބާރާތުންނެވެ. މީގެ އިތުރަށް ޝައިޚު ނައިބު ތުއްތުގެ މަޢުލޫމާތު ހޯއްދެވުމަށް ޝައުޤުވެރިވާ ފަރާތްތަކަށް ވިކިޕީޑިއާ އާއި އެމަނިކުފާނާއި ބެހޭ އެހެނިހެން ލިޔުންތަކުން ވެސް ގިނަ މަޢުލޫމާތްތަކެއް ލިބިވަޑައިގަންނަވާނެއެވެ. ޝައިޚު ޙުސައިން ޞަލާޙުއްދީންގެ މިލިޔުއްވުން http://www.fanvai.info/dhivehi/34-thaareekh/2112-husan.html މި ލިންކުން ފެނިވަޑައިގަންނަވާނެއެވެ.\nޝައިޚު ޙުސައިން ޞަލާޙުއްދީންގެ ލިޔުއްވުމުން:\n"ބޮޑުގަލު މޫސާދީދީގެ ފުތް ދަރަވަންދޫގޭ ޙުސައިންދީދީގެ އެދުރުބެއިކަލަކީ އައްޑޫމީދޫ އައިސާބީގެދަރު ޙުސައިން ތަކުރުފާނުގެ ފުތް އަލްފަޤީހް އިބްރާހީމް ތަކުރުފާނު އަޚުލް ޤާޟީ މޫސާ ބަދްރުއްދީނެވެ. އައިސާބީގެދަރު ދޮންބެއްޔާއަކީ މި އިބްރާހީމް ތަކުރުފާނެވެ. މި ތަކުރުފާނަކީ ޤުރުއާން ހިތުދަސް ދަންނަބެއިކަލެކެވެ. ފިޤްހު ނަޙްވު ރަނގަޅަށް އޮޅުން ފިލައިގެން ހުންނެވި ބެއިކަލެކެވެ. ޔޫނާނީ ބޭސް ދެނެލައްވާ ޙަކީމެކެވެ. ތިލޭރު އަތްކަމާއި، ކަނބުރުވެރިކަމާއި، ފޭރާން ކުޅައުމާއި، މިކަންކަމަށް ކުޅަދާން މަސައްކަތްތެރިއެކެވެ. ދެބާވަތުގެ ވަޑާމަށް ކުޅަދާނަ މާވަޑިއެކެވެ. އާދަވެގެން މަހަށް ދުރުވާ ކެޔޮޅެކެވެ.\nޢިމާދުއްދީން ރަދުން ފަސްދާނަށް ވަޑައިގަތުމަށް ފަހަކު މާލޭގެ ފަތްކޮޅަކަށް ނޫނީ މި ތަކުރުފާނުން މާލެޔަކަށް ނުދުރުވެއެވެ. އެ ރަދުން ފަސްދާނަށް ވަޑައިގަތީ 1299 މި ވަނަ އަހަރު ޞަފަރުމަހު 25 ދުވަހުގައެވެ. މީގެ ފަހުގައި މި ތަކުރުފާނުން މާލެ ދުރުވީ ހަތަރުފަހަރު އެވެ. މީގެ ތެރެއިން ޙާޖީ އިމާދުއްދީން ރަދުންގެ ރަސްކަމުގެ ކުރީކޮޅުގައި މާލެ ދުރުވި ދަތުރު ރަށަށް ދުރުވިއިރު މި ތަކުރުފާނާ އެކުގައި މާލޭ ބޮޑުގަލު މޫސާދީދީގެ ފުތް ދަރަވަންދޫގޭ ޙުސައިންދީދީ ޢިލްމު ކިޔެވުމުގެ އެދުމުގައި އައްޑުއަށް ދިޔައެވެ. އެއީ 1311 މި ވަނަ އަހަރުއެވެ. މި ދަތުރު އެތަކުރުފާނުން ރަށަށް ދުރުވެފައި، މި ޙުސައިންދީދީ އަށާއި، މީދޫ އެދުރުގޭ އަޙްމަދު ދީދީ އަށާއި، މި ތަކުރުފާނުންގެ ފުތް އަޙްމަދު ދީދީ އަށާ ކިޔަވައިދެއްވާން ފަށްޓަވައިފިއެވެ. މި އިރު މި ތިން މީހުންގެމެ އުމުރުން 13 އަހަރުވެގެން 14 އަހަރަށް އަޅައިގަތީއެވެ.\nމިގޮތްމަތީގައި މި ދެ އަޙްމަދު ދީދީއަށާއި، ޙުސައިންދީދީއަށް އަހަރާއި ހަތަރުމަސްވާންދެން ކިޔަވައިދެއްވާން އުޅުއްވައިފައި، ޙުސައިންދީދީ މާލެ ފޮނުއްވައިފިއެވެ. ފޮނުއްވަމުން އެދުރުގޭ އަޙްމަދުދީދީ އާއި ހުސައިންދީދީއާ ދެމީހުންނަށް ބުނުއްވިޔޭ، ދެން ތިޔައިގެ ދެކުދީން ނާއިބު ތުއްތޫގެ އަރިހަށް ދިއުމުން ކިޔެވިދާނެޔޭ، ކިޔަވައި ނުދެއްވަޔެއް ފަރަކު ވެސް ނުޖެހޭނެމެޔޭ، ދެން ޙުސައިންދީދީ މާލެ އަތުވެއްޖެއެވެ. ދެ އަޙްމަދުދީދީ އައްޑޫގައި ކިޔެވުމާއިގެން މަޝްޣޫލުވެ ތިއްބެވީ އެވެ.\nމި ދުވަސްވަރުގައިމެ މަޖްދުއްދީނު ފަނޑިޔާރު ތަކުރުފާނުގެ އަޙްމަދު މަނިކު ވެސް ތުއްތޫގެ އަރިހުން ފިޤްހު ކިޔަވާން ހުންނެވިއެވެ. މި މަނިކު ކިޔަވަނީ "ޙާޝިޔަތުލް ބާޖޫރީ ޢަލާ ފަތްޙިލް ޤަރީބި” މި ފޮތެވެ. ކުޑަ ޙަސަން ތަކުރުފާނުންގެ ދެ ބޭފުޅުން ވެސް ކިޔަވައެވެ. ބޮޑުފެންވަޅުގޭ ނާއިބު މަނިކުފާނުން ފަރާއިޟު ކިޔަވައި ވިދާޅުވެއެވެ. ކިޔަވާ ފޮތަކީ "شرح الشنشوري على الرحبية"\nމިފޮތެވެ. މާންދޫގޭ ދޮށީ މަނިއްޕުޅު ވެސް ފިޤްހުގެ “ފަތާވާ ޚަލީލީ” ކިޔަވާ ވިދާޅުވެއެވެ. މި މަނިއްޕުޅަށް ވެސް ޢަރަބިކަލާމް ދަސްފުޅުކޮށް އެރުވީ ދޮންބެއްޔާއެވެ. މި މަސައްކަތް ކުރެއްވީ ޙުސައިންދީދީ ގެންދެވި ދަތުރު މާލޭގައި ހުންނެވި ދުވަސްވަރުގައެވެ.”\n“ދެން ތުއްތޫގެ އަރިހުން ކިޔަވާން މިބައިމީހުން އުޅެއުޅެ ތިއްބައި ތުއްތޫއަށް ފަނޑިޔާރުކަމަށް ކޮލިލައި، އަނެއްކާ އެކަން ނެގި، އައްޑޫ އެޅަގޭ ޢަލީދީޔާއި ޙަވާލުވެ، ޙާޖީ މުޙައްމަދު ޢިމާދުއްދީނު ރަދުން ޙައްޖަށް ވަޑައިގަތުމަށް ފުރައިވަޑައިގަތްތާ އަށްވަނައަށްވީ ރެއި، ތުއްތޫ ނައިފަރަށް ދުރުވާން ފުރުއްވަވައި، އެ ފަހުން ހަޔެއްކަ މަސް ދުވަހުން މާލެ ދުރުވެ ކިޔަވައިދެއްވައި މި ގޮތްތައް ހިނގިއެވެ. ޢިމާދުއްދީނު ޙައްޖަށް ވަޑައިގަންނަވާން ފުރައިވަޑައިގަތް ދުވަހު ޙުސައިންދީދީއާ ބަންޑާރަ ނާއިބުކަމާ މަތިކުރެއްވިއެވެ. މިދުވަހަކީ 1318 މިވަނަ އަހަރުގެ ރަމަޟާންމަހު އެއްދުވަހެވެ.\nޢިމާދުއްދީނު މި ދަތުރުފުޅުން މާލެ ވަޑައިގަތްއިރު މި ރަދުންގެ އަރިހުގައި الشّيخ قاضي علي حُسام الدّين بن عبد القادر النسكي القاهري މި ކަލޭގެފާނުން މާލެޔަށް ދުރުވިއެވެ. މި ކަލޭގެފާނަކީ 1309 މިވަނަ އަހަރުން ފަށައިގެން، 1310 މިވަނަ އަހަރާ ދެމެދުގައި ދިވެހިރާއްޖޭގެ ފަނޑިޔާރުކަމުގައި ހުންނެވި ބޭކަލެކެވެ. ޢަރަބި ޢިލްމަށް ވަރަށް ކުޅަދާނަ ޝާޢިރެކެވެ. މި ކަލޭގެފާނުން މި ދަތުރު މާލޭގައި ހުންނެވި ދުވަސްވަރުގައި ނާއިބުތުއްތޫ ބުނުއްވައިގެން ޙުސައިންދީދީ އާއި އަޙްމަދުދީދީއާ ދެމީހުން މި ކަލޭގެފާނުންގެ އަރިހުން ޞަރްފް ޢިލްމުގެ “ޒަންޖާނީ”އެވެ ކިޔޭ ފޮތަކާއި، ނަޙްވު ޢިލްމުގެ “ހިދާޔަތުއްނަޙްވި” ކިޔޭ ފޮތަކާ، ދެފޮތް އެކުއެކުގައި ކިޔެވޫއެވެ.\nކުޑަ ޙަސަން ތަކުރުފާނުންގެ ދެބޭން ވެސް ކިޔެވިއެވެ. ދެންފަހެ، ޙާޖީ ޢިމާދުއްދީނު ސުވޭހަށް ވަޑައިގެން، މިހާރު މިހުންނެވި، އައްސުލްޠާން މުޙައްމަދު ޝަމްސުއްދީނު އިބްނު އައްސުލްޠާން އިބްރާހީމް ނޫރައްދީން އިސްކަންދަރު މި ރަދުން އިސްވެވަޑައިގެން ނާއިބުތުއްތޫ މާއެނބޫދޫއަށް އަރުވައިލެވި، އެޅަގޭ ޢަލީދީދީ އަވަހާރަވެ، އަލްޚަޠީބު ޙުސައިން އިބްނު އަލްޤާޟީ މުޙައްމަދު މުޙިއްބުއްދީނު މި މަނިކުފާނާ ތިންވަނަ ފަހަރަށް ފަނޑިޔާރުކަމާ ޙަވާލުވެ މިކަންކަން ހިނގުމަށް ފަހު، އެދުރުގޭ އަޙްމަދުދީދީ ރަށަށް ވަޑައިގެން، ރަށުގައި ވަޒަންވެރިވެގެން ހުންނަވައިފި އެވެ.\nމި ކަންކަން ހިނގިއިރު ދަރަވަންދޫގޭ ޙުސައިންދީދީ ހުރީ އޮޅުދޫކަރައިގެ ކޮޅުނބުގައެވެ. ބަހާއުއްދީން ފަނޑިޔާރު ތަކުރުފާނުންގެ ދޮންމަނިކު ހުންނެވީ ކިޔަވާން ދުރުވެ މައްކާގައެވެ. އެޅަގޭ ޢަލީދީދީ އަވަހާރަވީތާ ގިނަ ދުވަސްތަކެއް ނުވަނީސް ދޮންމަނިކު މާލެ ދުރުވެ، ޢަލީދީދީގެ އަނބިކަނބަލުން ބަދްރުއްދީން ފަނޑިޔާރު ތަކުރުފާނުންގެ ފާޠިމާ މަނިކެޔާއި ދޮންމަނިކުގެ އަނބިކަނބަލުން، ޢަލީދީދީގެ މަރްޔަމްދީދީއާ ދެމައިންނާގެން ރަށަށް ދުރުވެއްޖެއެވެ. އެއީ 1321 މިވަނަ އަހަރުގައެވެ.\nޙުސައިންދީދީ އަހަރު ދުވަސްވާންދެން ކޮޅުނބުގައި ހުރެފައި މާލެ އައިސް، މާލޭގައި ހުއްޓައި 1323 މިވަނަ އަހަރުގެ ރަމަޟާންމަހު 22 މި ދުވަހު ނާއިބު ތުއްތޫ މާއެނބޫދޫގައި ހުންނަވައި ނިޔައުވެއްޖެއެވެ. މި ނާއިބު ތުއްތޫގެ ނަމަކީ، އައްޝައިޚް އަލްފަޤީހް މުޙައްމަދު ޖަމާލުއްދީނު އިބްނު އައްނާއިބު ޢީސަލްމުލަކީ (ރަޙިމަހުﷲ) މިއެވެ. މީނާގެ ބައްޕާ ޢީސާ ނާއިބު ތަކުރުފާނަކީ އަލްޤާޟީ އިބްރާހީމް ސިރާޖުއްދީނު ފަނޑިޔާރު މަނިކުފާނުގެ ޒަމާނުގައި މާލޭގެ ބޮޑު ނާއިބު ކަމުގައި ހުންނެވި ބެއިކަލެކެވެ. މި ތަކުރުފާނުންގެ ބައްޕާއަކީ މުލަކު އެޅަތޮށިގޭ މުޙައްމަދު ތަކުރުފާނެވެ. މި ތަކުރުފާނަކީ ފުވައްމުލަކުގެ ރަނގަޅު ދަރިކޮޅަކުން އައިސް ހުރި މީހެކެވެ. ޢީސާ ނާއިބު ތަކުރުފާނުން މާލޭގެ ނާއިބުކަމުގައި ހުންނަވައި މާލޭ ފުއްލާގޭ މަ ރިޔަންފުޅެވެ ކިޔޭ މީހަކާ ކާވަނި ބައްލަވައިގެން ނާއިބުތުއްތޫވާއި، އަދި އަންހެންކުއްޖަކާ ލިބުނެވެ. ތުއްތޫގެ ދާދި ޅަފުރާގައި ޢީސާ ނާއިބު ތަކުރުފާނުން ނިޔައުވެއްޖެއެވެ. ދެން މި މަ ރިޔަންފުޅާ ކާވަނި ބައްލަވައިގަތީ އައްނާއިބު އަޙްމަދު އިބްނު އަލްޤާޟީ އިބްރާހީމް ސިރާޖުއްދީން ބަންޑާރަ ނާއިބު މަނިކުފާނެވެ. ތުއްތޫ ބޮޑުވީ މި މަނިކުފާނުންގެ އަރިހުގައި ހުންނަވައެވެ. ދާދި ޅަފުރާގައި އަލްޤާޟީ މުޙައްމަދު މުޙިއްބުއްދީންގެ އަރިހުން އަރަބި ކިޔެވުމާގެން މަޝްޣޫލުވެއްޖެއެވެ. ތުއްތޫގެ ފުރަތަމަ އެދުރު ބެއިކަލަކީ، އަދި ވަކީން ޚާއްޞަކޮށް ރައިވަރުގެ އެދުރު ބެއިކަލަކީ މި ފަނޑިޔާރު މަނިކުފާނެވެ. ދާދި ޅައިރުއްސުރެ ހިތް އަލިކަމާއި ވިސްނުން ތޫނުކަމުގެ އަލާމާތްތައް ފެންނާން ފަށައިފިއެވެ.\nއައްނާއިބު އަޙްމަދު ބަންޑާރަ ނާއިބު މަނިކުފާނުން އަވަހާރަވީ ބޭސްވެރިކަމަކު މާއެނބޫދޫއަށް ވަޑައިގެން ހުންނަވަނިކޮށް އެރަށުގައި ހުންނަވައި 1281 މިވަނަ އަހަރުގެ ރަބީޢުލްއައްވަލު 29 މިދުވަހުގައެވެ. ތުއްތޫއަށް ބަފައިކަލަކު ކަމުގައި ފެނިލެއްވީ މި މަނިކުފާނެވެ.\n1285 މިވަނަ އަހަރުގެ ޖުމާދަލްއާޚިރާ މަހު7މިދުވަހު ޤާޟީ މުޙައްމަދު މުޙިއްބުއްދީން ފަނޑިޔާރު މަނިކުފާނުން އަވަހާރަވެގެން ޤާޟީ އިބްރާހީމް މަޖްދުއްދީން، މި ތަކުރުފާނުން ފަނޑިޔާރުކަމަށް ދުރުވުމަށްފަހު، މި ތަކުރުފާނުންގެ އަރިހުން ކިޔެވުމާ މަޝްޣޫލުވެއްޖެ އެވެ. މި ދުވަސްވަރުގައި ތުއްތޫއަށް ބޮޑު ނާއިބުކަން ވެސް ލިބިއްޖެ އެވެ.1287 މިވަނަ އަހަރުގެ ޞަފަރުމަހު6މި ދުވަހު ޤާޟީ އިބްރާހީމް މަޖްދުއްދީން ފަނޑިޔާރު ތަކުރުފާނުން ނިޔައުވީއިރު، މި ތުއްތޫ ހުންނެވީ ނަޙްވު ފިޤްހަށް ފާގަތިވެ ކުރި އަރައިފައެވެ. ދެން ފަނޑިޔާރުކަމަށް އިސްވި ޤާޟީ މޫސާ ބަދްރުއްދީން ފަނޑިޔާރު ތަކުރުފާނުން އިސްވެފައި، ޤާޟީ އިބްރާހީމް މަޖްދުއްދީނުގެ ފުތް އިސްމާޢީލް މަނިކަށް ބަންޑާރަ ނާއިބުކަން ދެއްވައިފޫއެވެ. މި ފަނޑިޔާރު ތަކުރުފާނުންގެ ޒަމާނުގައި ދީނުގެ ކަންކަމާއި ޝަރީޢަތުގެ ކަންތައް ހިންގަވާން ތިއްބެވީ، މި ނަންގަތް ނާއިބު މަނިކާއި، ނާއިބު ތުއްތޫ އާއި ޢަބްދުﷲ ނާއިބު މަނިކުފާނާއި، ދޮން ނާއިބު މަނިކާއެވެ. ދީނުގެ ކަންތައް މިޔަށްވުރެން ރަނގަޅަށް ހިނގި ޒަމާނެއް މި ފަހަކުން ނާންނަކަމަށް މީހުން ބުނެ އުޅެތެވެ.\nމި މޫސާ ފަނޑިޔާރު ތަކުރުފާނުން ދެ އަހަރު ފަނޑިޔާރު ކަންތައް ކުރައްވައިފައި ރަށަށް ދުރުވެ ރަށުގައި ނިޔައުވެއްޖެއެވެ. މިޔަށް ފަހު ދުވަސްކޮޅަކުން ތުއްތޫ އޮޅުދޫ ކަރަޔަށް ދުރުވެ ބޭރުވެލީގައި ހުންނެވި މަޝްހޫރު އަލްޢާލިމުލް ޢައްލާމާ ޢަލްޢާރިފް ބިﷲ އައްޝައިޚް މުޞްޠަފާ ބިން ބާވާ އާދަމް ރަޙިމަހުﷲ މި ކަލޭގެފާނުންގެ އަރިހުގައި ހުންނަވައިގެން ޢިލްމު އުނގެނުމާއި މަޝްޣޫލުވެއްޖެ އެވެ. މި ދަތުރު އޮޅުދޫ ކަރައިގައި އުޅުއްވައިފައި ރާއްޖެއަށް ދުރުވީ 1300 މި ވަނަ އަހަރުގެ ތެރޭގައެވެ.\n“1303 މި ވަނަ އަހަރުގެ ތެރޭގައި ޙައްޖުވުމުގެ ގަސްތުގައި ޙިޖާޒު ކަރަޔަށް ދުރުވެ މައްކާގައި އެއިރު ހުންނެވި އިމާމް އަލްމުތައައްޚިރީނަ މުފްތިލް ޙަރަމައިނި އަލްޢާލިމުލް ޢައްލާމާ އަލްޢާރިފް ބިﷲ އައްސައްޔިދު އަޙްމަދު ޒައިނީ ދަޙްލާން ރަޙިމަހުﷲ މިކަލޭގެފާނަށް ދަރިވަރުވުމުގެ މާތްކަން ޙާޞިލުކުރެއްވިއެވެ. މިދަތުރުގައި އަލްޚަޠީބު ޙުސައިން އިބްނު އަލްޤާޟީ މުޙައްމަދު މުޙިއްބުއްދީން މި މަނިކުފާނާއި އައްނާއިބު އަޙްމަދު އިބްނު އަލްޤާޟީ އިބްރާހީމް ސިރާޖުއްދީން މި މަނިކުފާނުންގެ ދަރިކަނބަލުން ދަނބުގޭ ދޮންދީދީއާ ވަޑައިގަތެވެ. މި ދޮންދީދީއަކީ، ޢިމާދުއްދީން ރަދުން ފަސްދާނަށް ވަޑައިގަތްއިރު އިންނެވި އަނބިކަނބަލުންނެވެ. އަދި ޢިމާދުއްދީން ރަދުންގެ ގަލޮޅު ގަނޑުވަރު ގޮމައާއި މި ގޮމާގެ ފިރިކަލުން ކަކައިގޭ ޢަބްދުﷲ ފާށަނާ ކިލެގެފާނާ ދެކަނބަލުން ވެސް ވަޑައިގަތެވެ. ކަނޑޫދޫގޭ ޙަސަން ކަލޭގެފާނުން ނިޔައުވީ، މި ދަތުރު މި ބޭފުޅުންގެ އަރިހުގައި ދުރުވެ މައްކާގައެވެ.\nމި ދަތުރުކުރައްވައިފައި ތުއްތޫ މާލެޔަށް ދުރުވިއިރު މާލެއޮތީ ތުއްތޫގެ ރައިވަރުގައި އެކިޔުއްވާހެން ބަތާނަ ފުށުން ޖެހިފައެވެ. އައްސުލްޠާން އިބްރާހީމް ނޫރައްދީން ރަދުން ޢަޒުލުކުރެވިފައެވެ. ޤާޟީ އިސްމާޢީލް ބަހާއުއްދީން ފަނޑިޔާރު ތަކުރުފާނުން އޮންނެވީ އަރުވައިލާން އޮޑިޔަށް ލެއްވިފައި، އޮޑީގައެވެ.\n“1306 މިވަނަ އަހަރު އައްސުލްޠާން އިބްރާހީމް ނޫރައްދީން ރަދުން ދެވަނަ ފަހަރު ތަޚްތަށް އިސްވެ ވަޑައިގަތްތަނާ ތުއްތޫ ފެހެންދުއަށް އަރުވައިލެވުނެވެ. ދެން މާލެ ގެންނެވުނީ 1310 މިވަނަ އަހަރުގައެވެ.\nތުއްތޫގެ ފިޤްހުވެރިކަމާއި ޢަރަބި ޢިލްމަށް ކުޅަދާނަކަމާއި ބޭސްވެރިކަމާއި މި ކަންކަމަށް ހުރި ކުޅަދާނަކަމީ ތުއްތޫ ހައްދަވައިފައި ހުރި ތަކެއްޗަށް ބަލައި ވިސްނައިލުމުން އެނގިދާންހުރި ކަމެކެވެ.\nބަނޑޭރި ޙަސަން މަނިކުފާނަށް ނޫނީ އެހެން މީހަކަށް ތުއްތޫ ހެއްދެވި ވަރަކަށް ދިވެހިބަހުން ރައިވަރު ކިއިފައި ހުއްޓައެއް ނުފެނެއެވެ. ބަނޑޭރި ޙަސަން މަނިކުފާނަކީ މުޢީނުއްދީން ރަދުންގެ ޅެންވެރިމީހާ އެވެ. އޭނާ ނިޔައުވީތާ މި އަހަރު މިއީ ސަތޭކަވަރަކަށް އަހަރެވެ.\nޢަރަބިބަހުން ތުއްތޫ ކިޔުއްވައިފައި ހުރި ޅެންތަކީ ވެސް ބަލާޣަތްތެރިކަމުގެ ކުރީ ދަރަޖައިގައިވާ ޅެންތަކެކެވެ. އަރަބިބަހުން ޅެން ހެއްދެވުމާ މެދުގައި ތުއްތޫގެ އެދުރު ބެއިކަލަކީ އައްސައްޔިދު ޢުމަރު ޔައުމައިނި އަލްޔަމަނީ މިކަލޭގެފާނެވެ. މިއީ ޢަރަބި ޅެމަށް މަޝްހޫރު ޝާޢިރެކެވެ.\nނާއިބު ތުއްތޫއަކީ، ހެދިހުރި ހަށިގަނޑު މެދުމިން، އިސްކޮޅު ތެދު، އުނަގަނޑަށް ހިމަ، ހިމަތޮޅި، ބައިމަތިފުޅައު، އަތްފައި ރީތި، ކުލަދޮން، ކަޅިރަވަ ތޫނު، ތުނބުޅި ތުނި މީހެކެވެ. ތުނބުޅި ހުންނަނީ ދިގު ކުރައްވައިފައެވެ. އުނަގަނޑު މަތީ ސާލު ރުމާލެއް ބަންނަވައިފައި ހުރެއެވެ. އަޑު މަޚްރަޖު ރީތި މީހެކެވެ. ވަރަށް ނިދި މަދު، ކެއިން ބެއްލެވުން މަދު މީހެކެވެ. ފައިސާ އެއްކުޅައުމަކާއި، ގެދޮރު ބިނާ ކުޅައުމެއް ނެތެވެ. ބަސްގަދަ، ޒުވާބުގަދަ، ބުނުއްވާންވެއްޖެ ބަހެއް ބުނުއްވުމުގައި ޖެހިލުމެއް ނެތް، ތޫނުފިލި މީހެކެވެ.\nނާއިބު ތުއްތޫއަކީ އޭނާގެ ޢުމުރުން ފަސްދޮޅަސް ދެ އަހަރުވެގެން ތިން އަހަރަށް ދަނިކޮށް ނިޔައުވީ ބެއިކަލެކެވެ. ނިޔައުވީ ހުންކޮށި ދުޅަވުމުގެ ބަލީގައެވެ. ނިޔައުވީ އިރު އަރިހުގައި ތިބީ އޭނާގެ އެއްބަނޑު ދޮންތުއްތޫ އާއި، ފުވައްމުލަކު އެޅަތޮށިގޭ މުޙައްމަދުދީދީގެ ތުއްތުދީދީ އާއި އަދި މާއެނބޫދޫގެ ދެތިން މީހަކާއެވެ. ވަރަށް ރީތިކޮށް ހެއިހުރެގެން ވާހަކަ ދައްކަވައި، ވަޞިއްޔަތްކުރައްވައި، ޝަހާދަތް ކިޔުއްވަމުން ކަމުގައި އެމީހުން ބުނޫއެވެ. ދުނިޔޭގެ ވާހަކަޔަކުން އެންމެ ފަހުން ބުނުއްވި ބަހަކީ، އަހަރެން މަރުވީމައި، އަހަރެންގެ ލިޔާ ގަލަންދާނާއި ދަވާދާ ގެންގޮސް ދަރަވަންދޫގޭ ތުއްތުދީދީގެ އަތްޕުޅަށް އަރުވާށޭ، މިހެން ކަމުގައި އެތާގައި ތިބި މީހުން ބުނޫއެވެ. މިހާރު މިލިޔާ އަކުރުތަކަކީ ވެސް އެދަވާދުން ލިޔެވޭ އަކުރުތަކެކެވެ.\n1321 މިވަނަ އަހަރުގެ ޙައްޖުމަހު 11 މި ދުވަހު ތުއްތޫ މާއެނބޫދޫއަށް ފޮނުވައިލެއްވުނެވެ. މި ރަށުގައި ހުންނަވައި ނިޔައުވެ، އައްނާއިބު އަޙްމަދު ބަންޑާރަ ނާއިބު މަނިކުފާނުންގެ އަރިހުގައި ވަޅުލެވިއްޖެއެވެ. ރަޙިމަހުﷲ"\nމަތިވެރި ﷲ އަލްމަރުޙޫމް އައްޝައިޚް އަލްފަޤީހް މުޙައްމަދު ޖަމާލުއްދީނު، ނާއިބުތުއްތޫގެ ފުރާނަފުޅަށް ސުވަރުގޭގެ ދާއިމީ ނިޢުމަތް މިންވަރުކުރައްވާށިއެވެ. އާމީން!\n06 ސެޕްޓެމްބަރ 2012މ.\nޢަލިދީދީ ވިދުވަރުގެ/ ޏ. ފުވައްމުލައް\nހަވަރުތިނަދޫ ހުކުރުމިސްކިތް – 1950ގެ ކުރީގެ\nހަވަރުތިނަދޫން މީހުންބޭލުމުގެތެރެއިން - 5\nދެއްވަދޫ އިސްމާޢީލްދީދީގެ ޢާއިލާ


މިފަހަރު ސަފާރީ ރޭޕް ކޭސް! | Sandhaanu\nމިފަހަރު ސަފާރީ ރޭޕް ކޭސް!\nޖުލައި 18, 2020\nތަޙުގީގު ކުރުމުގައި ނުފޫޒުގަދަ މީހުންނަށް ތަފާތުގޮތްތަކަށް ޢަމަލުކުރޭ.\nމިއީ ދިވެހި ރާއްޖޭގެ ތަޙުގީގީ އިދާރާތަކުން ބަދަލުގެންނަން ލަސްވެފައިވާ ވަރަށް ދެރަވަރު ނާއިންސާފީ ޢަމަލެކެވެ. 1980 ގެ އަހަރުތަކަށް ބަލާލުމުންވެސް ހަމަ އެފަދައެވެ. މަޝްހޫރު އެފް.ޕީ.އައި.ޑީ ގެ ކޭސް ހަދާންކޮށްލަމާތޯއެވެ. އެ ބޮޑުވައްކަން ހިންގިމީހުން ދެއަތްފުޅާކޮށް ބޮޑުކަންމަތީ އުޅެވިގެން ދިޔަކަމީ އެންމެން ހެކިވާނެ ޙަގީގަތެކެވެ. ނަމަވެސް އެ ބޮޑު ވައްކަން ލީކުކޮށްލުމުގައި ބައިވެރިބި އެންމެން ގައިދު ކުރެވުނީ ދޫނިދޫ ކުޑަގޮޅިތަކުގައެވެ. ބައެއްމީހުން ކީސްބިޑި އަޅުވާފައި ގައިދުކުރެވުނެވެ. އެ އިރެއްގައި ވެރިކަންކުރަންތިބި ބައެއްގެ ފަސާދަ ފޮރުވާ ބައެއްގެ ގޮތުގައި ގައުމުގެ ތަޙުގީގީ އިދާރާތައް ވެއްޖެނަމަ ދެން ގައުމުގެ ޙާލަތަކީ ކޮބައިތޯއެވެ؟ މިއަދާހަމައަށްވެސް ރާއްޖޭގެ ތަޙުގީގީ އިދާރާތަށް މިވަނީ ރައްޔިތުންގެ ކުރިމަތީގައިފަލީޙަތްވެ އެބައިމީހުނަށް ލިބިދޭންޖެހޭ ގަދަރާއި ޢިއްޒަތާއި އިތުބާރު ގެއްލިފައެވެ.\nރާއްޖޭގެ ކަންކޮޅުތަކުގައި ޖިންސީ ގޯނާއާއި ރޭޕްގެ ވާހަކަ ގިނަވެފައިވަނިކޮށް، ޖޫން 26 ވަނަ ދުވަހުގެރޭ އެތައް ބަޔަކަށް ސިހުން ގެނުވީ ހުޅުމާލެ ފަޅުތެރޭގައި އަޅާފައި އޮތް ސަފާރީއެއްގައި ކެންޔާގެ އަންހެނަކަށް ޖިންސީ ގޯނާ ކުރި ބިރުވެރި ޚަބަރުންނެވެ. ފުލުހުންގެ ފަރާތުން މިކޭސްއާއި ގުޅިގެން ތަފާތު ވާހަކަދައްކަމުންދާތީ އަދިވެސް މި މައްސަލައިގެ ޙަގީގަތެއް ނޭގެއެވެ. މިކޭސްއާއިބެހޭ ގިނަ ޚަބަރުތައް ލިބެމުންދަނީ މީޑިއާގެ އެކި ވަސީލަތްތަކުންނެވެ. މިގޮތުން އެންމެ ތަފްސީލީ މަޢުލޫމާތު ހާމަކޮށް ރިޕޯޓެއް ލިޔުނީ “މެންދުރު” ކިޔާ ނޫހަކުންނެވެ. އެއަށްފަހު “މިހާރު” ނޫހުންވެސް މި ކަމާއިބެހޭ ތަފްސީޅި ރިޕޯޓެއް ގެނެސްދިނެވެ. މިދެ ރިޕޯޓުގައި އެކަން ހިގިގޮތާއި ތަޙުގީގީ އިދާރާއިން މި މައްސަލަ ބެލިގޮތާއި އިވެންޓްސްތައް ވީގޮތް ގެނެސްދިނުމުގައި އުޑާއި ބިމާހާ ތަފާތު ހުއްޓެވެ.\nމިމައްސަލަ މިހާ ހޫނުވެގެން މިއުޅެނީ މިފަދަ މައްސަލަތަކުގައި ފުލުހުން އަމަލުކުރާގޮތާއި ތަފާތުކޮށް މިމައްސަލައިގައި އަމަލު ކޮށްފައިވާތީކަމަށް ގިނަބަޔަކު ގަބޫލު ކުރެއެވެ. މި ސަރުކާރުގެ ނުފޫޒުގަދަ ބައެއް މި މައްސަލައިގައި ހިމެނޭތީ މިކޭސް އޮއްބާލަން އުޅޭކަމަށް މީޑިއާތަކުގައި ދަނީ ވާހަކަ ދެކެވެމުންނެވެ. މިކަން މިހެންވަނީ ފުލުހުން މިކޭސް ތަޙުގީގުކޮށް މަޢުލޫމާތު ހާމަކުރުމަށް ފަސްޖެހޭތީ ކަމަށް ގަބޫލުކުރުމުގެ ފުރުސަތު ވަރަށް ބޮޑަށް އެބައޮތެވެ.\nކުރިން ދެންނެވި މި ރޭޕު ކޭސްއާއި ބެހޭ ދެރިޕޯޓުގައިވެސް އަނިޔާ ލިބުނު އަންހެން މީހާގެ ފަރާތުން، އެ ސަފާރީގައި ތިބި ދެމީހުންނާއި އޭނަވެސް ބަނގުރާ ބުއިކަމަށް ބުނެފައިވެއެވެ. އަދި އަންހެންމީހާގެ ޖިންސީ ގުނަވަންތަކުގައި އަތްލި ވާހަކަ އެބައޮތެވެ. މިދެ ކަމަކީވެސް ރާއްޖޭގެ ގާނޫނުތަކުން މަނާދެކަމަށްވެފައި އަދަބު ކަނޑައެޅިފައިވާ ދެކަމެވެ. ޚާއްސަކޮށް ނޫސްވެރިންގެ ބައްދަލުވުމެއް ބާއްވާނެކަމަށް ފުލުހުން ވަޢުދު ވުމަށްފަހު ދެހަފްތާފަހުން ބޭއްވި ނޫސްވެރިންގެ ބައްދަލު ވުމުގައި ކުރިންވެސް ޖަވާބު ނުލިބޭ އެއްވެސް ސުވާލަކަށް ޖަވާބު ދެވިފައެއްނުވެއެވެ. އަދި އެދެމީހުން ބަނގުރާ ބުއިތޯ ނޫންތޯވެސް އެބައްދަލުވުމުގައި ފާހަގަކޮށްފައި ނުވެއެވެ.\nވާހަކަ ދެކެވޭގޮތުން އެއަންހެންމީހާ ރޭޕު ކުރިކަމެއްވެސް ޔަގީނެއްނޫނެވެ. ނަމަވެސް ޖިންސީ ގުނަވަންތަކުގައި އަތްލި ކަން ޔަގީންވެއްޖެއެވެ. އަދި އެ ސަފާރީގައި އަންހެންމީހާއަށް ޖިންސީގޯނާކުރި ދެމީހުން ރާބޮއިގެން ތިބި ވާހަކަ މިއަންހެންމީހާ ފާހަގަކުރިއެވެ. އެހެންކަމުން އެއްކަމެއް ފާހަގަކޮށް އަނެއް ކަމެއްގެ ވާހަކަ ނުދެއްކުން މީ ހަމަބުއްދީގެ ނަޒަރިއްޔާތުން ހަމަޖެހޭ ކަމެއްނޫނެވެ. ވަކި ބަޔަކު ކުރުމުން ހަމަ އޯކޭވެފައި ވަކިބަޔަކު ކުރުމުން އޯކޭނުވާނެ ގާނޫނާއި ގަވައިދެއް އޮންނަކަން ދަންނަ އެއްވެސް މީހަކާވެސް ބައްދަލެއްނުވެއެވެ.\nރާބުޔަސް އެކަމަށް އިސްލާމް ދީނުގައި ދޭން ކަނޑައަޅާފައިވާ އަދަބުވެސް ދޭން ބޭނުން ނުވަނީކަންވެސް ނޭންގެއެވެ. ނުވަތަ ދިވެހި މުޖުތަމަޢުގައި އެކަމަކީ ޢާންމުކަމަކަށްވެ އެދެން މާބޮޑުކަމަކަށް ނަހަދާ އުސޫލެއް އެބުނާ އަނދިރި ސަރުކާރުގައި އޮތީނޫންބަވައޭ ރައްޔިތުން ސުވާލު އުފައްދައެވެ. ނުފޫޒުގަދަ ބަޔަކަށް ވުމުން އެމީހުންގެ ވަނަވަރުވެސް ހާމަ ކުރެވިފައިވެސް ނުވޭމެއެވެ. ނަމަވެސް “އާދައިގެ” ބައެއްމީހުންގެ ފޮޓޯ އާއި ވަނަވަރާއި އެކު ހަމަ މިފަދަ މައްސަލަތަކުގައި ތަޙުގީގީ އިދާރާތަކުން ޢާންމުކޮށްގައި ވަނި މަދެއްކޮށެއްނޫނެވެ. މިހިރީ ހައްތަހާވެސް ރައްޔިތުންގެ އިރުބާރާއި އެ އިދާރާތަކުގެ އަގު ވެއްޓެންދިމާވާ ބޮޑު ސަބަބެވެ. ޕްރޮޓެކްޓް އެންޑު ޓު ސާރވް މޮޓޯ ކިތަންމެހާވެސް ރީއްޗެވެ. ސަޅިވެސް މެއެވެ.\nމިފަދަ ކޭހެއްކަމުގައިވާ ކުރީގެ ޓުއަރިޒަމް މިނިސްޓަރާއި ސުވާލު ނުކުރާ ކަމަށް ފުލުހުން ވިދާޅުވެފައިވާއިރު ތުޙުމަތަށް ބިނާކޮށް އަލީވަޙީދުގެ ހުރިހާވާހަކައެއް އެވަނީ ހާމަކޮށް ނިންމާފައެވެ. އަދި ޖިންސީ ގޯނާކުރި އެތައް ބައެއްގެ ވަނަވަރު ޝަރީޢަތް ކުރުމުގެ މާކުރިން ހާމަކޮށް އެމީހުން ކުއްވެރިންނަށްވެސް ވެ ނިމިއްޖެއެވެ.\nއެހެންކަމުން މިހިނގައިދިޔަ ރޯޔަލް ރޭޕަކީ ހަގީގަތުގައިވެސް ރޯޔަލް ރޭޕެކޭ ބުނުމުގެ ފުރުސަތު މާބޮޑަށްވެސް އެބައޮތެވެ. މިސަރުކާރުގެ ނުފޫޒުގަދަ ކަމަށްބުނާ ދެމީހުންގެ ވަނަވަރު ހާމަކުރަން ފުލުހުންވަނީ ޖެހިލުންވެފައެވެ. ނަމަވެސް އެނގެންޖެހާ ޙަގީގަތަކީ މި ޒަމާނަކީ މިގައުމުގެ ނައިބު ރައީސް ވިދާޅުވާހެން އޮންދަ މިނެޓް ޑާޓާ ޓްރާސްމިޓް ކޮށްލެވޭ ޒަމާނެވެ. އެހެންކަމުން މީސް މިޑީއާ ބަލާކޮންމެ މީހަކަށް އެބުނާ “ރޯޔަލް” ރޭޕް ސަސްޕެކްޓުންނަކީ ކޮބާކަން އެނގެއެވެ.\nމިހެންވުމުން މައްސަލައިގެ ތެދު ދޮގު ބެލުމަށް ތަޙުގީގީ އިދާރާއިން މި ސަސްޕެކްޓުން ބަނގުރާބުއިތޯ ބެލުމަށް ޓެސްޓް ކޮށް އަދި ކުޑަކަމުދާތަކެތި ނަގާފައިނުވެއެވެ. ޔޫރިން ޓެސްޓެއް ހެދުނުނަމަ ބޮއިގެންތިބީ ކޯއްޗެއްކަންވެސް އެނގުނީހެވެ. މިއީ ޢާންމުކޮށް އެފަދަ ސަސްޕެކްޓުންގެ ކޭސްބަލާ މިންގަނޑު ވެސްމެއެވެ. ޕޮލިސް ލޮކްއަޕްގައި 24 ގަޑިއިރު ބަންދުކޮށްނުލެވުނެވެ. ބަންދުގެ މުއްދަތު ޖެހުމަށް ކޯޓަށް ގެންދެވިފަކާވެސްނުމެ ވެއެވެ. އަންހެން މީހާ ޑޮކަޓަރަށް ދެއްކީ ފެންވަރައިގެން އައުމުންކަމަށް ފުލުހުން ބުނެފައިވެއެވެ. ރޭޕްކުރެވުނުކަމަށް ބުނާ އަންހެންމީހާ ހޮސްޕިޓަލަކަށް ގެންދެވި ރޭޕް ޓެސްޓެއްވެސް ހަދާކަށްވެސް ބޭނުމެއްނުވިމެއެވެ. މި ހުރިހައި ކަމަކީ މައްސަލައިގެ ހެކި ނައްތާލުމަށް ރޭވިގެން ތަޙުގީގީ އިދާރާއިން ކަންކުރިގޮތްކަމުގައި ބެލެވިދާނެ ޖާގަނެތޭ ދެންނެވޭކަށް ނެތެވެ.\nފުލުހުން އެވިދާޅުވާ “ޖިންސީ ގޯނާއަށްވުރެ ބޮޑު ކަމެއް ހިނގާފައި އޮވެދާނެ ކަމަށް ބެލެވޭ ކަމަކީ” މީހުންގެ ސަމާލުކަން އެހެންގޮތަކަށް އަނބުރާލަން ދައްކާވާހަކައެއް ނޫންބާއެވެ. ކޮންމެއަކަސް އިންސާފު ހޯދައިދިނުމުގައި އަބަދުވެސް މިގައުމުގައި ކޮންމެ ސަރުކާރެއްގައިވެސް އެ ސަރުކާރުގެ ނުފޫޒުގަދަމީހުންނާއި “ނިކަމެތި” ރައްޔިތުން ތަފާތުކުރާކަމީ ފެންނަމުންދާ ބޮޑު ޙަގީގަތެކެވެ.\nއިދުރީސް މޫސާ ޖުލައި 18, 2020 At 7:55 އމ\nއަސްލުވެސް. އަބަދުވެސް ބޮޑުންނަށް މޮޅުގޮތް ދެރަ ނިކަމެތީންނަށް ދެރަ ނިކަމެތިގޮތް. ތަނެއްގައި ޢަދުލު އިންސާފު ނެތިއްޖެނަމަ ދެން ކޮން ހަމަޖެހުމަކާއި ހެޔޮ ބަދަލެއްތޯ އަންނާނީ؟ ވަކި މީހަކަށް ރައްޔިތުން ވެރިކަން ޙަވާލު ކުރުމަކުން އާދަ ކާދަ ބަދަލެއްނުވެއެވެ. ހަމަ ރަންނަމާރީގެ ތާރީޚު ހަނދާން ނައްތާލެވޭ ވަރެއް ނުވެއެވެ.\nޒުބެއިދާ ޖުލައި 18, 2020 At 1:33 ޕމ\nބަލަމާ ހިނގާ ޒީރޯ ޓޮލެރެންސްގެ ދަށުން ކަންވެ ނިމޭގޮތް. މިހާރު ދެން ގިނަ މީހުން ބުނާނީ ނުބެހޭ ކަންތަކާ ނުބެހޭށޭ އެހެނަސް އެހެން ބުނާމީހާގެ ދަރިއަކާ ނުވަތަ ތިމާގެ މީހަކާއި ނުވަތަ އެކުގައި ޕާޓީހަދާ މީހަކާއި އެފަދަ ކަމެއްކޮށްފިނަމަ ހަމަ ވަރަށް ރުޅިގަދާވޭ. މާބޮޑަށް ދެފުށެ ކެހެރިވެވެނީ ދޯ؟


China ge loluge center ah varah baaru bodu, Appointment ah edhi 900 ah vure gina meehun! | Mihaaru\nލޮލުގެ ފަރުވާ ދޭ ސެންޓަރުުގައި މަސައްކަތް ކުރަނީ.-- ފޮޓޯ: ޗައިނާ އެމްބެސެޑަރު\nޗައިނާގެ ލޮލުގެ ސެންޓަރަށް ވަރަށް ބާރު ބޮޑު، އެޕޮއިންޓްމަންޓަށް އެދި 900 އަށް ވުރެ ގިނަ މީހުން!\n19 ޖެނުއަރީ 2020 - 11:32 12 comments\nސަފީރު ކުރެއްވި ޓްވީޓުގައި ވިދާޅުވީ، ޑރ. އެންޑީ އަބްދުﷲ އަބްދުލް ހަކީމްގެ ނަން ދީފައިވާ އެ ސެންޓަރުން މިހާތަނަށް 1،000 މީހުން ސްކްރީން ކޮށްފައިވާ ކަމަށެވެ. އަދި 94 އޮޕަރޭޝަނެއް ކާމިޔާބުކަމާ އެކު ނިންމާލާފައިވާ ކަމަށް، ލޮލުގެ ސެންޓަރު ހިންގުމުގައި އިސްކޮށް ހުންނެވި ޑރ. ޗެން ވެއިރޮންގްގެ ފަރާތުން އެނގިވަޑައިގެންފައިވާ ކަމަށް ސަފީރު ވިދާޅުވި އެވެ.\nHulhumale Hospital gai loluge faruvaa dhey Center hulhuvaifi\nސަފީރު ވިދާޅުވި ގޮތުގައި، ލޮލުގެ ސެންޓަރުގައި މަސައްކަތް ކުރާނެ މުވައްޒަފުންނަށް ބޭނުންވާ ތަމްރީނުތައް މިހާރު ވެސް އަންނީ ދެމުންނެވެ. އޭނާ ކުރިން ވިދާޅުވެފައި ވަނީ ލޮލުގެ ފަރުވާ ދިނުމާއި އެތަނަށް ބޭނުންވާ މުވައްޒަފުން ތަމްރީނު ކުރުމުގަައި ބޭނުން ކުރާނީ އާޓިފިޝަލް އިންޓެލިޖެންސް (އޭއައި) ގެ ޓެކްނޮލޮޖީ ކަމަށެވެ.\nޗައިނާ އިން 11 މިލިއަން ރުފިޔާ ހަރަދުކޮށްގެން ގާއިމްކުރި ލޮލުގެ ސެންޓަރު ރަސްމީކޮށް ހުޅުވީ މިދިޔަ ހޯމަ ދުވަހެވެ. ނަމަވެސް މި މަހުގެ އަށް ވަނަ ދުވަހު އެ ތަނުގެ ޚިދުމަތް ވަނީ ފަށައިފަ އެވެ. އެ ދުވަހު އެކަނި ވެސް 30 އޮޕަރޭޝަން ކުރި އެވެ.\nChina ge loluge center Hulhumale hospital gai hulhuvaifi, furathama dhuvahu vs 30 surgery\nސެންޓަރުން ފަރުވާދޭ ބަލިތަކުގެ ތެރޭގައި ލޯފުސްވުން، ގުލުކޯމާ، އޮސްކިއުލާ ސާފޭސް ޑިޒީޒް ފަދަ ބަލިތައް ހިމެނެ އެވެ.\nލޮލުގެ ސެންޓަރުގައި އިސްވެ މަސައްކަތް ކުރައްވާ ޗައިނާގެ ޑރ. ޗެން ވެއިރޮންގް އަކީ މިދިޔަ 30 އަހަރު، ލޮލުގެ ފަރުވާ ދިނުމުގައި އުޅުއްވާފައިވާ އަދި އެ ދާއިރާގެ މަޝްހޫރު ޑޮކްޓަރެކެވެ. ލޮލުގެ 100،000 އަށް ވުރެ ގިނަ އޮޕަރޭޝަން އޭނާ ވަނީ ކޮށްފައި ކަމަށް ރާއްޖޭގައި ހުންނަ ޗައިނާގެ އެމްބަސީން ބުނެ އެވެ.\nއިތުރު ލިޔުންތައް ރާއްޖެ-ޗައިނާ ހުޅުމާލެ ހޮސްޕިޓަލް ޗައިނާގެ ސަފީރު ޒަންގް ލިޒޯންގް ޗައިނާ ސިއްހަތު ބަލިތައް


"Hunaruverin Binaakurumuge Program 2020" Fuvahmulah City gai feshijje - Fuvahmulah City Council\n"ހުނަރުވެރިން ބިނާކުރުމުގެ ޕްރޮގްރާމް 2020" ފުވައްމުލައް ސިޓީގައި ފެށިއްޖެ\n"ހުނަރުވެރިން ބިނާކުރުމުގެ ޕްރޮގްރާމް 2020" ގެ ދަށުން "ސަރޓިފިކެޓް3އިން ރެޕްރިޖަރޭޝަން އެންޑް އެއަރ ކޮންޑިޝަނިންގ ކޯސް" ފުވައްމުލައް ސިޓީގައި ފެށިއްޖެއެވެ.\nމިފަދަ ކޯސްތައް ކުރިއަށް ގެންދިއުމުގެ މަޤްސަދަކީ، ޒުވާނުންނަށް ގިނަގުން ހުނަހުރަތައް ދަސްކޮށްދީ ފަސޭހައިން އާމްދަނީ ލިބޭނެ މަގުފަހި ކުރުމެވެ. އަދި، މުސްތަޤްބަލުގައިވެސް މިފަދަ ކޯސްތައް ފުވައްމުލަކުގައި ހިންގުމަށް ހަމަޖެހިފައިވާކަމަށް އިކޮނޮމިކް މިނިސްޓްރީގެ ޑެޕިއުޓީ މިނިސްޓަރ އަހްމަދު މުޖާހިދު ވިދާޅުވިއެވެ.\nމި ރަސްމިއްޔާތުގައި އިކޮނޮމިކް މިނިސްޓްރީގެ ޑެޕިއުޓީ މިނިސްޓަރ އަހްމަދު މުޖާހިދު، މޯލްޑިވްސް ޕޮލިޓެކްނިކްގެ ސީއީއޯ އަހްމަދު ނާސިރް އަދި ފުވައްމުލައް ސިޓީ ކައުންސިލްގެ މޭޔަރ އަބްދުﷲ ފަލާހް ޝަރީފު އަދި ޑެޕިއުޓީ މޭޔަރ މުހައްމަދު ޟިރާރު ބައިވެރިވެވަޑައިގެންނެވިއެވެ.\nހުނަރުވެރިން ބިނާކުރުމުގެ ޕްރޮގްރާމަކީ މިނިސްޓްރީ އޮފް އިކޮނޮމިކް ޑިވެލޮޕްމަނަޓް އަދި މޯލްޑިވްސް ޕޮލިޓެކްނިކް ގުޅިގެން ކުރިއަށްގެންދާ ޕްރޮގްރާމެކެވެ. ޖުމްލަ 20 ބައިވެރިންނާއި އެކު ފުވައްމުލައް ސިޓީގައި ޕޮލިޓެކްނިކުން މި ކޯސް ކުރިއަށް ގެންދަނީ ފުވައްމުލައް ސިޓީ ކައުންސިލާއި ގުޅިގެންނެވެ.


14 ފެބުރުއަރީ 2018, 12:00 އިއުލާން\nމި ކޮމިޝަނުންދޭ މަޢުލޫމާތާއި އެއްގޮތަށްSmall Modular Data Center އެއް ސަޕްލައިކޮށް އިންސްޓޯލްކޮށްދޭނެ ފަރާތެއް ހޯދުމަށް ކުރެވުނު2ވަނަ ނަންބަރު:(A)AB-2018/13 އިޢުލާނާއި ގުޅިގެން ދެވުނު މަޢުލޫމާތު ފުރިހަމަނުވާތީވެ އެ އިޢުލާން ބާޠިލްކޮށް، މި މަސައްކަތަށް ބީލަން ހުށަހެޅުމުގެ ދަޢުވަތު މިކަމަށް ޝަރުތުހަމަވާ ހުރިހާ ފަރާތްތަކަށް ހުޅުވާލަމެވެ.\nމި އިޢުލާނާއި ގުޅޭ މަޢުލޫމާތު ކަރުދާސް މި ކޮމިޝަނުގެ ވެބްސައިޓް www.elections.gov.mv ގައި ޝާއިޢު ކުރެވިފައިވާނެވެ. މި ޕްރޮޖެކްޓާއި ބެހޭގޮތުން އެއްވެސް ސުވާލެއްވާނަމަ އީމެއިލް ކުރައްވާނީ 2018 ފެބުރުވަރީ 20 ވާ އަންގާރަ ދުވަހުގެ 14:00 ގެ ކުރިން، ތިރީގައިވާ އީމެއިލް އެޑްރެހަށެވެ.\nބީލަން ހުޅުވުން އޮންނާނީ 2018ފެބުރުވަރީ22 ވާ ބުރާސްފަތި ދުވަހުގެ 14:00ގައި އިލެކްޝަންސް ކޮމިޝަން (ޕޯޓް ކޮމްޕްލެކްސް5ވަނަ ފަންގިފިލާ، ހިލާލީމަގު) ގައެވެ. ގަޑިޖެހުމަށްފަހު ހުށަހަޅާ ބީލަންތައް ބަލައިނުގަނެ އަނބުރާ ރައްދު ކުރެވޭނެއެވެ. ބީލަންތައް ހުންނަންވާނީ ސިޓީ އުރައެއްގައި ބަންދުކުރެވިފައިއެވެ. ބޭރުގައި ބީލަމަށް ދެވިފައިވާ ނަން، ޕްރޮޖެކްޓް ނަންބަރ، ހުޅުވަން ކަނޑައެޅިފައިވާ ތާރީޚާއި ވަޤުތު އަދި ކޮންޓްރެކްޓަރުގެ ނަން ލިޔެވިފައި އޮންނަންވާނެއެވެ.\nމި އިޢުލާނާއި ގުޅިގެން އިތުރު މަޢުލޫމާތު ހޯއްދެވުމަށް ގުޅުއްވާނީ 3004428/3004461 ނަންބަރު ފޯނާއެވެ. އަދި އީމެއިލް ކުރައްވާނީ [email protected] އަށެވެ. މި އިޢުލާނު ކޮމިޝަނުގެ ވެބްސައިޓްwww.elections.gov.mv ގައި ޝާއިއު ކުރެވިފައިވާނެއެވެ.


galehiri: އެންމެ ލޮލަކާއި ހަޔެއްކަ އަނގަ ހުންނަ އިންސާނުން\nއެންމެ ލޮލަކާއި ހަޔެއްކަ އަނގަ ހުންނަ އިންސާނުން\nއެންމެ ލޮލަކާއި ހަޔެއްކަ އަނގަ ހުންނަ އިންސާނުންނަކީ ދިވެހިރާއްޖެއިން މިހާތަނަށް ޢާއްމުކޮށް ފެންނަމުން ދިޔަ ބަޔެއްނޫނެވެ. ނަމަވެސް މިހާރަކަށް އައިސް ހީވެސްނުކުރާ ގޮތަކަށް މީސްމީހުންގެ ސިފަ ގޮތްގޮތަށް ބަދަލުވެގެން ދާތީ މިވާގޮތަކާ މެދު ފާލުބަލާމީހުންނާއި ރަމަލުވެރިންނާއި ނަކަތްތެރިންގެ މަހާސިންތާއެއް3ދުވަސްވަންދެން ބާއްވައިފިއެވެ.\nއޭގެފަހުން އެބައިމީހުން ނެރުނު ރިޕޯޓުގައި ބުނެފައިވަނީ އެ ކަމަކީ ޤުދުރަތުގެ އުފެއްދެވުމެއްނޫން ކަމަށާއި، އެގޮތަށް މަދުވެގެން ހަޔެއްކަ އަނގައާއި އެންމެ ލޮލޮލެއްހުންނަ އިންސާނީ ސިފަތަކެއްގެ ބަޔަކު ދިވެހި ވެށީގެތެރެއިން މި ފެންނަނީ ފަހުޒަމާނުގެ ޙީލަތްތެރި ސިޙުރުވެރިން ތައްޔާރުކޮށްފައިވާ ސިޙުރުވެރި ފައިސާތަކެއްގެ ދަންތޫރައެއްގައި މީދަލެއްހެން އެ ބަޔަކުޖެހި އެއިން މިންޖުނުވުމުން ކަމަށެވެ. މިހެންވުމުން ހަޔެއްކަ އަނގައާއި އެންމެ ލޮލެއްހުންނަ އިންސާނީ ސިފަ ލިބިފައިވާ ފަރާތްތަކެއް ދިވެހިރާއްޖެއިން ފެންނަމުން ދާތީ އެއްވެސްމީހަކު އެކަމާއި ޙައިރާންވެ ކަންބޮޑުވެ ރާއްޖެދޫކޮށް ބޭރުޤައުމަކަށް ހިޖުރަނުކުރުމަށް ވެސް އެ ފަރާތުން އެދިފައިވެއެވެ.\nފާލުބަލާ މީހުންނާއި ރަމަލުވެރިންނާއި ނަކަތްތެރިންގެ މަހާސިންތާގެ މީޑިއާ ކޯޑިނޭޓަރ ބުނެފައިވަނީ އެ ގޮތަށް ސިފަބަދަލުވެފައިވާ ބަޔަކަށް ފުރަތަމަ ފެންނަނީ ވަރަށްގިނަ ޢަދަދެއްގެ ފައިސާތަކެކެވެ. މިހާގިނަ ފައިސާތަކެއް އެއްފަހަރާ ފެނުމުން ފައިސާއަށް ދަހިލަވާފައިވާ މީހާގެބުއްދި ތަޣައްޔަރުވެ އަމިއްލައެދުމުގެ ބަލިގަނޑު ކުއްލިއަކަށް ހިއްލި ސިއްރުސިއްރުން ގޮސް އެ ފައިސާތައް ނަގަން އޭގައި ހިފުމާއެކު މީހާގެއަތް ކުއްލިއަކަށް ދަންތޫރައެއްގައި ތާށިވަނީއެވެ.\nމި ދަންތޫރައަކީ ފަހުޒަމާނުގެ ޙީލަތްތެރިން ވަރަށްމޮޅަށް ޒަމާނުގެ ޓެކްނޮލޮޖީއާ އެކު ތައްޔާރުކޮށްފައިވާ އެއްޗަކަށްވުމުން އެ ފައިސާތަކުގައި އެ މީހަކުޖެހުމުގެ ކުރިން އެ މީހާ ތާށިވާނޭ ޙީލަތުގެ މި ދަންތޫރައެއް އެ މީހަކަށް ނުވެސް ފެންނާނެއެވެ. މި ދަންތޫރަ އެންމެ ވައްތަރުވާނީ ވެސް ޢާއްމުކޮށް މީދާ ހިފަން ބޭނުންކުރާ ދަންތޫރަ ނުވަތަ ދައްޗާއެވެ.\nފާލު ބަލާމީހުންނާއި ރަމަލުވެރިންނާއި ނަކަތްތެރިންގެ މަހާސިންތާގެ ބައިވެރިއަކު ނަންނުޖެހުން ޝަރުޠުކޮށްފައި ބުނެފައިވަނީ ދިވެހިރާއްޖޭގެ މީސްތަކުންގެ ތެރެއިން ވީނުވީއެއް ނޭނގި މީހެއްގެ ސިފަ ކުއްލިއަކަށް ބަދަލުވެ އެ މީހެއްގެ ގިނަ އަނގަތަކެއް ފައުޅުވެ އެކި އަނގައިން އެކި ވާހަކަދައްކަނީ މިބާވަތުގެ ސިޙުރުވެރި ދަންތޫރައެއްގައި ޖެހިފައިވާ މީހުންނެވެ. އެފަދަ މީހެއްގެ އެއް އަނގައިން ތިމަންނާއަކީ ފިރިހެނެކޭ ބުނާއިރު، ހަމަ އެވަޤުތު އެމީހާގެ އެހެން އަނގައަކުން ތިމަންނާއަކީ އަންހެނެކޭ ވެސް ބުނާނެއެވެ. އެހާ ވެސް އެކި އަނގައިން ދައްކާ ވާހަކައިގެ ފުށުއެރުމާއި ތަފާތު ބޮޑުވާނެއެވެ. މަހާސިންތާގެ މި ބައިވެރިއަކު އިތުރަށް ބުނީ ފަހުޒަމާނުގެ ޙީލަތްތެރިން އެހާމެ މޮޅަށް ޒަމާނުގެ ޓެކްނޮލޮޖީއާ އެކު ތައްޔާރުކޮށްފައި ވަނީ މިބާވަތުގެ މީދާހިފާ ފާޑުގެ ސިޙުރުވެރި ދަންތޫރަ އެކަންޏެއްނޫނެވެ. އެއާއެކުމެ ޒުވާން ބުރުޞޫރަ ރީތި އަންހެން ޞޫރަތަކާއި ފާޑުފާޑުގެ ފުޅިތަކެއް ވެސް ވަނީ ތައްޔާރުކޮށްފައެވެ. އެފަދަ އެއްވެސް އެއްޗެއްގައި މީހަކު ބީހިލި ނަމަވެސް އެ މީހެއްގެކަންތައް އެ ހިސާބުން މުޅިން އިންދިރާސްވެ ނިމުނީއެވެ.


ޖަންގަލީގެ ވަކިހިސާބުގަނޑެއްގައި ވެރިކަން ކުރަމުންދިޔަ މިނިކާވަގެއް އުޅުނެވެ. ދޭތެރެއަކުން މިނިކާވަގުގެ ހިލަމެއްނުވެ ދުވަސްތަކެއް ދިއުމަށްފަހު އިވުނުއަޑަކީ މިނިކާވަގު ޙައްޖަށް ގޮސްފައި އައިޚަބަރެވެ. ހިސާބުގަނޑުގެ ޖަނަވާރުތައް މިނިކާވަގު ދެކޭންދާ ޚަބަރެވެ.\nމިހިސާބުގަނޑުގައި އުޅުނު ފުއްލާ ބައިގަނޑެކެވެ. މިބައިގަނޑުގައި ހިމެނެނީ ހަ ފުއްލާއެވެ. މިސޮރުމެންގެ ކަންފަތްތަކަށް ވެސް މިވާހަކައެއް އިވިފައިވެއެވެ. މިކަމާއި ބެހޭގޮތުން މީގެ ހަ އެކުވެރިން ވާހަކަ ދައްކަމުން ދިޔައެވެ. އެކަތި ބުންޏެވެ. " މިނިކާވަގު ޙައްޖަށް ގޮސްފައި އަތުވެއްޖެއެވެ. އެހެންވީމާ މިހާރު މިނިކާވަގު ވަރަށް ރަގަޅު ވާނެއެވެ. ވަގު މިހާރު އޮންނާނީ ތައުބާވެސް ވެގެންނެވެ. ވީމާ، ވަގު މިހާރު އެހެނިހެން ޖަނަވާރުތައް ހިފައި އަނިޔާކޮށް އަދި ކައެއްވެސް ނުހަދާނެއެވެ. ކުރިން އެސޮރުގެ ގައިގައި ހުރި ހުރިހާ ގޯސްކަމެއް މިހާރުވާނީ ފިލައިގޮސްފައެވެ. މިހާރު އެއްވެސް ބިރެއްނެތި އަހަރެމެންނަށްވެސް މިނިކާވަގާއިއެކު އުޅެވިދާނެއެވެ. ވީމާ، އަހަރެމެންވެސް މިނިކާވަގާއި ބައްދަލުކޮށް މަރްޙަބާކިޔައި، ރަޙްމަތްތެރިކަމުގެ ސަލާންގަލާންކޮށް ހަދަން ޖެހޭނެއެވެ. އަދި އެސޮރުގެ އުޅުމަށް މިގެނައި ހެޔޮބަދަލުގެ މައްޗަށް ޝުކުރުވެރިވާންވެސް ޖެހޭނެއެވެ."\nމިހެންކިޔައި ވާހަކަ ދައްކައިފައި މިފުއްލާތައް މިނިކާވަގާއި ބައްދަލުކުރުމަށް ހިނގައްޖެއެވެ. މިސޮރުމެން ގޮސް މިނިކާވަގުގެ ކުރިމައްޗަށް ވާގޮތަށް ތަންކޮޅެއް ދުރަށް މަޑުކޮށްލައިފިއެވެ. އަދި މިތަނުގައި ފޫހަރައިލައިގެން މަޑުމަޑުން އިށީންދެއްޖެއެވެ. ވަގުގެ ޙާލުއަޙުވާލު އަހައި ހެޔޮދުޢާކޮށް ހަދައިފިއެވެ. ވަގަށް ފުރިހަމަ ޞިއްޙަތަކަށާއި ދިގު ޢުމުރަކަށް އެދި ދުޢާކުރިއެވެ. އެންމެ ފަހުން މިތަނުން އެއްފުއްލާ ތެދުވެގެންގޮސް ވަގުގެ ކައިރިއަށް ހުއްޓި ސަލާމްކޮށް ހަދައިފިއެވެ. ވަގުވެސް ތެދުވެ ފުއްލާއަށް ވަރަށް ލޯބިކޮށް ގައިގައި ވަސްގަނެ ބުރިކަށީގައި ފިރުމާ ހަދައިފިއެވެ. މިމަންޒަރުދެކޭން ދެންތިބި ފުއްލާތައް ވަރަށް އުފަލުގައި ތިއްބެވެ.\nކުއްލިއަކަށް ވަގުގެ ދިގު ވަކިތައް ނެރެގެންފިއެވެ. ދެލޯ ވަށްކޮށްލާފައި ގަދައަޑުން ގޮވައިލުމާއެކު ފުންމައިގެންފިއެވެ. އެހެން ފުއްލާތައް އަވަހަށް ފިލަން ދުއްވައިގެންފިއެވެ.\nދެން އެއްފުއްލާ އަނެއް ފުއްލާއަށް ބުންޏެވެ. "މިނިކާވަގު ޙައްޖަށް ދިޔައެއްކަމަކު އޭތި ބަދަލެއްނުވެއެވެ. އެސޮރުގެ ނުބައިކަމާއި ނުލަފާކަން މިހާރު ވަނީ އިހަށްވުރެ އިތުރުވެފައެވެ..."\nވާހަކައިން ލިބޭ ޢިބްރަތް :\n(1) ޙަޔަވާނެއްގެ ޠަބީޢަތް ދުވަހަކުވެސް ބަދަލެއް ނުވާނެއެވެ.\n(2) ތިމާގެ ޚަޞްލަތާއި ޚިލާފު ކިތަންމެ ގިނަ ތަރުބިއްޔަތެއް ލިބުނު ކަމުގައި ވިއަސް އޭގެ އަސަރެއް ނުކުރާނެއެވެ.\n(3) އަޚްލާގު ލިބިދޭން ޖެހޭނީ އެއިން ފައިދާކުރާނެ މީހަކަށެވެ.\n(4) ބުއްދިވެރި ބަހެއްގައި އާދެއެވެ. "ހިމާރަކު ކަޢުބަތުﷲ ގެފުޅުގައި ޠަވާފުގެ ހަތްބުރު ޖެހިކަމުގައި ވިޔަސް ޚިމާރު އޮންނާނީ ހަމަ ހިމާރުގެ ގޮތުގައެވެ.''


Kulhudhuhfusheegai futboalha koachin keympeh fashaifi\nކުޅުދުއްފުށީގައި ފުޓްބޯޅަ ކޯޗިން ކޭމްޕެއް ފަށައިފި\nފުޓްބޯޅަ ކޯޗިން ކޭމްޕެއް މިއަދު ކުޅުދުއްފުށީގައި ފަށައިފި އެވެ.\nކުޅުދުއްފުށީ ޕޮލިސް ސްޓޭޝަނުގެ އިސްނެގުމަކަށް ކުޅުދުއްފުށީ ކައުންސިލާއި ކުޅުދުއްފުށީގެ ޖަމިއްޔާތައް ގުޅިގެން ކުރިއަށް ގެންދާ މި ކޯޗިން ކޭމްޕް މިއަދު ފަށާފައިވާއިރު ޒުވާނުންގެ ތެރެއިން 80 މީހުން ކޯޗިން ކޭމްޕްގައި ބައިވެރިވެފައި ވެއެވެ. އަދި ސްކޫލުތަކުގެ ދަރިވަރުންގެ ތެރެއިން މިހާތަނަށް 20 އަށް ވުރެ ގިނަ ދަރިވަރުން ބައިވެރިވެފައިވާ ކަމަށް ކޯޗިން ކޭމްޕް އިންތިޒާމުކުރާ ޓީމުގެ އޮފިޝަލެއް ވިދާޅުވި އެވެ.\nކޯޗިން ކޭމްޕްގައި އަންހެނުންނަށް ވެސް ބައިވެރިވުމަށް ފުރުޞަތު ހުޅުވާލި ނަމަވެސް އެއްވެސް ފަރާތަކުން ބައިވެރިވެފައި ނުވާތީ އަންހެނުންގެ ބައި މިހާރު ވަނީ ކެންސަލްކުރެވިފައި އެވެ. ކޯޗިން ކޭމްޕް ކުރިއަށްދާއިރު ފުލުހުންނާއި ސިފައިންގެ ތެރެއިންވެސް 20 ފަރާތަކުން ބައިވެރިވެފައިވާ ކަމަށް އޮފިޝަލް މައުލޫމާތު ދެއްވައި އެވެ.\nރާއްޖޭގައި މިހާތަނަށް އުފެދުނު އެންމެ މޮޅު ފުޓްބޯޅަ ކުޅުންތެރިޔާ ކަމަށް ގިނަ ބަޔަކު އެއްބަސްވާ މަޝްހޫރު ކޯޗު ކުޑަ މޫސަގެ އިރުޝާދުގެ ދަށުން ކުރިއަށްދާ މި ކޯޗިން ކޭމްޕް ފެށުމުގެ ގޮތުން މިއަދުގެ ފަރިތަކުރުންތައް ފެށުމުގެ ކުރިން ކުޅުދުއްފުށީ ކައުންސިލުގެ ރައީސް، ކޯޗިން ކޭމްޕްގެ ބައިވެރިންނާ މުހާތަބުކޮށް ވާހަކަ ދެއްކެވި އެވެ. އަދި ކައުންސިލުގެ އެހެން ބައެއް މެމްބަރުންނާއި ފުލުހުންގެ އަޕަރ ނޯތް ރީޖަންގެ ހެޑް ވެސް ބައިވެރިވެޑައިގެންފައި ވެއެވެ.\nދެ ހަފްތާގެ މުއްދަތަށް ކުރިއަށް ގެންދާ މި ކޯޗިން ކޭމްޕް ކުރިއަށް ގެންދަނީ ކުޅުދުއްފުށީގައި ހުންނަ ޒޯން ސްޓޭޑިއަމްގެ ފުޓްބޯޅަ ދަނޑުގައި އެވެ.


އެންމެ ފުރަތަމަ ލިޔެވުނު ހަދީޘް ފޮތް، އިމާމް މާލިކުގެ މުއައްޠާ\nއިމާމް މާލިކުގެ މުއައްޠާ\nއެޒަމާނުގައި ލިޔެވުނު ފޮތްތަކުގެ ތެރެއިން މީސްތަކުންނަށް އެފޮތަކުން އެންމެ އަސަރު ކުރަނިވި ފޮތް\nޙަދީޘު ފޮތްތަކުގެ ތެރެއިން އިމާމު މާލިކުގެ މުއައްޠާއަކީ އެންމެ ފައިދާހުރި އެންމެ މަތިވެރި ޙަދީޘު ފޮތް\n18 އޯގަސްޓް 2020 | އަންގާރަ 12:08\nއިމާމް މާލިކުގެ މުއައްޠާ - ޙަދީޘު ފޮތްތަކުގެ ތެރެއިން އިމާމު މާލިކުގެ މުއައްޠާއަކީ އެންމެ ފައިދާހުރި އެންމެ މަތިވެރި ޙަދީޘު ފޮތް\nއިމާމު އިބްނި ކަޘީރު ވިދާޅުވެފައި ވެއެވެ. ޙަދީޘު ފޮތްތަކުގެ ތެރެއިން އިމާމު މާލިކުގެ މުއައްޠާއަކީ އެންމެ ފައިދާހުރި އެންމެ މަތިވެރި ޙަދީޘު ފޮތެވެ. އަދި އެޒަމާނުގައި ލިޔެވުނު ފޮތްތަކުގެ ތެރެއިން މީސްތަކުންނަށް އެފޮތަކުން އެންމެ އަސަރު ކުރަނިވި ފޮތް ވެސް މެއެވެ. ފޮތް ލިޔެވުނީ ހިޖުރީ ސަނަތުން 158 ގައެވެ.\nފޮތް ލިއުއްވަން ދިމާވި ޙާދިޘާއަކީ އެދުވަސްވަރު އިސްލާމީ އުއްމަތުގައި ހުންނެވި ރަސްގެފާނު ކަމުގައިވާ ޚަލީފާ އަބޫ ޖަޢުފަރުލް އަލްމަންޞޫރުއާ އިމާމު މާލިކުއާ ދެބޭފުޅުން ޙައްޖު މޫސުމުގައި މައްކާގައި ބައްދަލުވެ ވަޑައިގެން އަބޫ މަންޞޫރު މާލިކުގެފާނުންގެ އަރިހުން ދީނުގެ އެންމެހައި ބައިތަކެއް އެކުލެވޭ، ޢިލްމީ އުޞޫލުތަކަށް ބަހާލެވިފައިވާ ފިޤުހު ފޮތެއް އެކުލަވާލެއްވުމަށް އެދިވަޑައިގަތީއެވެ. އަދި މިފަދައިން ވިދާޅުވިއެވެ. އޭ އަބޫ ޢަބްދުﷲ އެވެ. ބައިބަޔަށް އަތުރާލައްވައިގެން ފަސޭހަގޮތަކަށް މީސްތަކުން އުނގެނި ގަތުމަށް ލުއި ފިޤުހު ފޮތެއް އެކުލަވާލެއްވުމަށް ތިމަން މަނިކުފާނަށް ފެނިވަޑައިގަންނަވައެެވެ.\nއަދިވެސް އަބޫ މަންޞޫރު ވިދާޅުވެފައި ވެއެވެ. ފޮތް އެކުލަވާލައްވާއިރު ޢަބްދުﷲ އިބްނި ޢުމަރުގެ ހަރުކަށި ފިކުރުފުޅާއި ޢަބްދުﷲ އިބްނި ޢައްބާސްގެ ކިބައިގައި ހުންނަ ދޫދެއްވުމާއި ޢަބްދުﷲ އިބްނި މަސްޢޫދު ގެންގުޅުއްވާ ބީރައްޓެހި ނާދިރު ބަސްފުޅުތަކުން އެއްކިބާވެ ވަޑައިގެންނެވުމާއެކު މެދުމިނު އުޞޫލެއް އިޚްތިޔާރު ކުރެއްވުން ވަރަށް މުހިއްމު ކަމަށް ދެކެވަޑައި ގަންނަވަމެވެ. ހަމައެހެންމެ ތިމަންމެންގެ އިމާމުވެރި ބޭކަލުންނާއި އަޞްޙާބު ބޭކަލުން އެއްބަސްވެ ވަޑައިގެންފައިހުރި ބަސްފުޅުތަަކަށް އިސްކަން ދެއްވާށެވެ. ތިމަންމެންގެ އެދުމަކީ މާތްﷲގެ އިރާދަފުޅާއި މިންވަރުފުޅުން ކަލޭގެފާނުންގެ ޢަމަލުފުޅާއި ކަލޭގެފާނުންގެ ފޮތްތަކުގައި މާތްﷲ ބަރަކާތް ލެއްވުމެވެ. އަދި މީސްތަކުންގެ ގާތުގައި މަޤްބޫލު ޢަމަލަކަށް އެކަން ވެގެންދާނެއެވެ. އަދި ކުރިއަށް އޮތް ޖީލުތަކަށް ދެމިގެންދާނެ ހެޔޮ ޢަމަލެއްގެ ގޮތުގައި ހެދުމަށް ތިމަންމެން މަސައްކަތް ކުރުމާއެކު މީސްތަކުން އެފޮތާ ޚިލާފަށް ނޫޅުމަށް އެއުރެންގެ ކިބައިން ޢަހުދު ކަށަވަރު ހިއްޕުވާނަމެވެ.\nއިމާމު އިބްނި ކަޘީރު ވިދާޅުވެފައި ވެއެވެ. އިމާމު މާލިކުގެ އަރިހުން ޚަލީފާ މަންޞޫލު އެދިވަޑައިގެންފައި ވަނީ މުސްލިމުން އެންމެން އެފޮތުގެ ޒަރީޢާއިން އެއްގޮތަކަށް އުޅުމަށް ބާރުއެޅުއްވުމަށެވެ. އެހެނަސް މާލިކުގެފާނު ޚަލީފާގެ އެބަސްފުޅަކަށް ތާއީދު ނުކުރެއްވިއެވެ. މިއިން ދޭހަކޮށްދެނީ އެކަލޭގެފާނުންގެ ޢިލްމުގެ ތަނަވަސްކަމާއި އެކަލޭގެފާނުން އިންސާފަށް ލޮބުވެތިވެ ވަޑައިގަންނަވާލެއް ބޮޑުކަމެވެ. ޚަލީފާގެ މިދެވަނަ އެދުންފުޅަށް ޖަވާބު ދެއްވަމުން އިމާމު މާލިކު ވިދާޅުވިއެވެ. މީސްތަކުން ވަނީ ތަފާތު ގޮތްގޮތް އިޚްތިޔާރުކޮށްފައެވެ. އަދި އެހެނިހެން ޢިލްމުވެރިންގެ އަރިހުން ތިމަން ކަލޭގެފާނަށް ލިބިވަޑައިގެންފައި ނުވާ ޙަދީޘު ޢިލްމުގެ ކިތަންމެ އެއްޗެއްސެއް އެބައިމީހުންނަށް ވަނީ އެނގިފައެވެ. އެހެންކަމުން ވަކި އެއްގޮތް މީސްތަކުންނަށް ހުށަހެޅުމަކީ އެންމެ ބުއްދިވެރި ގޮތްކަމުގައި ދެކެވަޑައި ނުގަންނަވަމެވެ.\nމުއައްޠާއަކީ ވަރަށް ގިނަ މުޙައްދިޘުން ޙަދީޘު ކިޔަވާ ވިދާޅުވާން ފެއްޓެވުމުގައި ބިންގަލެއްގެ ގޮތުގައި ހިިތުދަސް ކުރެއްވި ފޮތެކެވެ. އިމާމު ޝާފިޢީވެސް އެކަލޭގެފާނުންގެ ޢުމުރުފުޅުން 14 އަހަރުފުޅުގައި އެފޮތް ހިތުދަސް ކުރެއްވެވިއެވެ. އެފޮތާމެދު އެކަލޭގެފާނު ވިދާޅުވެފައި ވެއެވެ. ﷲގެ ފޮތަށް ފަހަކުން އިމާމު މާލިކުގެ ފޮތަށްވުރެން މަންފާ ކުރަނިވި ފޮތެއް އުފެދިފައި ނެތެވެ. ބައެއް ބޭކަލުން ވިދާޅުވަނީ އިމާމު ޝާފިޢީގެ މިބަސްފުޅަކީ އިމާމު ބުޚާރީގެ ފޮތް ޞަޙީޙު ބުޚާރީ އުފަންވުމުގެ ކުރީގެ ބަސްފުޅެއް ކަމަށެވެ. އަޅުގަނޑަށް ބުރަވެވެނީ އަދިވެސް އިމާމު ޝާފިޢީގެ ބަސްފުޅު އެއޮތީ ހަމަ އެމާނައިގައި ކަމަށެވެ. ސަބަބަކީ ޞަޙީޙު ބުޚާރީއާ ބެހޭގޮތުން ޢިލްމުވެރިން ވިދާޅުވެފައިވާ ބަސްފުޅަކާ އިމާމު ޝާފިޢީގެ މިބަސްފުޅާ ފުށުނާރާތީއެވެ. އެއީ އެބޭކަލުން ވިދާޅުވަނީ ﷲގެ ފޮތަށް ފަހުގައި އެންމެ ޞައްޙަ ފޮތަކީ ޞަޙީޙު ބުޚާރީ ކަމަށެވެ. ބުޚާރީއަކީ ޙަދީޘުގެ މައިދާނުގައި ސަނަދުގެ ގޮތަށް ބަލާއިރު އެންމެ ޞައްޙަ ފޮތެވެ. ނަމަވެސް މުއައްޠާއަކީ ކީރިތި ރަސޫލާގެ ޙަދީޘުތަކާއި އަޞްޙާބު ބޭކަލުންގެ ބަސްފުޅުތަކާއި މަދީނާގެ ޢިލްމުވެރިންގެ ޢަމަލުފުޅުތަކުގެ މައްޗަށް އެކުލަވާލެވުނު އެންމެ މަންފާ ލިބެނި ފޮތެވެ. އިސްލާމީ ދުނިޔެއަށް އުފަންވި ފުރަތަމަ ފިޤުހު ފޮތެވެ. ޙަދީޘު ފޮތެވެ. ސަނަދުގެ ގޮތުން ރަސޫލާއާ އެންމެ ކައިރިން ރިވާކުރެވިފައިވާ ޙަދީޘުތައް އެކުލެވިގެންވާ އެހެން ފޮތެއް އިމާމު މާލިކުގެ މުއްޠާ ފިޔަވައި ނެތެވެ. އިމާމު ބުޚާރީ ވިދާޅުވެފައި ވެއެވެ. އެންމެހައި ސަނަދުތަކުގެ ތެރެއިން އެންމެ ޞައްޙަ ސަނަދަކީ ޢަބްދު ﷲ އިބްނި ޢުމަރުގެ ކިބައިން ނާފިޢުގެ ކިބައިން މާލިކު ރިވާކުރަށްވާފައިވާ ރިވާޔަތްތަކެވެ. މިބުނެވުނު ރިވާޔަތްތައް ރިވާވެފައި ވަނީ ހަމައެކަނި އިމާމު މާލިކުގެ މުއައްޠާގައެވެ.\nއިމާމު މާލިކަކީ މަތިވެރި ވަރަޢަވެރި ތަޤްވާވެރި ތަބުޢުއްތާބިޢީ ބޭކަލެކެވެ. ދުނިޔެ ދެކެމުން މިދާ ފިޤުހީ ހަތަރު މަޛްހަބުގެ ތެރެއިން މާލިކީ މަޛްހަބު ނިސްބަތްވަނީ އެކަލޭގެފާނަށެވެ. އެކަލޭގެފާނަކީ މަދީނާގެ އެންމެ އިސް އިމާމެވެ. ފިޤުހުވެރި މުޙައްދެޘެކެވެ. ނަންފުޅަކީ މާލިކު އިބްނި އަނަސް އިބްނި އަބީ ޢާމިރު އަލް ޙުމައިރީ އަލްމަދަނީއެވެ. މަދީނާގެއެންމެމަޝްހޫރު އެންމެއިތުބާރުހިފޭ އިމާމަކީ އިމާމުމާލިކެވެ. ނިސްބަތްވެ ވަޑައިގަންނަވަނީ ޔަމަނުގެ ރަސްމަތިފުށަށެވެ. އުފަންވެ ވަޑައިގަތީ ހިޖުރީ ސަނަތުން 93 ގައި މަދީނާއަށެވެ. އަވަހާރަވީ 179 ގައި މަދީނާގައެވެ. ފަސްދާނު ލެވިފައިވަނީ މަދީނާގެ ޖައްނަތުލް ބަޤީޢުގައެވެ. އެކަލޭގެފާނުންގެ އަތްޕުޅު މައްޗަށް ވަރަށް ގިނަ ބޮޑެތި ފިޤުހުވެރިންނާއި މުޙައްދިޘުން ދަރިވަރުވެ ވަޑައިގަތެވެ. އެބޭކަލުންގެ ތެރެއިން އެންމެ މަޝްހޫރު ބޭކަލަކީ އިމާމު ޝާފިޢީއެވެ. އޭގެއިތުން އިމާމު ޢަބްދު ﷲ އިބްނި މުބާރަކާއި އިމާމު ބުޚާރީގެ އެންމެ އިސް އެދުރު ކަމުގައިވާ އިމާމު ޙުމައިދީއާއިި އެނޫންވެސް އެތަކެއް ބޮޑެެތި އިމާމުން މާލިކުގެފާނުންގެ ދަރިވަރުންގެ ތެރޭގައި ހިމެނިވަޑައި ގަންނަވައެވެ. މާތް ﷲ މިއެންމެހައި ބޭކަލުންގެ ފުރާނަފުޅަށް ރަޙްމަތްލައްވައި އެބޭކަލުންގެ ބަރަކާތްތެރި ޢިލްމަކީ އަޅަމެންނަށް މަންފާ ކުރަނިވި ޢިލްމެއް ކަމުގައި ލައްވާށިއެވެ. ސީދާ އެބޭކަލުންނަށް ތަބާވުމުގެ ތައުފީޤު ދެއްވާށިއެވެ. އާމީން!\n22 އޯގަސްޓް 2020 | ހޮނިހިރު 15:30\nމީހަކު ޝެއިޙަކާ ސުވާލު ކުރަނީ "ވެރިކަން ވައްޓާ ދުއާ ކުރާނީ ކިހިނެއް؟" ޝެއިޙު : ފުރަތަމަ ތައުބާވާން ޖެހޭނެ. ސުވާލު: މަށަށް ވުރެން މި ވެރިކަން ކުރާ މީހާ މާ ނުލަފާ. ޝެއިޙު: އެހެން މީހަކު ނުލަފާ ވީމަ ތިބާއަށް ވުލޫ ނުކޮށް ނަމާދު ކުރެވޭތަ؟ މިކަހަލަ ދުޢާ ކުރެވޭނީ އެހެންމީހުންނަށް އޯގާތެރި ހިތެއް އޮތް މީހަކަށް. ނުލަފާ މީހާގެ ވާގިވެރިންގެ ފާފަ ފުއްސެއްވުމަށް އެދި ދުއާ ކުރެވޭ ވަރުގެ ހިތެއް އޮތް މީހަކަށް. މަކަރާ ހީލަތުގެ ކަރުނަ އޮއްސައިގެން ﷲ އޮޅުވައެއް ނުލެވޭނެ.


Barudhan enmeavaha luikurumah kaan vee hikandhifah !\nހިކަނދިފަތަކީ އާންމުކޮށް ކާނާތައްޔާރު ކުރުމުގައި ބޭނުންކުރަމުން އަންނަ، ކާނާއަށް މީރު ރަހަގެނެސްދޭ ފަތެކެވެ. ކާނާއަށް މީރު ރަހަގެނެސް ދިނުމުގެ އިތުރުން ހިކަނދިފަތަކީ އޭގައި ގިނަ ފައިދާތަކެއް އެކުލެވޭ އެއްޗެކެވެ. ދިރާސާތަކުން ދައްކާގޮތުގައި ހިކަނަދިފަތުގައި އެކުލެވޭގިނަމާއްދާތަކުން ހަށިގަނޑުގައި ހުންނަ ސަރުބީތައް ވަރަށް ހަލުއިކަމާއެކު ވިރިގެންދެއެވެ. މިދިރާސާގައި ބުނެފައިވާ ގޮތުން ކަސްރަތު ކޮށްގެން ބަނޑުގައި ހުންނަ ސަރުބީތައް ވިރުވާލައި ބަރުދަން ލުއިކޮށްދޭފަދައިން ހިކަނދިފަތުން ސަރުބީ ވިރުވާލަދެއެވެ.\nގުދުރަތީބޭސް ތައްބޭނުންކޮށްގެން ބަލިތަކަށް ފަރުވާކުރާ މާހިރުން ބުނެފައިވަނީ، އަތުން ނަގާލެވޭހާ ހިނަދި ފަތްކޮޅެއް ހެނދުނު ހުސްބަނޑާ ހުރެ ބޭނުންކޮށްލުމުން ، ހަކުރުބަލި، ފަލަބަލި، އަދި ކޮލެސްޓްރޯލް ބައްޔަށް ފަރުވާ ލިބެއެވެ. ހިކަނދިފަތުން ބަރުދަން ލުއިކޮށްދެނީ އޭގެން ކާނާ ހަޖަމްކުރުމަށް ފަސޭހަވެ ބަނޑުގެ ސިއްހަތު ދަމަހައްޓައި ދިނުމުގެ އިތުރުން މެޓަބޮލިޒަމް އަވަސްކޮށްދޭތީއެވެ.\nހިކަނދިފަތުން ހަމައެކަނި ހަޖަމްގެ ނިޒާމް ރަނގަޅުކޮށް ދިނުމުގެ އިތުރުން ކުޑަގޮހޮރާއި ބޮޑު ގޮހޮރު ސާފުކޮށްދީ އެއްވެސް މައްސަލައެއް ގޮހޮރުގެ ފާރަށް ދިމާވެފައިވާނަމަ ފަރުވާލިބޭކަމަށް މިދިރާސާގައި ސިއްޙީމާހިރުން ބުނެފައި ވެއެވެ. އަދި މިފަތުގައި އެކުލެވޭ ގިނަ އެންޓިއޮކްސިޑެންޓުން ގޮހޮރުގައި ހުންނަ ވިހަމާއްދާތައް ބޭރުކޮށްދެއެވެ. މީގެ އިތުރުން މޭނުބައި ކުރާމައްސަލައަށްވެސް ހިކަނދިފަތް ބޭނުން ކުރުމުން ހައްލުލިބެއެވެ.\nހިކަނދިފަތުގައިހުންނަ “މަހަނިމްބައިން” ކިޔާމާއްދާއަކަށް ހަށިގަނޑުގައި ހުންނަ ފެޓްސް އަންދާލުމުގެ ބާރު ލިބިގެންވާއިރު ހަށިގަނޑުގައިވާ ލިޕިޑް ލެވެލް އަދި ޓްރިގްލައިސެރައިޑް އުފެއްދުން ހުއްޓުވައެވެ. މީގެ އިތުރުން އެންމެ އަވަހަށް ފެޓްސްއުފައްދާ ބްލަޑް ޝުގާލެވެލް ދަށްކޮށްދެއެވެ.\nސަރުބީ ވިރުވާލުމަށް ހިކަނދިފަތް ބޭނުން ކުރަންވީގޮތް:\nތަވަޔަކަށް އެއްތަށި ފެން އެޅުމަށްފަހު ހޫނުކުރާށެވެ. ފެން ކެކިގަތީމަ 10-15 ހިކަނދިފަތް ކެކިކެކި ހުރި ފެނަށް އަޅާށެވެ. ދެން ރަނގަޅަށް ކެކިގަތީމަ އުނދުން ނިއްވާލާފައި މިފެން ހިހޫވީމަ ބޯލާށެވެ. ކޮންމެ ދުވަހަކު ހެނދުނު މިގޮތަށް ފެންތައްޔާރުކޮށްގެން ނަތީޖާ ނުކުންނަންދެން ބޭނުން ކުރާށެވެ. ބޭނުމިއްޔާ މިފެނަށް ލުންބޯހުތް އަދި މާމުއި އެއްކޮށްލެވިދާނެއެވެ.\nހިކަނދިފަތް- ނުކައި ދޫކޮއްލާވަރުގެ އެއްޗެއް ނޫން


Travel Award ge business guest house akah Ui Inn\nމޯލްޑިވްސް ޓްރެވަލް އެވޯޑް: ބިޒްނަސް ގެސްޓްހައުސްއަކަށް ޔޫއައިއިން\nމަޓާޓޯއިން ކުރިން ބޭއްވި އެވޯޑު ދިނުމުގެ ހަފުލާއެއްގައި މަޓާޓޯގެ ރައީސް އަބްދުﷲ ގިޔާސް. --\nމޯލްޑިވްސް ޓްރެވަލް އެވޯޑުގެ ލީޑިން ބިޒްނަސް ގެސްޓްހައުސްގެ އެވޯޑު، ހުޅުމާލެ ޔޫއައި އިން އަށް އަދި ލީޑިން ގެސްޓްހައުސް ބްރޭންޑަކަށް ކާނި ބީޗް ހޮޓެލްސް ހޮވިއްޖެ އެވެ.\nއަލަށް އާބާދު ވާން ތައްޔާރުކުރާ، ހުޅުމާލެ ދެވަނަ ފިޔަވަހީގައި ރާއްޖޭގެ ޓްރެވަލް އެޖެންޓުގެ ޖަމިއްޔާ މަޓާޓޯ އިން މިރޭ ބޭއްވި މި އަހަރުގެ މޯލްޑިވްސް ޓްރެވަލް އެވޯޑުގެ ލީޑިން އެޑްވެންޗާ ގެސްޓްހައުސް އަކަށް ހޮވުނީ އއ. ރަސްދޫ، ޝެލޯ ލެގޫން އެވެ. އަދި ލީޑިން ހެރިޓޭޖް ގެސްޓްހައުސް އަކަށް ހަންޏާމީދޫ ޑީޓުއާ ބީޗް ވިއު ހޮވުނުއިރު، ރާއްޖޭގެ އެންމެ ތިމާވެއްޓާ ރަހުމަތްތެރި ގެސްޓްހައުސްއަކަށް ހޮވުނީ ނޮޅިވަރަންފަރުގައި ހިންގާ ނޮޅި އެސްކޭޕް ގެސްޓްހައުސް އަށެވެ.\nމީގެ އިތުރުން އެވޯޑު ލިބުނު އެހެން ގެސްޓްހައުސްތަކުގެ ތެރޭގައި ވ. ފުލިދޫ ޑައިވް އެންޑް ވޯޓާސްޕޯޓްސްއަށް ލީޑިން ވޯޓާސްޕޯޓްސް ގެސްޓްހައުސްގެ އެވޯޑު ލިބިފައިވެ އެވެ. އަދި ވެލާނާ ބީޗްއަށް ވަނީ އެފްއެންބީ ގެސްޓްހައުސްގެ އެވޯޑު ދީފަ އެވެ. އަދި އަލަށް ހުޅުވާ ގެސްޓްހައުސްގެ އެވޯޑު ލިބިފައިވަނީ އއ. ފެރިދޫ، ވިލާ ރޯސް މޯލްޑިވްސް އަށެވެ. ސަޕޯޓިވް ގެސްޓްހައުސްގެ އެވޯޑު ކްރިސްޓަލް ސޭންޑްސް އަށް ލިބިފައިވެ އެވެ. އަދި ލ. ގަމުގައި ހިންގާ ރިވަރީޒް އަށް ލީޑިން ގެސްޓްހައުސްގެ އެވޯޑު ވަނީ ލިބިފަ އެވެ.\nލީޑިން ޓްރާންސްޕޯޓް ހިދުމަތްދޭ ފަރާތުގެ އެވޯޑު ލިބިފައިވަނީ ނެވި ޓްރާންސްފާ އަށެވެ. އަދި އެލައިޑް އިންޝުއަރެންސަށްވެސް ހާއްސަ އެވޯޑެއް ދީފައިވެ އެވެ.\nގެސްޓްހައުސް އެޑިޝަންގައި އއ. އުކުޅަހަށް ދެ ވޯޑެއް ލިބިފައިވެ އެވެ. އެއީ ލީޑިން ބީޗް އައިލެންޑުގެ އެވޯޑާއި ލީޑިން ގެސްޓްހައުސް އައިލެންޑުގެ އެވޯޑެވެ.\nއެވޯޑު ދިނުމަށް ބޭއްވި ރަސްމިއްޔާތުގައި މަޓާޓޯގެ ރައީސް އަބްދުﷲ ގިޔާސް ވިދާޅުވީ އެ ޖަމިއްޔާ އިން މި އަހަރު އަށް ފެއާއެއްގައި ބައިވެރިވެފައިވާ ކަމަށެވެ. އަދި އަންނަ އަހަރުވެސް ރާއްޖެ ޕްރޮމޯޓް ކުރަން ގިނަ މަސައްކަތްތަކެއް ކުރައްވާނެކަން އޭނާ ފާހަގަ ކުރެއްވި އެވެ.\nގެސްޓް ހައުސް ވިޔަފާރި ޓޫރިޒަމް މަޓާޓޯ + ހުޅުމާލެ ހުޅުމާލޭ ޔޫތު ސިޓީ\nޓްރެވަލް އެވޯޑްގެ ގެސްޓްހައުސް އެޑިޝަން ހުކުރު ދުވަހުގެ ރޭ\nޓްރެވަލް އެވޯޑުގެ ގެސްޓްހައުސް އެޑިޝަން ހުޅުމާލެއަށް\nރިސޯޓުތަކުގެ 31،388 އެނދު އަލުން އޮަޕަރޭޝަނަށް\nކްރޫޒްލައިން ޓާމިނަލެއް އަޅާނެ ބަޔަކު ހޯދަނީ


Mumbai hamalaathakah 11 aharuvaairu, Lashkar-e-taiba adhives...\nމުމްބާއީ ޙަމަލާތަކަށް 11 އަހަރުވާއިރު، ލަޝްކަރޭ ތައިބާ އަދިވެސް ޕާކިސްތާނުގެ ޙިމާޔަތުގެ ދަށުގައި!\nމި ހަމަލާތަކުގައި 170 މީހުން މަރުވެފައިވޭ\nޕާކިސްތާނުން ވަނީ އެ ގައުމުގެ ޖަމާއަތަކުން މި ހަމަލާގައި ބައިވެރިވީ ކަމަށް އިންކާރުކޮށްފައި\nލަޝްކަރޭ ތައިބާގެ ވެރިޔާ ހާފިޒް ހައްޔަރުކުރީ މި އަހަރުގެ ތެރޭގައި\nކ. މާލެ | 22 ނޮވެންބަރ 2019 | ހުކުރު 18:18 | 4,134\nމުމްބާއީގައި ހުންނަ ތާޖް މަހަލް ހޮޓެލްއަށް ހަމަލާ ދިން ވަގުތު - ރޮއިޓަރސް\n2008 ވަނަ އަހަރު ނޮވެމްބަރު މަހުގެ 26 ވަނަ ދުވަހު މުޅި ދުނިޔެ، ޚާއްސަކޮށް ދެކުނު އޭޝިއާ ސިއްސުވާލީ އިންޑިއާގެ ވިޔަފާރީގެ މަރުކަޒީ ރަށް މުމްބާއީއަށް ދިން ވަރުގަދަ ޓެރަރިސްޓް ޙަމަލާތަކާއިއެކުއެވެ.4ދުވަހަށް ދިގު ދެމިގެން ދިޔަ މިހަމަލާތަކުގައި ޕާކިސްތާނުގެ ލަޝްކަރޭ ތައިބާ ޖަމާޢަތުން މުމްބާއީގައި ވަރުގަދަ 12 ހަމަލާދިނެވެ. 170 އަށްވުރެ ގިނަ މީހުން މިހަމަލާތަކުގައި މަރުވެ، 300 އެއްހާ މީހުން ޒަޚަމްވިއެވެ.\nޙަމަލާގެ ފަހަތުގައި އޮތީ ޕާކިސްތާނުގައި ހަރަކާތްތެރިވާ ޠާލިބާނުންގެ އެންމެ ވަރުގަދަ އެއް ޖަމާޢަތްކަމަށްވާ ލަޝްކަރޭ ތައިބާއެވެ. މިޙަމަލާގައި ބައިވެރިވި މީހުން ތަމްރީން ހަދާފައިވަނީ ޕާކިސްތާނުގެ މުޒައްފަރުއާބާދުގެ ފަރުބަދަމަތީ ސަރަހައްދުގައެވެ. އަދި ޙަމަލާތައް ރާވާފައިވަނީ ޕާކިސްތާނުގެ ކަރާޗީއާއި ތައްޓާގައި ހުންނަ ލަޝްކަރޭ ތައިބާގެ ކޭމްޕްތަކުގައިކަމަށް 2009 ވަނަ އަހަރުގެ ޖުލައި މަހު ޕާކިސްތާނުގެ އޮފިޝަލުން ކަށަވަރުކޮށްދީފައިވެއެވެ. މިހަމަލާތަކުގެ ފަހަތުގައި ޕާކިސްތާނުގައި ހަރަކާތްތެރިވާ ޓެރަރިސްޓް ޖަމާޢަތްތަކުގެ އަތެއް ނުވާނެކަމަށާއި، ޙަމަލާގެ ފަހަތުގައި ތިބީ ބަންގްލަދޭޝްއާއި އިންޑިއާގެ ގްރޫޕްތައްކަމަށްވެސް ޕާކިސްތާނުން ފުރަތަމަ ބުނަމުން ދިޔައެވެ. އެހެންނަމަވެސް ފަހުން ޕާކިސްތާނުގެ ބަސްމަގު ބަދަލުކޮށް، ހަމަލާގައި ބައިވެރިވި މީހުންނާއިމެދު ފިޔަވަޅު އަޅާނެކަމަށް ބުންޏެވެ. އޭގެ ފަހުން ފާއިތުވިވެގެން ދިޔަ ދުވަސްތަކުގައި ޕާކިސްތާނުގެ ކަމާއި ބެހޭ ފަރާތްތަކުގެ އެއްބާރުލުން އެއްވެސް ވަރަކަށް ނުލިބޭކަމަށް މުމްބާއީ ފުލުހުންނާއި އިންޑިއާގެ އޮފިޝަލުން ދިޔައީ ބުނަމުންނެވެ.\nއދ އާއި ބައިނަލްއަޤްވާމީ މުޖްތަމައުގެ ފިއްތުންތަކާއިއެކު މުމްބާއިއަށް ދިން ޙަމަލާތަކުގެ ފަހަތުގައިވާ ބައެއްކަމަށް ބުނެ ޕާކިސްތާނުން ބަޔަކު ހައްޔަރުވެސް ކުރިއެވެ. އެހެންނަމަވެސް އެހުރިހާ އެންމެން ވަނީ ވަކި ހިސާބަކުން ދޫވެފައެވެ. އަދި މިހަމަލާތަކުގެ ފަހަތުގައި ޕާކިސްތާނުގެ ސަރުކާރުގެ އިދާރާތަކުގެ އަތެއް އޮވެދާނެކަމަށް ޕާކިސްތާނުގެ ކުރީގެ ބޮޑުވަޒީރު ނަވާޒް ޝަރީފްވެސް ވަނީ 2018 ވަނަ އަހަރު ތުހުމަތުކުރައްވާފައެވެ.\nލަޝްކަރޭ ތައިބާއަކީ މިހަމަލާތަކުގެ ފަހަތުގައިވާ ޖަމާޢަތްކަމުގައިވިޔަސް، މިއަދާއި ހަމަޔަށް އެޖަމާޢަތާއި ދެކޮޅަށް އެކަށީގެންވާ ފިޔަވަޅު މިހަމަލާއާއި ގުޅިގެންވެސް އަދި އެހެން ޙަމަލާތަކާއި ގުޅިގެންވެސް އެޅިފައިނުވާކަން ބައިނަލްއަގުވާމީ މުޖްމަތައުން ދަނީ ފާހަގަކުރަމުންނެވެ. އަދި އެޖަމާއަތަކީ މުޅި އޭޝިއާ ސަރަހައްދަށް އޮތް ބިރަކަށް ވަނީ ވެފައެވެ. 2008 ވަނަ އަހަރުގެ ހަމަލާތަކަށްފަހު މިއަހަރުގެ ފެބްރުއަރީ މަހު އިންޑިއާގެ އުތުރު ޕުލްވަމާގައި އެޤައުމުގެ ސިފައިންނާއި ދެކޮޅަށް ދިން ހަމަލާގެ ފަހަތުގައިވެސް އޮތީ ލަޝްކަރޭ ތައިބާއެވެ. މިޙަމަލާތަކަށްފަހު ބައިނަލްއަޤްވާމީ ފިއްތުންތައް އިތުރުވެ، ލަޝްކަރޭ ތައިބާގެ ވެރިޔާ ހާފިޒް ސައީދު ހައްޔަރުކުރުން ނޫން ގޮތެއް ނެތިގެން ޕާކިސްތާނުން މިއަހަރުގެ ޖުލައި މަހުގެ 17 ވަނަ ދުވަހު އޭނާ ހައްޔަރުކުރިއެވެ. އެހެންނަމަވެސް އަދިއަދަށް ދާންދެންވެސް އޭނާއަށް ދެން ވީ ގޮތެއް ސާފުކޮށް އެނގޭ ގޮތެއް ނުވެއެވެ. ހައްޔަރުކޮށްފައި ބެހެއްޓުމަށްފަހު ޕާކިސްތާނުގެ ކަމާބެހޭ އިދާރާތަކާއި މީޑިއާ އޮތީ އެމައްސަލައިގައި ހިމޭނުންނެވެ. ރިޕޯޓްތައް ބުނާ ގޮތުގައި ބަންދުގައި ހުރިނަމަވެސް ހާފިޒް ސައީދު ގެންދަނީ އޭނަގެ ޖަމާއަތް އޮޕަރޭޓްކުރަމުންނެވެ.\nމުމްބާއީއަށް ދިން ހަމަލާތަކަށް 11 އަހަރުވާން ދާއިރު، ޕާކިސްތާނުގައި ހަރަކާތްތެރިވާ ޓެރަރިސްޓް ޖަމާއަތްތަކުގެ ސަބަބުން ދެކުނު އޭޝިއާ ސަރަހައްދަށް އޮތް ބިރު އަދިވެސް އޮތީ ހަމައެގޮތުގައެވެ. މިއަހަރު އެމެރިކާގެ ސްޓޭޓް ޑިޕާޓްމަންޓުން ނެރުނު ޓެރަރިޒަމަށް ވާގިވެރިވާ ގައުމުތަކުގެ ރިޕޯޓުގައި އެކަން ވަނީ ފާހަގަކޮށްފައެވެ. ޓެރަރިޒަމާއި ދެކޮޅަށް މަސައްކަތްކުރާކަމަށް ޕާކިސްތާން ސަރުކާރުން ބުނާއިރު، ހައްގާނީ ނެޓްވޯކާއި ލަޝްކަރޭ ތައިބާ އާއި ޖައިޝޭމުހައްމަދު ފަދަ ޖަމާއަތްތައް ޕާކިސްތާނުގެ ތެރޭގައި ހަރަކާތްތެރިވަމުން ދަނީ ވަރަށް މިނިވަންކޮށެވެ. މީގެ ތެރެއިން ބައެއް ޖަމާއަތްތަކުން ވަނީ ނިމިދިޔަ އަހަރު ބޭއްވި ޕާކިސްތާނުގެ އާއްމު އިންތިހާބުގައިވެސް ވާދަކޮށްފައެވެ. އަދި ޓެރަރިސްޓް ހަމަލާތައް ރޭވުމަށާއި ދިނުމަށް ބޭނުންވާ ފައިސާ ހޯދުމަށް އެޖަމާއަތްތަކުން ކުރާ މަސައްކަތް ހުއްޓުވުމަށް ޕާކިސްތާނަށް އެކަށީގެންވާ މަސައްކަތްތަކެއް ކުރެވިފައިނުވާކަންވެސް އެމެރިކާއިން ވަނީ ފާހަގަކޮށްފައެވެ.


ލީޑަރުންގެ ގުޅުން: ފެސާގެ ހަރަކާތްތަކަށް އައު ހިތްވަރެއް! - MNUSU\nލީޑަރުންގެ ގުޅުން: ފެސާގެ ހަރަކާތްތަކަށް އައު ހިތްވަރެއް!\nފެކަލްޓީ އޮފް އެޑިއުކޭޝަން ސްޓޫޑެންޓްސް އެސޯސިއޭޝަން (ފެސާ)ގެ ހަރަކާތްތައް ކުރިއަށް ގެންދިއުމަށް އައު ހިތްވަރެއް ލިބިއްޖެއެވެ. ސަބަބަކީ ފެސާގެ ހަރަކާތްތަކަށް އެއްބާރުލުންދީ އެހީތެރިކަންދޭ ލީޑަރުންތަކެއް އިތުރުވެގެން ދިއުމެވެ.\nލީޑަރުންގެ އެއްބައިވަންތަކަން އިތުރުކޮށް ގުޅުން ބަދަހި ކުރުމަށް މިއަދުވެސް މިވަނީ ތަފާތު ހަރަކާތެއް ކުރިއަށް ގެނގޮސްފައެެވެ. އެގޮތުން މިއަދު ހަވީރު 4:00 އިން 6:00 އަށް ރަސްފަންނުގައި ލީޑަރުން އިސްނަގައިގެން ތަފާތު ހަރަކާތްތަކާއެކު ހާއްސަ ސަޔެއް ވަނީ ތައްޔާޜު ކޮށްފައެވެ. ސަޔަށް ތަކެތި ތައްޔާރު ކުރީ ވެސް ލީޑަރުންނެވެ.\nމިފަދަ އެއްބައިވަންތަކަމެއް ލީޑަރުންގެ ކިބައިން ފެނިގެން ދިއުމަކީ އުފާވާ، ކުރިއަށްދާން ހިތްވަރު ލިބޭކަމެއްކަން ފެސާގެ ރައީސާ މަރިޔަމް ވަޖާހާވެސް ވަނީ ފާހަގަ ކުރައްވާފައެވެ. އެގޮތުން ލީޑަރުންގެ މެދުގައި އޮތް އެކުވެރިކަމުގެ ސަބަބުން ފެސާގެ ހަރަކާތްތައް ހިންގުމަށް ފަސޭހަ ވެގެން ދާނެކަން ވެސް ވަޖާހާ ފާހަގަ ކުރެއްވިއެވެ.\nފެސާ ލީޑަރުން ބޭއްވި ހަވީރު ސައި: ބައިވެރިން ގޭމުތަކުގައި ބައިވެރިވަނީ .. ފޮޓޯ: ފެސާ\n”ލިޑާރސް މިގޮތަށް އެއްބައިވަންތަކޮށް ފެނުނީމަ ވަރަށް އުފާވޭ އަސްލު. ހިތްވަރު ހަމަ އާ ވެގެންދޭ ފެސާގެ ހަރަކާތްތައް ހިންގުމަށް. މިގޮތަށް މިކުދިންގެ މަސައްކަތް ކުރިއަށް އޮތް ތަނުގައިވެސް ފެނިގެންދާނެ ކަމަށް އުންމީދު ކުރަން،“ ވަޖާހާ ވިދާޅުވިއެވެ.\nލީޑަރުން ފާހަގަކުރި ގޮތުގައި އިސްނަގައި މަސައްކަތް ކުރަން ހިތްވަރު ލިބުނީ ފެސާގެ އެކްސްކޯ މެމްބަރުންގެ ހީވާގި މަސައްކަތް ފެނިއެވެ. ބުރަކޮށް އުޅެމުންވެސް ކަންކަން ރާވައި ހިންގަން އެކްސްކޯ މެމްބަރުން ކުރާ ހިތްވަރަކީ ނަމޫނާއެއްކަން ލީޑަރުން ފާހަގަ ކުރިއެވެ.\n”ލީޑަރޝިޕް ނަގަން އެންމެ މޯޓިވޭޓްވީ ފެސާގެ އެކްސްކޯ މެމްބާރސް ކުރާ ހިތްވަރު ފެނިފަ. ކިތަންމެ ބިޒީކޮށް އުޅެމުންވެސް މަސައްކަތް ފުރިހަމަ ކުރަން އެ އޮންނަ ޑެޑިކޭޝަން ފެނިގެން ދާނެ،“ ފެސާއާ ވާހަކަ ދެއްކި ލީޑަރަކު ކިޔައިދިނެވެ.\nފެސާ ލީޑަރުން ބޭއްވި ހަވީރު ސައިގެ ތެރެއިން .. ފޮޓޯ ފެސާ\nފެސާ ލީޑަރުންގެ ޓީމުގައި ހިމެނޭ ގިނަ ކުދިންނަކީ މިއަހަރުގެ ޖެނުއަރީ އަދި ޖޫން އިންޓޭކްގައި ފެކަލްޓީ އޮފް އެޑިއުކޭޝަނާ ގުޅުނު ވަރަށް އުންމީދީ މޫނުތަކެކެވެ.. އަދި އިސްނަގައި މަސައްކަތް ކުރުމުގައި ނަމޫނާ ދައްކަމުންދާ ދަރިވަރުންތަކެކެވެ.\nއުންމީދަކީ ލީޑަރުން ތިޔަކުރާ ހިތްވަރާއެކު ކުރިއަށްގޮސް މުސްތަގުބަލުގައި ފެސާގެ ހުންގާނުން ތިޔަ ލީޑަރުން ފެނިގެން ދިއުމެވެ. ތިޔަ ލީޑަރުން ތިކުރާ ހިތްވަރަށް ސާބަހެވެ. ފަށްފަށުން ޝުކުރިއްޔާއެވެ.


Saudi ge thelaa behey vazeerukan Rasgefaanu ge dharikalunnah | Mihaaru\nސައުދީ ތެލާ ބެހޭ އާ ވަޒީރު ޕްރިންސް އަބްދުލް އަޒީޒް. --ފޮޓޯ:އޭއެފްޕީ\nސައުދީގެ ތެލާ ބެހޭ ވަޒީރުކަން ރަސްގެފާނުގެ ދަރިކަލުންނަށް\n09 ސެޕްޓެމްބަރ 2019 - 14:082comments\nމިއީ ސައުދީގެ ތެލާ ބެހޭ މިނިސްޓްރީ ހިންގަން އާލް ސުއޫދު އާއިލާގެ ބޭފުޅަކު ހަވާލުވެވަޑައިގެންނެވި ފުރަތަމަ ފަހަރެވެ. ނަވާރަ ސަތޭކަ ފަސްދޮޅަސް ވަނަ އަހަރުގެ ފަހުން ސައުދީގެ ތެލާ ބެހޭ ވަޒީރުކަން އަދާކުރައްވާފައި ވަނީ ފަސް ބޭފުޅެކެވެ.\nސައުދީ ތެލާ ބެހޭ އާ ވަޒީރު ޕްރިންސް އަބްދުލް އަޒީޒް (ވ) އާއި ވަލީ އަހުދު މުހައްމަދު ބިން ސަލްމާން ސަލާމް ކުރައްވަނީ. --ފޮޓޯ:އޭއެފްޕީ\nވަލީ އަހުދު މުހައްމަދު ބިން ސަލްމާންއާ އެއް ބައްޕާފުޅު ޕްރިންސް އަބްދުލް އަޒީޒް އަކީ ހަކަތައާ ބެހޭ ދާއިރާގެ ތަޖުރިބާކާރު ބޭފުޅެކެވެ. އުމުރުފުޅުން 20 ގެ އަހަރުތަކުގައި ޕްރިންސް އަބްދުލް އަޒީޒް ވަނީ ތެލާ ބެހޭ ވަޒީރުގެ އެޑްވައިޒަރުގެ މަގާމަށް 1985 ވަނަ އަހަރު ހަމަޖައްސައިފަ އެވެ. އޭގެ ފަހުން 1995 ވަނަ އަހަރު ވަނީ ތެލާ ބެހޭ ވަޒީރުގެ ނައިބުގެ މަގާމަށް ހަމަޖައްސައިފަ އެވެ. އެ މަގާމު ވަނީ ދިހަ ވަރަކަށް އަހަރު ފުރުއްވައިފަ އެވެ. އެސިސްޓެންޓް އޮއިލް މިނިސްޓަރުގެ މަގާމު ވަނީ 2017 ވަނަ އަހަރާ ހަމައަށް އަދާކުރައްވައިފަ އެވެ. އޭގެ ފަހުން އަދާކުރެއްވީ މިނިސްޓަ އޮފް ސްޓޭޓް ފޯ އެނާޖީ އެފެއާޒްގެ މަގާމެވެ.\nސައުދީ ތެލާ ބެހޭ އާ ވަޒީރު ޕްރިންސް އަބްދުލް އަޒީޒް (ވ)، ބައްޕާފުޅު ރަސްގެފާން ސަލްމާންގެ އަތްޕުޅުގައި ބޮސް ދެއްވަނީ. --ފޮޓޯ:އޭއެފްޕީ\nޕްރިންސް އަބްދުލް އަޒީޒް، 59، ވަނީ ކިންގް ފަހުދު ޔުނިވާސިޓީ އޮފް ޕެޓްރޯލިއަމް އެންޑް މިނެރަލްސް އިން ޑިގްރީ ހާސިލް ކުރައްވައިފަ އެވެ.\nތެލާ ބެހޭ ވަޒީރުގެ މަގާމުން ދުރުކުރި ޚާލިދު އަލް ފާލިހު ވަނީ ސައުދީ ސަރުކާރުގެ ތެޔޮ ކުންފުނި އަރާމްކޯގެ ޗެއާމަންގެ މަގާމުން ވެސް ކުރިން ވަކިކޮށްފަ އެވެ.\nސައުދީ އަރަބިއާގެ ޑިފެންސް މިނިސްޓަރުގެ ނައިބުގެ މަގާމުގައި ވެސް ހުންނެވީ ސަލްމާންގެ ދަރިކަލެއް ކަމަށްވާ 31 އަހަރުގެ ޕްރިންސް ޚާލިދު ބިން ސަލްމާނެވެ. ޕްރިންސް ޚާލިދު ކުރިން ހުންނެވީ އެމެރިކާ ސަފީރުގެ މަގާމުގަ އެވެ.\nއިތުރު ލިޔުންތައް ސައޫދީ އަރަބިއްޔާ ވަޒީރުން ސަލްމާން ރަސްގެފާނު


Majileehuge Minority Party Ah Varah Avahah DRP Vegen Dhaane - Jabir - Vaguthu\nމަޖިލީހުގެ މައިނޯރިޓީ ޕާޓީއަށް ވަރަށް އަވަހަށް ޑީއާރުޕީ ވެގެންދާނެ - ޖާބިރު\nެ ކާށިދޫ ދާއިރާގެ މެންބަރު އަބްދުﷲ ޖާބިރު\nރައްޔިތުންގެ މަޖިލީހުގެ މައިނޯރިޓީ ޕާަޓީއަށް ވަރަށް އަވަހަށް ޑީއާރުޕީވެގެން ދާނެ ކަމަށް އެޕާޓީގެ ލީޑަރު އަދި ކާށިދޫ ދާއިރާނެ މެމްބަރު އަބްދުﷲ ޖާބިރު ވިދާޅުވެއްޖެ އެވެ.\nމިހާރު މޫކައި ހޮޓެލްގައި ކުރިއަށްދާ ނޫސްވެރިންގެ ބައްދަލުވުމެއްގައި ޖާބިރު ވިދާޅުވީ މިހާރު ރައްޔިތުން ޑީއާރުޕީ ބަލައިގެންފި ކަމަށާއި ޕާޓީ މިހާރު އެކްޓިވޭޓް ވާން ފަށައިފިކަމަށެވެ.\n"މިހާރު އޮޕޮޒިޝަން ލީޑް ކުރަމުން މިދަނީ ޑީއާރުޕީން , ލަފާކުރެވެނީ މަޖިލީހުގެ އަށް ވަރަކަށް މެންބަރުން ޑީއާރުޕީއާއި ގުޅޭނެ ކަމަށް , ޕީޕީއެމްގައި އަދި ޕީއެންސީގައި ތިއްބެއްވި ބޭފުޅުނަށް އެއްވެސް އުންމީދެއް ނެތް އެއީ ބެންކްރަޕްޓް ވެފައި އޮތް ޕާޓީ ތަކެއް " ޖާބިރު ވިދާޅުވިއެވެ.\nޖާބިރު ވިދާޅުވީ މީގެ ކުރިން ޑީއާރުޕީ އޮތީ ކޯމާއެއްގައި ކަމަށާއި މިހާރު ޕާޓީއަށް ދިރުން އައިސްފި ކަމަށެވެ.\n"މަޖިލީހުގައި އަޅުގަނޑަކީ މިނިވަން މެންބަރެއް ނަމަވެސް މަޖިލީހުގައި އަޅުގަނޑު މިގެންދަނީ މި ޕާޓީ ތަމްސީލް ކުރަވަމުން މިއޮތީ ރަންޒަމާން ޑީއާރުޕީއަށް އަައިސްފައި, މިހާރު ޑީއާރުޕީ މިއޮތީ މާތްﷲ ގެ ހެޔޮ ރަހުމަތުން އޮޕޮޒިޝަންގައި " ޖާބިރު ވިދާޅުވިއެވެ.\nއޮގަސްޓް 7, 2019 17:08\nސާބަހޭ ޖާބިރޫ. ތިޔައީ ހަމަ މެސީ.⚽\nއޮގަސްޓް 7, 2019 19:32\nމާލު ހުސްވަންދެން ސޮއިލިބޭނެ.. ގާސިމަށް ނުވިކަމެ ޖާބިރަށް ވެދާނެބާ. ލޮލީ ވިއްކައިގެން ލިބުނު ލާރިކޮޅު ވެރިކަމުގެ ދަހިވެތިކަމުގަ ބުރުއްސާ ހުސްކުރޭ.. ޕޕމ ޕނސ ގަ ތިބި ރައްޔިތުންތިބީ ޕާޓީދެކެ ލޯބިވާތީ. ޖާބިރު މާލުދިނީމަ ބަޔަކު ސޮއިދިނަސް ލޯބި ނުލިބޭނެ. ކޭބަލް ކާރުތައް ކިހާ ހިސާބެއްގަވީ؟\nއޮގަސްޓް 7, 2019 20:44\nއަނހާ!!! ކޮބާހޭ ކޭބަލްކާރު!!!!


BREAKING: Abdulla Shahid Member Kamun Isthiufaa Dhevvanee - Vaguthu\nއަބްދުﷲ ޝާހިދު މެމްބަރުކަމުން އިސްތިއުފާދެއްވަނީ\nރައްޔިތުންގެ މަޖިލިހުގެ ހެންވޭރު އުތުރު ދާއިރާގެ އެމްޑީޕީގެ މެމްބަރު އަދި ޗެއާމަން އޮފް ޓްރާންސިޝަން، އަބްދުﷲ ޝާހިދު މަޖިލީހުގެ މެމްބަރުކަމުން އިސްތިއުފާދެއްވަން ނިންމަވާފައިވާކަން ހާމަކުރައްވައިފިއެވެ.\nދާދިދެންމެއަކު ބޭއްވި ނޫސްވެރިންގެ ބައްދަލުވުމެއްގައި މިކަން ހާމަކުރައްވާ އަބްދުﷲ ޝާހިދު ވިދާޅުވީ، މަޖިލީހުގެ މެމްބަރުކަމުން އިސްތިއުފާ ދެއްވިނަމަވެސް ރައްޔިތުންގެ ޚިދުމަތުގައި ހުންނަވާނެ ކަމަށެވެ.\nއަބްދުﷲ ޝާހިދު ވިދާޅުވީ، މަޖިލީހުގައި އޭނާ ހޭދަކުރެއްވި އަހަރުތަކުގެ ތެރެއިން "މިހާ ކަޅު އަދިރި ދުވަސްތަކެއް" ދެކެވަޑައިނުގަންނަވާ ކަމަށެވެ.\nޝާހިދު ވިދާޅުވީ، އިސްތިއުފާގެ ސިޓީ ހުށަހަޅުއްވާނީ، އިދިކޮޅު އިއްތިހާދުން ނިމިދިޔަ ރިޔާސީ އިންތިޚާބުގައި ވާދަކޮށް ވޯޓުން ކުރި ހޯދި ކެންޑިޑޭޓް، އިބްރާހީމް މުޙައްމަދު ސޯލިހު (އިބޫ) ހުވާ ކުރެއްވުމުން ކަމަށެވެ.\nސަރުކާރުގެ މަޤާމެއް އިބޫ އޭނާއަށް ދެއްވައިފިނަމަ، ރައްޔިތުންގެ ޚިދުމަތުގައި ހުންނަވާނެ ކަމަށްވެސް ޝާހިދު ވިދާޅުވިއެވެ. ނަމަވެސް އިދިކޮޅު ވެރިކަމެއްގައި އޭނާ ޝަޢުޤުވެރިވެ ވަޑައިގަންނަވާ މަޤާމެއް ޝާހިދު ހާމައެއް ނުކުރައްވައެވެ.\nޝާހިދު އިދިކޮޅު ވެރިކަމެއްގެ ސިޔާސީ މަޤާމަކަށް ވަޑައިގަންނަވަން ތައްޔާރަށް ހުންނެވިއިރު، އިދިކޮޅު ސަރުކާރެއްގެ ކެބިނެޓަށް ކުރިމަތިލެއްވުމުގެ ޝަޢުޤުވެރިކަން، ކުރީގެ ރައީސް މުހައްމަދު ނަޝީދުގެ ސިޔާސީ އެޑްވައިޒަރު އަބްދުﷲ ޖާބިރު ވަނީ ފާޅުކުރައްވާފައެވެ. ޖާބިރު ވިދާޅުވެފައި ވަނީ އިދިކޮޅު އިއްތިހާދުގެ ވެރިކަމުގައި އިކޮނޮމިކް މިނިސްޓްރ ކަމުގެ މަޤާމަށް ކުރިމަތިލެއްވުމުގެ ވިސްނުންފުޅު އޭނާ ގެންގުޅުއްވާ ކަމަށެވެ.\nއޮކްޓޯބަރ 11, 2018 16:58\nފޮރިންގް މިނިސްޓަރަކަށް އަންނަން އިބޫގެ!!\nއޮކްޓޯބަރ 11, 2018 17:24\nއޮކްޓޯބަރ 11, 2018 17:33\nފޮރިން މިނިސްޓަރ ކަމާ ހަވާލުވާން\nކީއްކުރަން އެއްގޮތަކަށްވެސް ލަސްކުރާނެކަމެއްނެތް. އަވަހަށް އިސްތިއުފާދީ. ދިގު 30 އަހަރުގައި މަނިކުފާނުގެ ލޮލުގެ ފެނުން ރަނގަޅުތޯ؟ މިހާރުދެން ކޮން އަނދިރި ދުވަސްތަކެކޭ ކިޔާކަށްތަ؟؟\nއޮކްޓޯބަރ 11, 2018 20:50\nޝާހިދޫ އަހަރުމެން އަދިހަނދާނެއްނުނެތޭ ތިބޭފުޅާ ރައީސްއޮފީހުގެ މިނިސްޓަރަކަށް ހުރެ ކޯޓްތަކަށް އަތްބާނާ ފަނޑިޔާރުންނައް ބިރުދެއްކިދެއްކުން. މިއީގަގީގަތް. އޭގެފަހުން ފޮރިންމިސްޓަރަކަށް ހުރިއިރު ބޭރުގަުމުތަކުން އެޕާތްމަންޓް ތަށްގަތުމާ މިކަލަ ކިތަންމެ ޖަރީމާއެއް ހިންގިކަން ހަނދާނުގަ އެބަހުރި. އިބޫއައް އަޅުގަނޑު ދަންނަވާނީ ނިމިދިޔަ އެއްވެސް ސަރުކާރެއްގަ ވަޒީރުކަން ކުރިއެއްވެސް މީހަކުވަޒީރުކަމަށް ނުނަގާށޭ.\nއޮކްޓޯބަރ 11, 2018 17:40\nއެއަރޕޯޓްވިއްކާލަން މަސައްކަތްކުރާ އޮފީހުގެ މިނިސްޓަރކަން ނައިބަކަށް ޕްރިޕެއިޑްޝިއުނާ\nތިއީ ނިއުސް ހެޑްލައިން އެއް ހަދާލަންވެގެން ދައްކާލި ވާހަކަ އެއް ކަމަށް ވާނީ\nއޮކްޓޯބަރ 11, 2018 17:53\nއިކޮނޮމިކް މިނިސްޓުރީ އޭ\nއޮކްޓޯބަރ 11, 2018 17:58\nފޮރިން މިނިސްޓަރުކަން ބޭނުންވެގެން.\nތަމެން ފައި ނަގަނީ ފޮރިނޭ ކަމަށް އަންނަން ދޯ ތަމެން އަނެއްކާ އަނެއް ޖީއެމްއާރާއި އެކު 20 މިލިއަން ކަޓެއް ޖައްސަން ތައްޔާރުވާނެއޭ ބުނަން މަމެން ނެތީމު ދޯ ތަމެން ތިޔާ ތިބީ ސްޓޭޓް ފަންޑް މޭޒު ދަށުން ދަމައިގެން ކައި ކައި ކައި ކައި ބުއްދި ގޯސްވެފައޭ މަމެން ބުނަން ނެތީމު ދޯ މަމެން ކިޔާ އެއްޗެއް ނޫން މީ ގޮސިޕްސް ދައްކާ ވާހަކަ ދޯ. އައި ޑޯން ނޯ ވަޓް ޓު ސޭ...\nއޮކްޓޯބަރ 11, 2018 18:26\nފަސްޓް ލޭޑީ ކަމުގެ މަޤާމު ރަގަޅުނޫންތޯއެވެ!\nއޮކްޓޯބަރ 11, 2018 19:38\nއަދިވެސް ލިބޭވަރު ކުޑަވެގެން އެހެންމީހަކަށް މިނިސްޓަރ ކަމެއްވެސް ލިބުނަ ނުދޭތި މުޅިދައުލަތުގައި ބަގުޑި ބައްދައިގެން އޮވޭ\nއޮކްޓޯބަރ 11, 2018 19:41\nއުދުހި ގަތުމުގެ ކުރިން އިށީއްނާނެ މަންޒިލެއް ބަލާނެއެވެ. ޢަބްދުﷲ ޝާހިދަކީވެސް ސިޔާސީ ބޭފުޅެކެވެ. ސިޔާސީ މައިދާނުގައި ދޫނޯޅޭ، އަތްނޯޅޭ ބޭފުޅެކެވެ. ކަނޑައެޅިގެން ވަކިލިމިޓެއްގައި ލިމިޓްކުރަން ދަންނަބޭފުޅެކެވެ. ދައުލަތަށް ޚިދުމަތްތަކެއް ކޮށްދެއްވާފައިވާ ހަރުދަނާ ޤާބިލު ހުނަރުވެރި ޙިކުމަތްތެރި ވިސްނުންތޫނު ބޭފުޅެކެވެ. ސަމުގާއާއި ޗާޓަށް ފަރިތަބޭފުޅެކެވެ.\nއޮކްޓޯބަރ 11, 2018 19:47\nތެދުވެރިކަމާއި އަމާނާތްތެރިކަމުގެ ކުލަވެސް ނެތްމީހެކެވެ ރައްޔިތުންނަށް ޚިދުމަތްކުރަންޖެހޭ\nއެއްވެސް މަގާމެއް ނުދިނުމަށް ގޮވާލަމެވެ.\nއޮކްޓޯބަރ 11, 2018 20:02\n"ޖީވަންޓޭ ފޮރިން މިނިސްޓަރު ކަމަށް އަންނަން ފޫގަޅައިފި" މިއެއް ނޫންތަ ތި ޚަބަރުގެ ސުރުޚީ އަކީ؟\nއޮކްޓޯބަރ 11, 2018 20:24\nެދާއިރާގެ ރައްޔިތު މިހަާރު ހަދާނެށް ނެތް\nއޮކްޓޯބަރ 11, 2018 21:34\nދެންފައިސަލުބޭރުކޮއްލާފަ އެމަގާމައްލާނީ ސާހިދު މީމިކަން ވާނެގޮތް\nއޮކްޓޯބަރ 12, 2018 23:40\nޖާބިރު އެހާކަމުދާ މީހެއް ނޫން އިކޮނޮމިކް


Juventus ge match ah Napoli haazireh nuvi\nޔުވެންޓަސްގެ މެޗަށް ނަޕޯލީ ހާޒިރެއް ނުވި\nޔުވެންޓަސްގެ ކީޕަރު ބުފޯން: އޭނާގެ ޓީމާ ދެކޮޅަށް ކުޅެން ހަމަޖެހިފައިވާ ނަޕޯލީ މެޗަށް ހާޒިރު ނުވޭ\nޖޯޒީ އަޅައިގެން ޔުވެންޓަސް ޓީމު ދަނޑަށް ނުކުތް ނަމަވެސް، ނަޕޯލީގެ ޓީމު މެޗަށް ހާޒިރު ނުވި އެވެ.\nކޮވިޑް-19 ނަޕޯލީގެ ޓީމުން ފެނުމުން އެ ޓީމު ޓުރިންއަށް ދަތުރު ނުކުރުމަށް، ނަޕޯލީ ނިސްބަތްވާ ނޭޕަލްސްގެ ސިއްހީ އިދާރާއިން އަންގާފައިވާ ކަމަށް ޚަބަރު ފެތުރު ނަމަވެސް ސެރީ އާ ނިންމީ މެޗު ކެންސަލް ނުކުރުމަށެވެ.\nޔުވެންޓަސްގެ ކޯޗް އެންޑްރެއާ ޕިރްލޯ ވަނީ އޭނާގެ ޓީމުގެ ފުރަތަމަ 11 އިއުލާންކޮށް އެ ޓީމު ދަނޑަށް ވެސް ނެރެފަ އެވެ.\nނަޕޯލީގެ ދެ ކުޅުންތެރިޔަކު ވަނީ ޕޮޒިޓިވް ވެފަ އެވެ. ސިއްހީ އިދާރާއިން އަންގާފައި ވަނީ އެ ދެ ކުޅުންތެރިންނާ ކޮންޓެކްޓްވި އެހެން ފަރާތްތައް އެކަހެރި ވުމަށެވެ. އިޓަލީގެ މީޑިއާ ރިޕޯޓްތައް ބުނެފައި ވަނީ ދަތުރު މުޅި ޓީމު ދަތުރު ނުކުރުމަށް ސިއްހީ އިދާރާއިން ސާފުކޮށް އަންގާފައި ނުވާ ކަމަށެވެ.\nސެރީ އާ އިން މެޗު ކެންސަލް ނުކުރީ، ޔޫއެފާ ޕްރޮޓަކޯލްއަށް ފެއްތުމަށެވެ. ޔޫއެފާ ޕްރޮޓަކޯލްގައި ބުނެފައި ވަނީ ގޯލްކީޕަރާއެކު 13 ކުޅުންތެރިން ތިބެއްޖެނަމަ މެޗު ކުރިއަށް ގެންދެވޭނެ ކަމަށެވެ.\nމެޗަށް ނަޕޯލީ ހާޒިރު ވާނެ ކަމަށް 45 މިނެޓް ވަންދެން މެޗުގެ އޮފިޝަލުން ބެލި އެވެ. އެހެން ނަމަވެސް ނަޕޯލީ ހާޒިރު ނުވުމުން މެޗު ކުރިއަށް ގެންދެވޭނެ ގޮތެއް ނުވި އެވެ. އެއަށްފަހު ސެރީ އާ ވެބްސައިޓް އަޕްޑޭޓް ކޮށްފައި ވަނީ މެޗު ނުކުޅޭ ކަމަށެވެ.\nބެލެވޭ ގޮތުގައި ޔުވެންޓަސް މެޗުން މޮޅުވި ކަމަށް ސެރީ އާއިން ނިންމާނެ އެވެ. ނަޕޯލީގެ ތަރުޖަމާން ބުނީ، މެޗުން ނަޕޯލީ ބަލިވެއްޖެ ކަމަށް ނިންމައިފިނަމަ އެކަން އިސްތިއުނާފަށް ހުށަހަޅާނެ ކަމަށެވެ. ސިއްހީ އިދާރާއިން ނަޕޯލީގެ ޓީމު އެކަހެރި ކޮށްފައިވާ ކަމަށް ވެސް ތަރުޖަމާން ރޭ ބުނެފައި ވެއެވެ.\nމެޗަށް ހާޒިރުނުވި ނަޕޯލީ ބަލިވިކަމަށް ނިންމައިފި\nނަޕޯލީއާމެދު ސުވާލު އުފެދުނަސް މެޗު ކެންސަލް ނުކުރާނެ\nޔުވެންޓަސްއަށް ލީގްގެ އުންމީދު ފަނޑުވެއްޖެ


ހުކުރު ދުވަހު ހަވީރު ހުޅުމާލެ ބްރިޖު ހައިވޭގައި ބާރު ސްޕީޑްގައި ދުއްވި7މީހަކު ޖުރުމަނާކޮށްފައިވާ ކަމަށް ފުލުހުން ބުނެފިއެވެ.\nސްޕީޑްގަން ހިފައިގެން ފުލުހުން ޙަރަކާތްތެރިވުމުން ބައެއް ޑްރައިވަރުން ކަންބޮޑުވުން ފައޫލުކުރިއެވެ. "މިއީ ކުއްލިއަކަށް މިފަދަ އޮޕަރޭޝަނެއް ހިނގަންވީ ވަގުތު" ނޫން ކަމަށް ޤަބޫލުކޮށް ބައެއް ޑްރައިވަރުން މިއަދުނޫހާއި ވަނީ މައުލޫމާތު ހިއްޞާކޮށްފައެވެ.\nމިއަދުނޫހާއި މައުލުމާތު ހިއްޞާކުރި ފުލުހަކު އޭނާގެ އަމިއްލަ ހައިޞިއްޔަތުން ބުނެފައިވަނީ ލޮކްޑައުން އޮތުމުން ހައިވޭގައި ދުއްވާ ވެހިކަލްތަކުގެ އަދަދު މަދުވުމުން 180 ކިލޯމީޓަރު ބާރުމިނުގައިވެސް ވެހިކަލް ދުއްވާ ކަމަށެވެ! އަދި އެފަދަ ބާރު ސްޕީޑެއްގައި ދުއްވަނިކޮށް އެކްސިޑެންޓެއް މެދުވެރިވެއްޖެ ނަމަ އެތައް ބައެއްގެ ފުރާނައަށް ބިރުވެރިކަން ބޮޑުވާނެ ކަމަށެވެ!\nބާރަށް ވެހިކަލް ދުއްވުމުގެ ސަބަބުން އެކްސިޑެންޓްވެ ކޮންމެ އަހަރަކު އެތައް ބައަކު މަރުވަމުންދާއިރު އެތައް ބައަކު ބައަކަށް ދަނީ ނުކުޅެދޭ ޙާލަތުގައި ދިރިއުޅެން ޖެހެމުންނެވެ. ބާރު ސްޕީޑްގައި ދުއްވައި ޖެއްސުމުގެ ސަބަބުން ހޭވެރިކަމެއް ނެތި ދޮޅުއަހަރުވެފައިވާ މީހުންވެސް އެބަތބިކަން ފާހަގަކުރެވެއެވެ.\nދުވަސްކޮޅަކު ލައިސަންސް ހިފަހައްޓާލުމަށްފަހު ލައިސަންސް ދިނުމުން ޑްރައިވަރަށް ދެއްވެއެވެ! ޖައްސައި އަނިޔާ ކުރި މީހުން މަރުވެފައެވެ. ނުކުޅެދޭ މީހުންނަސްވެފައެވެ. ނުވަތަ ކޯމާގައެވެ! މިއީ ޤާނޫނަށް ބަދަލުތަކެއް ގެނެސްގެން ނަމަވެސް ޙައްލު ހޯދަންޖެހިފައިވާ ކަމެއްކަން ގިނަ ބައަކު ދަނީ ފާހަގަކުރަމުންނެވެ!\nބައިސްކަލެއް ވަގަށް ނެގި މައްސަލަގައި މީހަކު ހޯދަނީ\nބައިސްކަލެއް ވަގަށް ނަގާފައިވާ މައްސަލައަކާ ގުޅިގެން މީހަކު ހޯދަނީ


Nepee Hadukurumun Mamma Aku 20 Mahuge Thuhthu Kujjakah Aniya koh Maraalaifi - Vaguthu\nނެޕީ ހަޑިކުރުމުން މަންމަ އަކު 20 މަހުގެ ތުއްތުކުއްޖަކަށް އަނިޔާކޮށް މަރާލައިފި\n1 އަހަރު ކުރިން ( އޮކްޓޯބަރ 30, 2019 )\nނެޕީ ހަޑިކުރުމުން މަންމަ އަކު އެންމެ 20 މަހުގެ ތުއްތު ކުއްޖަކަށް އަނިޔާކޮށް މަރާލައިފިއެވެ.\nއަމިއްލަ ދަރިއަކު މަރާލުމާއި ގުޅިގެން މިދިޔަ ހޮނިހިރު ދުވަހު ގޯޖިއާ އަށް ނިސްބަތްވާ ޓްރިންޓީ ޕިޓްމަން ކިޔާ 23 އަހަރުގެ އަންހެނަކު ވަނީ ހައްޔަރުކޮށްފައެވެ. ޓްރިންޓީގެ ތުއްތު ދަރިފުޅަށް އަނިޔާ ކުރުމަށް ފަހު ހޮސްޕިޓަލަށް ގެންދިޔައީވެސް ހަމަ އޭނާއެވެ. އަދި ހޮސްޕިޓަލަށް ގޮސް ބުނެފައި ވަނީ އެކުއްޖަ އަށް އަނިޔާވެފައި ވަނީ ސިޑިން ވެއްޓިގެން ކަމަށްވެސް ނޫސްތަކުން ވަނީ ރިޕޯޓުކޮށްފައެވެ.\nއެހެން ނަމަވެސް ކުއްޖާ އަށް ފަރުވާ ދެމުން ގެންދިޔަ ޑޮކްޓަރުންނަށް އެކުއްޖާ އަށް އަނިޔާ ވެފައި ވަނީ ސިޑިން ވެއްޓިގެން ނޫން ކަމަށާއި އެއީ މީހަކު ގަސްދުގައި ކޮށްފައިވާ އަނިޔާތަކެއް ކަމަށް ލަފާކުރެވިގެން މައްސަލަ ވަނީ ފުލުހުންނަށް ހުށަހަޅާފައެވެ. އަދި އަނިޔާތަކުގެ ސަބަބުން އެކުއްޖާގެ އެތެރެހައްޓަށްވެސް އަނިޔާ ވެފައި ވާކަމަށާއި ފުއްޕާމެއަށްވެސް އެކަމުން އަސަރުކޮށްފައިވާކަމަށް ނޫސްތަކުން ވަނީ ރިޕޯޓް ކޮށްފައެވެ.\nމިހާތަނަށް ތަހުގީގަށް އެނގިފައިވާ މައުލޫމާތު ތަކުން ހާމަވާ ގޮތުގައި ޓްރިންޓީ އެކުއްޖާ އަށް އަނިޔާ ކޮށްފައި ވަނީ ނެޕީ ހަޑިކުރުމުން ކަަމަށާއި، އަނިޔާ ކުރުމަށްފަހު އެކުއްޖާ ނިންދަވައިފައި ވާނޭ ކަމަށް އޭނާ ބުނިކަމަށް ފުލުހުން ވަނީ ހާމަކޮށްފައެވެ. އަދި އޭގެ ފަހުން އެކުއްޖާގެ ބޮޑަށް ހުންނަ އުމުރުން4އަހަރުގެ ކުއްޖަކާއި ހަވާލުކުރުމަށް ފަހު ޓްރިންޓީ ދިޔައީ ވަޒީފާ އަށް ކަމަށާއި، އެކުއްޖާ އަށް ނޭވާ ނުލެވިގެން އުޅެން ފެށުމުން އެކަން އަންގާފައި ވަނީ ޓްރިންޓީގެ ލޯބިވެރިޔާ ކަމަށް ފުލުހުންނާ ހަވަލާދީ ނޫސްތަކުން ވަނީ ރިޕޯޓުކޮށްފައެވެ.\nމި މައްސަލަ އަދިވެސް ފުލުހުން ދަނީ އިތުރަށް ތަހުގީގު ކުރަމުންނެވެ. އެއަންހެން މީހާގެ އެންމެ ބޮޑަށް ހުންނަ4އަހަރުގެ ފިރިހެން ކުއްޖާ އަށްވެސް މީގެ ކުރިން އަނިޔާކޮށްފައިވާ ކަމަށް ބެލެވޭ ކަމަށް ފުލުހުން ބުނެއެވެ.\nކްރަޝްގެ ސަމާލުކަން ހޯދާނީ ކިހިނެއް؟\nއައިސްލޭންޑްގައި ހިތާނުކުރުން މަނާކުރަނީ\nއޮކްޓޯބަރ 30, 2019 00:51\nނުލަފާ.. ތިކަހަލަ މީހުން ރާއްޖޭގަވެސް އެބަތިބި. އަދަބު ނުދެވެނީ\nއޮކްޓޯބަރ 30, 2019 08:30\nމޭ ގޯޑް ކީޕް ޔޫ އިން ހެލް ފޮރެވަރ އެންޑް އެވަރ. އަމެން.


އިންތިޒާރު ކުރި ލޯބި (10) – Esfiya\nމި ވާހަކައިގެ އެޕިސޯޑެއްް އެންމެ ފަހުން ގެނެސްދެވިފައިވަނީ 01 މާރޗް 2016 ވަނަ ދުވަހުއެވެ. އަދި މި ވާހަކަ ނުގެނެސްދެވުނީ އަޅުގަނޑުގެ ބަލިހާލަތު ހުރިގޮތުން ކަމުން، މި ވާހަކަ ގަވާއިދުން ނުގެނެސްދެވުނު ކަމަށްޓަކައި ކިޔުންތެރިންގެ ކިބައިން ނިހާޔަތަށް މާފަށް އެދެމެވެ. ވީމާ 10 ވަނަ އެޕިސޯޑުން ފެށިގެން ވާހަކަ ނިމެންދެން މެދުނުކެނޑި ކިޔުންތެރިންނާ ހިސާބަށް ގެނެސްދޭނެ ވާހަކަ ދަންނަވަމެވެ.\nއަހަރެން މައްޗަށް އަރާ ފެންތައްޓެއް ބޯލައިގެން ހަމަ ޖެހިލައިގެން، މިރޭ ނުދެވޭނެ ކަމުގައި ބުނެ އިޔާއަށް މެސެޖު ކޮއްލީމެވެ. މެސެޖުގެ ޖަވާބު އައީ ހީވެސް ނުކުރާހާ އަވަހަށެވެ. މަދު ސިކުންތުކޮޅެއްގެ ތެރޭގައި އިޔާގެ ޖަވާބު އައި އިރު އޭގައި ލިޔެފައިވަނީ އަހަރެން އެންމެ އެދޭ ކަހަލަ ޖަވާބެއް ނޫނެވެ. އެމެސެޖުގައި އިޔާ ބުނެފައިވަނީ އަހަރެން ނާންނަނަމަ އިޔާގެ ހިތްވަރު އެލި މުޅި ދުވަހުގެ މޫޑު ގެއްލޭނެ ކަމަށާއި، މިއަދު އިޔާ ޕްރޮޕޯޒްކުރާއިރު އޭނާ އެންމެ ބޭނުންވަނީ އަހަރެން އެތާނގައި ހުރެދިނުމަށްކަމަށެވެ. މިޖެހުނީ ހިތުގައިވާ އުދާސްތަކާއި މޫނުމަތީގައިހުރި ހިތާމަވެރިކަމުގެ ކުލަވަރު ކޮންމެ ގޮތެއްހަދާފައި ނަމަވެސް ފޮރުވައިގެން އެތަނަށް ދާކަށްނޫން ހެއްޔެވެ؟ އަހަރެންގެ މައިންބަފައިންގެ މި ނިންމުން އިޔާއަށް ހަމަ މިވަގުތު ކިޔާދިނުމަށްވެސް އަހަރެންގެ ހިތް އެދި ގޮވަނީއެވެ. އަނެއްކޮޅުން އަހަރެންގެ ހިތުގެވެރިޔާ އެއުޅެނީ އޭނާ ލޯބިވާ ކުއްޖާއަށް މިރޭ ލޯބި ހުށައަޅާށެވެ. މިހުރިހާ ކަމެއް އެއްފަހަރާ ދިމާވުމުން އަހަރެންގެ ހިތަށް ކެތްވާނެބާއެވެ؟ އަހަރެންނަށް އިޔާ އެހެން އަންހެން ކުއްޖަކަށް ލޯބި ހުށައަޅާތަން ބަލާކަށް ކެތެއް ނުވާނެއެވެ. ނަމަވެސް އަހަރެމެންގެ ދޭތެރޭގައި އޮންނަ އެކުވެރި ކަމަށްޓަކައިވެސް ޖެހޭނީ ހަށީގައި ނެތް ހިތްވަރެއްލާށެވެ. އެހެން ނޫނީ އިޔާގެ ހިތައް އަރާނީ ކީކޭބާވައެވެ؟ ފުން ވިސްނުމެއްގެ ތެރެއަށް ގެއްލިފައި އިނދައި ސިއްސައިގެން ދިޔައީ މީހަކު ދޮރުގައި ޓަކިޖަހާލުމުންނެވެ. ބޭއިޙްތިޔާރުގައިވެސް ލޯގަނޑު ކުރިމައްޗަށް އަރާ އަމިއްލަ ސިފައާއި ދިމް އެއްފަހަރު ނަމަވެސް ބަލާލެވުނެވެ. ރޮއެ ރޮއެ ދުޅަވެފައިވާ ލޮލުގެ ދުޅަކަން ކުޑަތަންކޮޅެއްވެސް ކުޑަވިތޯ ބަލާލުމަށެވެ. މީހަކާ ހަތަރު ކަޅި ހަމަކުރާނެހާ ހިތްވަރުވެސް އަހަރެން ގަޔަކު ނެތެވެ. ނަމަވެސް ދުނިޔޭގައި މިކަހަލަ ކިތަންމެ ކަމަކާ ދިމާވާނެތާއެވެ. ހިތްވަރު ގަދަ މީހަކީ މިކަންކަމާއި ކެރިގެން ކުރިމަތިލާ މީހާ ނޫންހެއްޔެވެ؟ ތުވާލިން ކުޑަކޮށް މޫނު ފޮހެލައިގެން ދޮރު ހުޅުވާލީމެވެ.\nދޮރު ހުޅުވާލި އިރު ދޮރުމަތީގައި ހުރި ވިރާހު ފެނި ހިތުގައި ނުތަވަސްކަމެއް އުފެދުނެވެ. ދޮރު ހުޅުވާލެވުނު ކަމުގެ މޮޔަ ހިތަށް އެރިޔެވެ.\n” ކީކޭ ވިރާހު؟ ” ފޫހި ރާގެއްގައި އަހަރެން އަހާލީމެވެ.\nވިރާހު ވަރަށް މަޑުމައިތިރި ކަމާއިއެކު ކޮޓަރިއަށް ވަދެލުމުގެ ހުއްދައަށް އެދުނެވެ. އަހަރެން ކިތަންމެ ދެރަވެފައި އަދި ރުޅި އައިއްސަ ހުރި ކަމުގައި ވިޔަސް ބައްޕަމެން އެހާބޮޑު ނިންމުމެއް އަހަރެން ގާތު އަހާވެސް ނުލާ އެނިންމީ ވިރާހުގެ އަތެއްވެސް އެކަމުގައި ވީމަތޯ ބަލާލަން އަހަރެން ބޭނުމެވެ. އެހެން ކަމުން ވިރާހު އެތެރެއަށް އައުމުގެ ހުއްދަ ދިނީމެވެ. ވިރާހު ގޮސް އެނދުގައި އިށީނދެލިއެވެ. ދުރުގައި ހުރި ސޯފާގައި އަހަރެން އިސްޖަހައިގެން އިށީނދެލީމެވެ.\n” އަހަރެން ބޭނުން ތިމް އާއި ވާހަކަ ދައްކާލަން… ” ވިރާހު ބުނެލިއެވެ.\n” އަހަރެންގެ މައިންބަފައިން ނިންމާ ނިންމުންތަކަށް އަހަރެން އިހުތިރާމް ކުރަން. އަދި ދެކޮޅެއްވެސް ނުހަދާނަން. ނުވެސް ހެދޭނެ. ނަމަވެސް އަހަރެން ހާމަކުރީ ހަޤީޤަތް. އަހަރެން ލޯބިވަނީ އިޔާޒް ދެކެ. ” އަހަރެންނަށް މިހާ ހިސާބަށް ބުނެވުނު އިރު ފެންކަޅި ވެއްޖެއެވެ.\n” އަހަރެން ހަމަ ހަޤީޤަތުގައިވެސް ހީކުރީ މިހުރިހާ ކަމެއް މިވީ ތިމްއަށް އެނގިގެން ކަމަށް. ބައްޕަ ވާހަކަ ދެއްކެވިއިރު ތިމްގެ މޫނަށް އަރާފޭބި ކުލަވަރު ފެނި އަހަންނަށް ވިސްނުނު ތިމްއަށް އެއްވެސް އެއްޗެއް ނޭނގޭކަން. އަހަންނަށް މާފްކުރޭ ތިމް. އަހަރެން އެއާޕޯޓުގައި އެގޮތަށް އުޅުނު އިރުވެސް އިޔާޒަށް ހުރިހާ އެއްޗެއްވެސް ފެންނާނެ. ދެން ކުރާނެ ކަމެއްވެސް ނެތް. އަހަރެންނަށް އިނގޭ ތިމް ލޯބި ވިއަސް އިޔާގެ ފަރާތުން އެފަދަ އިޝާރާތެއްވެފައި ވީނަމަވެސް ގިނަފަހަރަށް ހީވެފައި އޮންނަނީ ކުއްހީއެއް ކަމަށް. އެހެންވީމަ އަހަރެން ވަރަށް ބޭނުން ތިމް. ކުރިންވެސް ބުނިހެން ތީ އަހަރެންގެ ލޯބި. މިފަހަރު އަހަރެން ދާނީ ތިމް އަހަރެންގެ މިލްކަކަށް ހަދާފަ. އަހަންނަށް ހެޔޮ ތިމް ޤަބޫލަސް ނުޤަބޫލަސް. އަހަރެންވެސް ބޭނުން ތިމް ހާސިލް ކުރަން. ތިމް އިޔާ ދެކެ ލޯބިވާ ވަރަށް ވުރެން ބޮޑަށް އަހަރެން ތިމްދެކެ ލޯބިވޭ! ” ވިރާހު ފައްޗަކަށް އަމުނާލިއެވެ.\nއަހަރެންގެ ހިތަށް ހީވީ ފެން އެއްޗެއް އޮއްސާލިހެންނެވެ. މީ އަދި ގޮތް ދޫކުރާކަހަލަ އިންސާނެއްވެސް ނޫން ދޯއެވެ. އަހަރެން އިސް އުފުލާ ވިރާހުއާ ދިމަ ބަލާލީމެވެ.\n” އަހަރެން ދެން ގޮސްލަނީ.. ” އަހަރެންގެ ފެންކަޅިވެފައިވާ ދެލޯ ފެނި އެ ހަރު ހިތަށް އެއްވެސް އެއްޗެއް އެރި ހެންނެއް ހިޔެއް ނުވެއެވެ.\n” ލޮތްބަކީ އެއްވެސް އިންސާނަކަށް ގަދަކަމުން ހޯދޭނެ އެއްޗެއް ނޫން. އެކަން ދަންނާތި! ” ދަތްކުނޑި ވިކި، އަޑަށް ބާރުލާފައި އަހަންނަށް ބުނެވުނެވެ. ވިރާހު ފަސްއެނބުރި ބަލާލަމުން ނުލަފާ ހިނިތުންވުމެއް އަހަންނަށް ދެމުން ކޮޓަރިން ބޭރަށް ހިނގައިގަތެވެ.\nMi vaahaka ah inthizaaruvkuraathaa kon dhuvaheh…daily koh up koh dhehchey plz…\nSorry, hope to improve next time in sha Allah 🙂\nThivarah dhuvas kohfa vaahaka up kuryma miadhu adhi eh part genesdhyba\nOk genesdheynan in sha Allah. 🙂\nވާނަން އެކުގައި (4)\nހިތާމަ އެހެނިހެން ލޯބި February 17, 2018


ACC aa hedhi mashroou thah lasviya nudheyn Raees edhivadaigenfi | Mihaaru\nއޭސީސީއާ ހެދި މަޝްރޫއުތައް ލަސްވިޔަ ނުދޭން ރައީސް އެދިވަޑައިގެންފި\n15 ޖެނުއަރީ 2020 - 07:17\nއަންނަ އޭޕްރީލް ހަތަރެއްގައި އޮންނަ ލޯކަލް ކައުންސިލްތަކުގެ އިންތިޚާބު ކާމިޔާބު ކުރަން އެމްޑީޕީން ބޮޑު ތިލަދުންމަތީގައި މިހާރު ކުރާ ކެމްޕޭނާ ގުޅިވަޑައިގެން، ވައިކަރަދޫގައި ރައީސް ވިދާޅުވީ ރިޔާސީ އިންތިޚާބުގައި އެމަނިކުފާނު ވެވަޑައިގަތް ވައުދުތަކާ އެއްގޮތަށް ވެރިކަން ހިންގަވަމުން އަންނަ ކަމަށެވެ. ރިޔާސީ އިންތިޚާބަށް ފަހު ބޭއްވި މަޖިލީހުގެ އިންތިޚާބުގައި ބޮޑު އަޣުލަބިއްޔަތެއް އެމްޑީޕީ އަށް ލިބިފައި އޮވެމެ ނުހަނު ރަނގަޅަށް ސަރުކާރު ޖަވާބުދާރީ ކުރުވުމުގެ މަސައްކަތް މަޖިލީހުން ކުރަމުން އަންނަ ކަމަށް ވިދާޅުވި އެވެ.\nއެއީ، އެކަން ހިނގަން ވާނެ ގޮތް ކަމަށާއި މިނިވަން މުއައްސަސާތަކަށް އެމަނިކުފާނު ގެންނެވި ބަދަލުތަކާ އެކު، އޭސީސީ ވެސް ޒިންމާ އަދާކުރަމުން އަންނަ ކަމަށް ވިދާޅުވި އެވެ. ގާނޫނުއަސާސީގައި މިނިވަން މުސްތަގިއްލު ކޮމިޝަނެއްގެ ގޮތުގައި ކަނޑައަޅާފައިވާ އޭސީސީ ހިނގަން ޖެހެނީ ވެސް އެގޮތަށް ފާހަގަކުރައްވައި އިސްލާހު ކުރަން ޖެހޭ ކަމެއް ވިދާޅުވި އެވެ.\n"ކަންތައްތައް ބަލަން ޖެހޭނެ. ގޯސްކޮށް ކަމެއް އުޅެންޏާ ރަނގަޅު ކުރަން ވާނެ. އެކަމަކު މަސައްކަތްތަކުގެ ހުރަހަކަށް އެއްވެސް ބޭފުޅަކު ވެގެން ނުވާނެ."\nއެމަނިކުފާނު ވިދާޅުވި ގޮތުގައި އެމްޑަބްލިއުއެސްސީގެ މެނޭޖިން ޑިރެކްޓަރު އާދަމް އާޒިމްއާ ދާދި ފަހުން ބައްދަލުވެވަޑައިގަތް ކަމަށާއި ގިނަ ކަންކަން ރާވާފައިވީ ނަމަވެސް ބައެއް ހިސާބުގައި ލަސްތަކެއް ދިމާވެ މަޝްރޫއުތައް ނުފެށި ހުރި ކަމަށް ވިދާޅުވި އެވެ.\n"މިއީ ހިންގުމުގެ ތެރޭގައި އަދި ޖަވާބުދާރީ ކުރުވުމުގެ ތެރޭގައި އަޅުގަނޑުމެން ވިސްނަން ޖެހޭ ކަމެއް،" ރައީސް ވިދާޅުވި އެވެ.\n"އެ ގޮތަށް ހުށަހަޅާ ޝަކުވާއަކާ ގުޅިގެން މަޝްރޫއު، އެއް މަސް ދެ މަސް މަޑުޖައްސައިލަން އަންގަމުން އެބަދޭ. އެ އަށް ފަހުގައި އޭގެ މައްސަލައެއް ނެތް ކަމަށް އަންގައި ކުރިއަށް ގެންދަން އެބަ ވިދާޅުވޭ. އަޅުގަނޑު ހިތުން މިއަށް ކުޑަ ބަދަލެއް ގެންނަން އެބަޖެހޭ،" ރައީސް\nއެންޓި ކޮރަޕްޝަން ކޮމިޝަނުގެ ގާނޫނީ ޒިންމައަދާނުކުރާ ކަމުގެ ފާޑުކިއުންތަކާ އެކު ކޮމިޝަންގެ އިތުބާރާ މެދު ސުވާލު އުފައްދައި މި ސަރުކާރުން އައްޔަންކުރީ އާ މެމްބަރުންތަކެކެވެ. ކުރީގެ ކޮމިޝަނާ ޚިލާފަށް އަމިއްލަ އަށް ވެސް އިސްނަގައިގެން ގިނަ މައްސަލަތަކެއް އާ ކޮމިޝަނުން ބަލަމުން އަންނަ އިރު، ކޮރަޕްޝަނާ ދެކޮޅަށް ގެންގުޅޭނީ ޒީރޯ ޓޮލަރެންސް ކަމަށް މެމްބަރުން ވަނީ ވިދާޅުވެފަ އެވެ. އެކަމަކު، މި ސަރުކާރު އައި ފަހުން ވެސް ކޮރަޕްޝަންގެ ބޮޑެތި ތުހުމަތުތައް ކުރެވުނު ބައެއް އިސްބޭފުޅުން އަދިވެސް ތިއްބެވީ މަގާމުތަކުގަ އެވެ. އެއްވެސް ފިޔަވަޅެއް ވެސް ނާޅަ އެވެ.\nShazail Suspension gai, Ibu ah fiyavalheh naalhaa!\nމި ސަރުކާރުގައި ކޮރަޕްޝަނަށް އޮންނާނީ ޒީރޯ ޓޮލަރެންސް ކަން ފުރަތަމަ އިއުލާންކުރެއްވީ ރައީސް އިބްރާހިމް މުހައްމަދު ސޯލިހެވެ. އެއާ އެކު، ވެސް ބައެއް މަޝްރޫއުތައް ބީލަމަށް ނުލައި ދައުލަތަށް ގެއްލުންވާ ގޮތަށް ދޭ ކަމުގެ ޝަކުވާ ކުރެ އެވެ. މިފަދަ ބައެއް މައްސަލަތައް އޭސީސީން އަންނަނީ ތަހުގީގު ކުރަމުންނެވެ.\nލޯކަލް ކައުންސިލް އިންތިޚާބު އެމްޑީޕީ އަށް ކާމިޔާބުވުން މުހިއްމު ކަން ފާހަގަކުރައްވައި ރައީސް ވިދާޅުވީ ސަބަބަކީ އެ ޕާޓީން ކުރަހާލި މަންޒަރުގައި ކުލަ ޖެއްސަން ކަމަށެވެ. ލާމަރުކަޒީ ނިޒާމް ބައްޓަން ކުރަން އެމްޑީޕީން ގެންގުޅޭ ވިސްނުމުގައި ކައުންސިލްތަކަށް ބޮޑު ބަޖެޓެއް ދޭން ނިންމާފައިވާ ކަމަށާއި ރަށްތައް ތަރައްގީ ވާނީ ސަރުކާރާ އެއް ވިސްނުމެއްގައި ކައުންސިލްތަކުން ވެސް މަސައްކަތް ކޮށްގެން ކަމަށް ވިދާޅުވި އެވެ.\nއެމްޑީޕީ ލޯކަލް އިންތިހާބު އެންޓި ކޮރަޕްޝަން ކޮމިޝަން ރައީސް އިބްރާހިމް މުހައްމަދު ސޯލިހް ހދ. ވައިކަރަދޫ ކޮރަޕްޝަން ލޯކަލް ކައުންސިލްތަކުގެ އިންތިޚާބު 2020 މިނިވަން މުއައްސަސާތައް\n28 ކޮމެންޓް, 56 ރިއެކްޝަންސް\nއޭސީސީ ދެކެ ހާދަބިރެއްގަނެއޭ އެއްކަމެއްވެސް ކޮށްބަލަ ތިމާއަށް ނުވީމާ އެހެންމީހުން ގޯސްކުރަނީ އެއީ އެއްމެ ނުބައިސިފަ\nއޭ. ސީ. ސީ އަށް ހުރަހެއް އެޅޭނީ، ސަރުކާރުން މަޝްރޫއެއް ހިންގާނަމަތާ!\nބަލަ އިބޫ އޭސީސީއަށް ވާވަރަށް މުވައްޒަފުންނާ ވަސީލަތް ދީފަ ތިހެން ކިޔަންވީނު؟ މިހާރުވެސް ބޮލަށް ވެއްޓެން ކައިރިވެފަ ހުރި ތަނެއްގަ އެއް އަތުން ގުނާލެވޭހާ މުވައްޒަފުން ފުޅިމަދު އުނގުރިހެން އުޅެން ޖެހެނީ. ދެން ލަސްވީމަ ލަސްވާ ވާހަކަ ކޮންމެހެން ދައްކާނެ ކަމެއްނެތް.\nމިހާރު ދެން ގޯސްވާނީ އޭސީސީ. ރައިސް ރައީސްގެ ވާޖިބާއިން ކުރިއަށް ދާށެވެ. އޭސީސީން އޭސީސީގެ މަސައްކަތްކުރާނެ. މިހާރު ތިއުޅެނީ ނުފޫޒު ފޯރުވަން. އެހެން ނޫނަސް އޭސީސީ އެތަނުގަ އެންމެ ފުލް ގިއަރުގަ ހިގާނަމަ ދައުލަތުން ތި ދޭހާ ބަދަލަކާ، ހަމަޖައްސާ ޕްރޮޖެކްޓްތަކާއި، ދޭހާ ވަޒީފާތަކެއް ނުދެވޭނެ.\nރައީސް ގެ ޒިންމާއެއް ނޫންތޯ ކަންކަން ނުހުއްޓި އަވަސް ސްޕީޑް ހިންގުމަކީވެސް. އޭސީސީ އިން ބަލާމައްސަލަޔަކާ ގުޅިހެން ކޮޅުވެއްޓިއެއް ބޭނުންނުކޮށް އޮވެ ފަނާވެގެން ދިޔަތަންވެސް ވަނީ ފެނިފަ. ހުރިހާ ގެއްލުމެއް ދައުލަތަށް. މިހެންވެގެންނުވާނެ. އުޅަނދު ކުއްވެރިވެގެން ނުވާނެ. ކަންކުރި މީހުނަށް އަދަބުލިބެންޖެހެނީ.\nޔާމީނަށް ވަގަ ގޮވަނީ ކީއްވެބާ... ގުދޯގުދޯ ތިމާވެސް ގުދައް\nތާކުންތާކު ނުޖެހޭ މީހުން ތަންތަނަށް ލީމަ ވާނީ ތިހެން\nބަދަލުގެ ގޮތުގައި 174 މިލިއަން ދޭން އެއްބަސްވެ އަމަލުނުކުރުމުން ދީބާޖާ އިން ކަންބޮޑުވެއްޖެ. ލަދު ހަޔާތް ވެރީ ލިޓްލް؟ އަމީރާ އަސްލަމަށް ސަލާން. ިހިސާނާ ރިފްއަތަށްވެސް. ބަދަލު ލޯޔަރު ފީގެ ގޮތުގައި ކިހާވަރެއް ލިބިއްޖެ؟ އަދި ތިޔަ މައްސަލަތައް ބަލާ ރައްޔތިުންގެ ފައިސާ ރައްޔިތުން އަތުލާނެ\nވެރިކަން ލިބުނީ ރާގު ބަދަލުވީ\nއަހްމަދު އެވެ. އެއިރު އެމްޑީޕީ ގެ އަޣްލަބިއްޔަތު އޮންނަ ކައުންސިލްތަކަށް އެގޮތަށް އަންގާފައިވާނަމަ އެއީ ގާނޫނީގޮތުން އެކަންކުރަންޖޭގޮތެވެ. އިންތިހާއަށް ކަރަޕްޝަން ބޮޑު އަނިޔާވެރިކަން އިސްކުރި ސަރުކާރަކަށް އެއްބާރުލުން ނުދިނުމަކީ ގާނޫނީ ވާޖިބެއްގެ އިތުރުން ދީނުގައި އަންގަވާފައިވާގޮތްވެސްމެއެވެ. ކައުންސިލް އެކަންޏެއް ނޫނެވެ. އެއީ ކޮންމެ ފަރުދެއްގެ ގާނޫނީ އަދި ދީނީ ވާޖިބެކެވެ.\nރައީސް ޔާމީންގެ ވެރިކަމުގަ އެމަނިކުފާނު ހަމެ މިހެން އޭސީސީއަށް އެދުނީމަ މިބައިގަނޑު މުޅީ މާލެ ކުޑަކުރަމުން ދުވީ. މިއަދު ކޯއްޗަކަށް މިވީ


މަޤާމު: ލޭއައުޓް ޑިޒައިނަރ\nމަހަކު -/7500 ރުފިޔާ\nމަޤާމާ ގުޅޭ ދާއިރާއިން އެޑްވާންސް ޑިޕޮލޮމާއެއް އޮތުން ނުވަތަ ޑިޕްލޮމާއެއް އޮތުމާއެކު، ގުޅޭ ދާއިރާއިން3އަހަރުދުވަހުގެ ތަޖުރިބާ ލިބިފައިވުން ނުވަތަ މަޤާމާ ގުޅޭ ދާއިރާއިން6އަހަރު ދުވަހުގެ ތަޖުރިބާ ލިބިފައިވުން.\nޕްރިންޓް މީޑިއާއަށް ބޭނުންވާ ލޭއައުޑް ޑިޒައިކުރުން.\nނިއުސް ޕޭޕަރާއި، މެގަޒިންއަށް ބޭނުންވާ ލޭއައުޓުގެ މަސަތްކަތް ކުރުން\nޕްރިންޓް މީޑިޔާއަށް ބޭނުންވާ ގްރެފިކްސްގެ މަސަތްކަތް ކުރުން (ޕޯސްޓަރ، ބިލްބޯޑް، ފޮތް ފަދަ ތަކެތި ޑިޒައިންކުރުން)\nޕްރިންޓްކޮށް ޕަބްލިޝްކުރެވޭ ކޮންޓެންޓް، ކަނޑައެޅިފައި ހުންނަ މިންގަޑުތަކަށް، ފޮންޓް، ސްޕޭސިން، ސައިޒް، ރަނގަޅުކުރުން.\nވެބް ޕަބްލިޝިން ސޮފްޓްވެއަރ މެދުވެރިކޮށް ޕްރިންޓްކުރެވޭ ކޮންޓެންޓް އޮންލައިންނަށް ފޮނުވުން.\nމަތީގައިވާ މަޤާމަށް އިންޓަވިއުއަށް ދައުވަތު ދެވޭނީ ޝޯޓް ލިސްޓް ކުރެވޭ ފަރާތަށެވެ.\nމަޢުލޫމާތު ހޯދުމަށް 3000210 ނަންބަރު ފޯނަށް ގުޅުން އެދެމެވެ.


Hakuru bali jehey zuvaanunaai kuda kudhin ves gina | Mihaaru\nދުނިޔޭގެ ހަކުރު ބަލީގެ ދުވަސް ފާހަގަ ކުރުމަށްޓަކައި ޑައެބީޓީސް ސޮސައިޓީ އޮފް މޯލްޑިވްސް (ޑީއެސްއެމް) އިން ކުރިއަށް ގެންދިޔަ ހާއްސަ ހަވީރެއް -- ފޮޓޯ: ޑީއެސްއެމް ފޭސްބުކް\n14 ނޮވެމްބަރ 2018 - 16:25\nއެ ޖަމިއްޔާގެ ސީއީއޯ ޝިރުހާނާ މިހެން ވިދާޅުވީ މިއަދަކީ ދުނިޔޭގެ ޑައެބީޓީސް ދުވަސް ކަމަށް ވުމުން، އެކަމާ ބެހޭގޮތުން "މިހާރު" އަށް ވާހަކަ ދައްކަވަމުންނެވެ. މި އަހަރުގެ ދުނިިޔޭގެ ޑައެބީޓީސް ދުވަހުގެ ޝިއާރަކީ ހަކުރުބައްޔާއި އާއިލާ އެވެ.\nމި އަހަރު މި ދުވަސް ފާހަގަ ކުރުމަށްޓަކައި ޑީއެސްއެމް އިން ދ. ކުޑަހުވަދޫގައި މި ބައްޔާ ބެހޭ ގޮތުން މައުލޫމާތު ދިނުމުގެ ހާއްސަ ހަރަކާތެއް ރޭ ބޭއްވި އެވެ. އަދި އެ ރަށު ހޮސްޕިޓަލުން މިއަދު ގޭގެއަށް ޒިޔާރަތްކޮށް، 35 އަހަރުން މަތީ މީހުންނަށް ހިލޭ ސްކްރީން ކުރުމުގެ ޕްރޮގްރާމެއް ވެސް ހިންގި އެވެ. އަދި މި ދުވަސް ފާހަގަ ކުރުމަށްޓަކައި މި މަހު ތިން ވަނަ ދުވަހު ޑީއެސްއެމް އިން ވަނީ "އާއިލާއާ އެކު ހަވީރެއް"ގެ ނަމުގައި ވަރަށް ހާއްސަ ހަރަކާތްތަކެއް ވެސް ކުރިއަށް ގެންގޮސްފަ އެވެ.\nޝިރުހާނާ ވިދާޅުވި ގޮތުގައި މުޅި ރާއްޖެ އެކުލެވޭ ގޮތަށް މި މައްސަލައާ ގުޅޭ ދިރާސާތައް ނުހަދާތީ، އަހަރުން އަހަރަށް މި ބަލި އިތުރުވާ ކަމަށް ސީދާ ބުނާކަށް ނޭނގޭ އެވެ. ނަމަވެސް އެ ޖަމިއްޔާ އިން ރާއްޖޭގެ އެކި ކަންކޮޅުތަކުގައި ހަކުރު ބައްޔަށް ސްކްރީން ކުރުމުގެ ޕްރޮގްރާމްތަކެއް ހިންގާފައި ވުމުން، ކުޑަކުދިންނާއި ޒުވާނުންގެ މެދުގައި މި ބަލި މިހާރު އާދަޔާ ހިލާފަށް ގިނަ ކަން ފާހަގަ ކުރެވޭ ކަމަށް އޭނާ ވިދާޅުވި އެވެ.\n"އުމުރުން ދުވަސްވެފައި ހުންނަ މީހުންނަށް މި ބަލި ޖެހުމުގެ ބިރު ބޮޑީ. ނަމަވެސް އަޅުގަނޑުމެންނަށް މިހާރު ފެނޭ 13 އަހަރުގެ ކުދިންނާއި، 16 އަދި 19 އަހަރުގެ މީހުންގެ މެދުގައި ވެސް ޓައިޕް ޓޫ ޑައެބީޓީސް ހުންނަ ކަން،" ޝިރުހާނާ ވިދާޅުވި އެވެ.\nހަކުރު ބަލި ޖެހިފައި ހުންނަ މީހުން ބޭނުންވާ އިންސިއުލިން ފަދަ ތަކެތި އާސަންދައިގެ ދަށުން ލިބުނު ނަމަވެސް، ޓެސްޓު ކުރަން ބޭނުންވާ ތަކެތި އާސަންދައިގެ ދަށުން ނުލިބުމަކީ އެ މީހުންނަށް ކުރިމަތިވެފައިވާ ތަކުލީފެއް ކަމަށް ޝިރުހާނާ ވިދާޅުވި އެވެ. އަދި ބައެއް ރަށްރަށުުގައި އެ ބައްޔަށް ޓެސްޓު ކުރަން ބޭނުންވާ ވަސީލަތްތައް ހަމަޖެހިފައި ނުހުންނަ ކަން ވެސް އޭނާ ވިދާޅުވި އެވެ.\n"ދެން އެ މީހުން ދާން ޖެހެނީ ކައިރި ރަށަކަށް ޓެސްޓު ހަދަން. ގިނަގިނަ އިން ޓެސްޓު ހަދަން ޖެހޭ ފަރާތްތަކަށް އެއީ ހަމަ ބޮޑު އުނދަގުލެއް،" ޝަރުހީނާ ވިދާޅުވި އެވެ.\nމި ބަލި ރާއްޖެ އިން މަދުކުރުމަށް ރައްޔިތުންގެ ދިރިއުޅުން ހުންނަ ގޮތަށް ބަދަލުތަކެއް ގެންނަން ޖެހޭ ކަމަށް ޝިރުހާނާ ވިދާޅުވި އެވެ.\nއޭނާ ވިދާޅުވީ ދިވެހިންގެ ދިރިއުޅުން ހުންނަ ގޮތުން ހަކުރު ބަލި ޖެހުމުގެ ބިރު އާންމުންގެ މެދުގައި ބޮޑު ކަމަށެވެ. އޭގެ ތެރޭގައި އުމުރާއި އިސްކޮޅާ އެކަށީގެން ނުވާ ވަރަށް ބަރުވުމާއި، ގަވާއިދުން ކަސްރަތު ނުކުރުން ފަދަ ކަންކަން ވެސް ހިމެނޭ ކަމަށެވެ. އެހެންކަމުން ދިވެހިންގެ ދިރިއުޅުން ހުންނަ ގޮތަށް ބަދަލުތަކެއް ގެންނަން ޖެހޭ ކަމަށް އޭނާ ވިދާޅުވި އެވެ.\nހަކުރު ބަލީގެ މީހުންނަށް ބޭނުންވާ އިންސިއުލިން ޕެން ހޯދުމަށްޓަކައި 2008 ގައި "ސޭވް އަ ޑައަބީޓީސް ޗައިލްޑް"ގެ ނަމުގައި ޑީއެސްއެމް އިން ޕްރޮގްރާމެއް ހިންގި އެވެ. އެ ޕްރޮގްރާމުގައި 35 ކުދިން ރަޖިސްޓްރީ ކޮށްގެން ފެށި އިރު މި ޕްރޮގްރާމުގައި މިހާރު 122 ކުދިން ރަޖިސްޓްރީ ކޮށްފައިވެ އެވެ.\nއިތުރު ލިޔުންތައް ކުޑަކުދިން ޒުވާނުން ދ. ކުޑަހުވަދޫ ހަކުރު ބަލި\nހަކުރު ބައްޔަށް ޓެސްޓްކޮށްގެން ދުނިޔޭގެ ރެކޯޑް ހަދަނީ